༄༅། །དང་སེར་པོ་དང་དམར་པོའོ། །ཁྲོ་བོ་བཅུ་པོ་རྣམས་ཀྱང་ཁྲོས་པའི་ལྟ་སྟངས་ཅན་སྤྱན་གསུམ་དམར་ལ་སྨིན་མ་གཡོ་བ་རྩ་བའི་ཞལ་ཅུང་ཟད་བྱེ་བ། གཡས་པའི་ཞལ་གདངས་པ། གཡོན་པའི་ཞལ་ཚེམས་ཀྱིས་མཆུ་མནན་པ། མཆེ་བ་གཙིགས་པ་སྟག་གི་པགས་པའི་གོས་གྱོན་པ༑ ཐོད་པའི་ཕྲེང་བའི་ཅོད་པན་ཅན། སྐྲ་དང་སྨར་སེར་པོ་གྱེན་དུ་བརྫེས་པ། རོལ་པའི་ཀུན་དུ་བསྐྱོད་པ་ཅན། ཀླུ་བརྒྱད་ཀྱིས་བརྒྱན་པ། སྣ་ཚོགས་ཆུ་སྐྱེས་དང་ཉི་མ་ལ་གཡོན་བརྐྱང་གིས་གནས་པ་སྟེ། གཤིན་རྗེ་མཐར་བྱེད་ནི་གཡས་བརྐྱང་བའམ་རྡོ་རྗེ་སྐྱིལ་ཀྲུང་གིས་སོ། །དཀྱིལ་འཁོར་འདིར་གནོད་མཛེས་རྒྱལ་པོའི་ངོ་བོ་ཉིད་ཀྱིས་གནས་པའི་གཙུག་ཏོར་འཁོར་ལོས་སྒྱུར་བ་ནི་དཀྱིལ་འཁོར་བ་ཉིད་དུ་ལོགས་སུ་མ་བཤད་དེ་དཔལ་སྒྱུ་འཕྲུལ་དྲ་བའི་རྒྱུད་ལས་རྣལ་འབྱོར་རྒྱས་པར་བསྟན་པ་ལའོ། །བར་མའི་རིམ་པར་བསྟན་པ་ལ་ནི་འཇམ་པའི་རྡོ་རྗེའི་སྤྱི་གཙུག་གི་སྟེང་དུ་རིན་པོ་ཆེའི་རི་ལ་གནས་པའི་པདམ་དང་ཉི་མ་ལ་རྡོ་རྗེ་སྐྱིལ་ཀྲུང་གིས་བཞུགས་པའི་གཙུག་ཏོར་འཁོར་ལོས་སྒྱུར་བ་སེར་པོ་རྩ་བ་དང་གཡས་པ་དང་གཡོན་པའི་ཞལ་རྣམས་སེར་པོ་དང་སྔོན་པོ་དང་ཕྱག་བརྒྱད་པ། དང་པོ་གཉིས་ཀྱིས་ཏིང་ངེ་འཛིན་གྱི་ཕྱག་རྒྱ་མཛད་པ། གཡས་པ་རྣམས་ཀྱིས་འཁོར་ལོ་དང་བགྲང་ཕྲེང་དང་མདའ་འཛིན་ཞིང་། གཡོན་པ་རྣམས་ཀྱིས་རྡོ་རྗེ་དང་ནུ་མ་དང་གཞུ་འཛིན་པ་རྣམ་པ་སྣ་ཚོགས་པའི་གོས་དང་རིན་པོ་ཆེའི་རྒྱན་དང་རལ་པའི་ཅོད་པན་ཅན། སྤྱན་མ་ལ་སོགས་པའི་ལྷ་མོ་བཞིས་གཞོགས་གཉིས་སུ་རྣམ་པར་བརྒྱན་པའོ་ཞེས་གསུངས་སོ། །དེའི་རྗེས་སུ་འབྲངས་ནས་རྣལ་འབྱོར་རྒྱས་པ་ལ་ཡང་གཙུག་ཏོར་འཁོར་ལོས་སྒྱུར་བ་དཀྱིལ་འཁོར་པར་ཐ་དད་དུ་དང་། དེའི་སྟེང་དུ་གནོད་མཛེས་རྒྱལ་པོ་ཤེས་པར་བྱའོ་ཞེས་པ་ནི་ཁ་ཅིག་གིའོ། །ལྷ་བཞི་བཅུ་རྩ་གསུམ་པོ་རྣམས་ཀྱང་ཞལ་རེ་རེ་ཞིང་སྤྱན་གསུམ་པའོ། །འདིར་ནུ་མ་འཛིན་པར་བཤད་པ་དེ་ཡང་མི་བསྐྱོད་པ་ལ་སོགས་པ་བཞི་ནི་རང་དང་འདྲ་བའི་ཤེས་རབ་མ་ལ་སྙོམས་པར་ཞུགས་པ་རྣམས་ཀྱི་སྟེ་ཁྲོ་བོ་རྣམས་ནི་རང་དང་འདྲ་བའི་ཤེས་རབ་མ་གཡོན་ལོགས་སུ་གནས་པ་རྣམས་ཀྱིའོ་ཞེས་ཤེས་པར་བྱའོ། །གཤིན་རྗེ་མཐར་བྱེད་ལས་གཞན་རྣམས་ལ་ཤེས་རབ་མ་མེད་ཀྱང་དེའི་ནུ་མ་འཛིན

A (Translated Canonical Literature)/A.ii(ACIP Derge Tengyur)/A.ii.2 ((RGYUD)(tantric topics_incl. commentaries on A.i.3))/TD3305E.TXT


ཁོ་ནས་མེད་པའི་ཕྱིར་རོ། །གཉིས་པ་ནི་གཞན་གྱི་དབང་གི་ངོ་བོ་ཉིད་ཉེ་བར་གཟུང་བར་བལྟ་བར་བྱའོ། །དེ་བཞིན་དུ་ཡོད་པ་མ་ཡིན་པའི་སྟོང་པ་ཉིད་ནི། གཞན་གྱི་དབང་གིས་སྟོང་པ་ཉིད་ཉེ་བར་བཟུང་བ་སྟེ། དེ་ནི་རྣམ་པ་གང་དང་གང་དུ་ཀུན་དུ་བརྟག་པར་བྱ་བ་རྣམ་པ་དེ་དག་ནི་མེད་པའི་ཕྱིར་རོ། །གསུམ་པ་ནི་ཡོངས་སུ་གྲུབ་བའི་ངོ་བོ་ཉིད་ཉེ་བར་བཟུང་བར་བལྟ་བར་བྱའོ། །རང་བཞིན་གྱིས་སྟོང་པ་ཉིད་ནི་ཡོངས་སུ་གྲུབ་པའི་ངོ་བོ་ཉིད་ཉེ་བར་བཟུང་པ་སྟེ། དེ་ནི་སྟོང་པ་ཉིད་ཀྱི་རང་བཞིན་ཡིན་པའི་ཕྱིར་རོ། །བདག་མེད་པའི་མཚན་ཉིད་གང་། ཇི་ལྟར་བདག་ཏུ་སྨྲ་བ་རྣམས་ཀྱི་བདག་ཏུ་བཏགས་པའི་མཚན་ཉིད་ངེས། ཕུང་པོ་དང་། ཁམས་དང་། སྐྱེ་མཆེད་རྣམས་ནི་བདག་གི་མཚན་ཉིད་ཀྱིས་བདག་མེད་པའོ། །བདག་མེད་པའི་མཚན་ཉིད་ནི་འདུ་བྱེད་དེ་དག་ཉིད་བདག་ཏུ་སྨྲ་བ་རྣམས་ཀྱི་ཀུན་དུ་བརྟགས་པའི་བདག་ཉིད་ཀྱི་མཚན་ཉིད་མ་ཡིན་པ་ཉིད་དོ། །འདི་ལ་དགོངས་ནས་བཅོམ་ལྡན་འདས་ཀྱིས་ཆོས་ཐམས་ཅད་བདག་མེད་པའོ་ཞེས་གསུངས་པའོ། །བཅོམ་ལྡན་འདས་ཀྱིས་འདི་དག་ཐམས་ཅད་ནི་ང་ཡི་བ་མེད་པའོ། །འདི་ནི་ང་མ་ཡིན་པའོ། །འདི་ནི་ངའི་བདག་མ་ཡིན་པ་སྟེ། དེ་ནི་འདི་བཞིན་ནོ་ཞེས་ཡང་དག་པའི་ཤེས་རབ་ཀྱིས་ཡང་དག་པ་ཇི་ལྟ་བ་བཞིན་དུ་བལྟ་བར་བྱའོ་ཞེས་གསུངས་པ་འདིའི་དོན་ཅི། ཅིའི་ཕྱིར་དངོས་པོ་འདི་ནི་བདག་གི་བ་མ་ཡིན་པའོ། །ནང་གི་དངོས་པོ་འདི་ནི་ང་མ་ཡིན་པའོ། །འདི་ནི་ངའི་བདག་མ་ཡིན་པའོ་ཞེས་བྱ་བར་དགོངས་ནས་གསུངས་པ་སྟེ། འདི་ལྟར་ཕྱིའི་དངོས་པོ་ལ་ནི་བདག་གི་རྣམ་པ་དང་། ནང་ལ་ནི་བདག་དང་བདག་གི་རྣམ་པ་བཀག་པའོ། །སྐད་ཅིག་གི་མཚན་ཉིད་ནི་མི་རྟག་པ་ཉིད་དོ་ཞེས་གསུངས་པ་ཇི་ལྟ་བུ། འདི་ལྟར་སེམས་དང་སེམས་ལས་བྱུང་བ་སྐད་ཅིག་མ་ཡིན་པ། དེ་ལྟར་གཟུགས་ཀྱང་སྐད་ཅིག་མར་བལྟ་བར་བྱ་སྟེ། །སེམས་ཀྱིས་ཟིན་པ་དང་། སེམས་དང་། གྲུབ་པ་བདེ་བ་གཅིག་པ་དང་། སེམས་འགྱུར་ན་དེ་འགྱུར་བ་དང་། སེམས་ཀྱི་གནས་ཡིན་པ་དང་། སེམས་ཀྱི་དབང་གིས་བྱུང་བ་དང་། སེམས་ཀྱི་དབང་བསྒྱུར་བའི་ཕྱིར་རོ། །ཡང་མཐར་འགྱུར་བར་དམིགས་པ་དང་། སྐྱེས་ནས་ཀྱང་རྐྱེན་ལ་མི་ལྟོས་པར་རང་གི་དང་གིས་རྣམ་པར་འཇིག་པའི་ཕྱིར། །གཟུགས་ཀྱང་སྐད་ཅིག་མ་ཉིད་དུ་བལྟ་བར་བྱའོ། །འདུ་བྱེད་ཐམས

A (Translated Canonical Literature)/A.ii(ACIP Derge Tengyur)/A.ii.6 (SEMS TSAM)/TD4054E.TXT


༄༅། །གཏན་གྱི་ཕ་རོལ་ཏུ་ཕྱིན་པ་ལ་གནས་ཤིང་། ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་འཛིན་ཏོ། །གསོལ་པ། བཅོམ་ལྡན་འདས། ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་ཤིང་། སྦྱིན་པའི་ཕ་རོལ་ཏུ་ཕྱིན་པ་ཡོངས་སུ་འཛིན་པ་ལགས། བཅོམ་ལྡན་འདས་ཀྱིས་བཀའ་སྩལ་པ༑ རབ་འབྱོར། འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་ཚེ། ཆོས་ཐམས་ཅད་སྟོང་པའོ་ཞེས་བྱ་བར་ཡང་དག་པར་རྗེས་སུ་མཐོང་ངོ། །གསོལ་པ། བཅོམ་ལྡན་འདས། ཇི་ལྟར་ན་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་ཚེ། ཆོས་ཐམས་ཅད་སྟོང་པའོ་ཞེས་བགྱི་བར་ཡང་དག་པར་རྗེས་སུ་མཐོང་བ་ལགས། བཅོམ་ལྡན་འདས་ཀྱིས་བཀའ་སྩལ་པ། རབ་འབྱོར། འདི་ལ་བྱང་ཆུབ་སེམས་དཔའ་སེམས་དཔའ་ཆེན་པོ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་པའི་ཆེ། ནང་སྟོང་པ་ཉིད་ལ་ནང་སྟོང་པ་ཉིད་ཅེས་བྱ་བར་མི་དམིགས་སོ། །ཕྱི་སྟོང་པ་ཉིད་ལ་ཕྱི་སྟོང་པ་ཉིད་ཅེས་བྱ་བར་མི་དམིགས་སོ། །ཕྱི་ནང་སྟོང་པ་ཉིད་ལ་ཕྱི་ནང་སྟོང་པ་ཉིད་ཅེས་བྱ་བར་མི་དམིགས་སོ། །སྟོང་པ་ཉིད་སྟོང་པ་ཉིད་ལ་སྟོང་པ་ཉིད་སྟོང་པ་ཉིད་ཅེས་བྱ་བར་དམིགས་སོ། །ཆེན་པོ་སྟོང་པ་ཉིད་ལ་ཆེན་པོ་སྟོང་པ་ཉིད་ཅེས་བྱ་བར་མི་དམིགས་སོ།།

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00009E3_SHES RAB KYI PHA ROL TU PHYIN PA STON GPHRAG NYI SHU LNGA PA 3_The Perfection of Wisdom in 25,000 Lines, Part 3 (Pañca Viṃśati Sāhasrikā Prajñā Pāramitā 3).txt


སྟོང་འདི་སྙེད་ཅིག་དང་། ཉན་ཐོས་བྱེ་བ་ཁྲག་ཁྲིག་བརྒྱ་སྟོང་འདི་སྙེད་ཅིག་གིས་བསྐོར་ཅིང་མདུན་དུ་བྱས་ཏེ་ཆོས་སྟོན་ཏོ། །ཞེས་བྱ་བའི་སྒྲ་ཐོས་པར་འགྱུར་རོ། །ཤར་ཕྱོགས་ཀྱི་སངས་རྒྱས་བྱེ་བ་ཁྲག་ཁྲིག་བརྒྱ་སྟོང་མང་པོ་ཡོངས་སུ་མྱ་ངན་ལས་འདའ་བ་དག་ཀྱང་མཐོང་བར་འགྱུར་རོ། །དེ་བཞིན་གཤེགས་པ་དེ་དག་གི་མཆོད་རྟེན་རིན་པོ་ཆེ་སྣ་བདུན་ལས་བྱས་པ་བྱེ་བ་ཁྲག་ཁྲིག་བརྒྱ་སྟོང་མང་པོ་དག་ཀྱང་མཐོང་བར་འགྱུར་རོ། །དེ་བཞིན་གཤེགས་པའི་མཆོད་རྟེན་དེ་དག་ཀྱང་མེ་ཏོག་དང་། སྤོས་དང་། ཕྲེང་བ་དང་། བདུག་སྤོས་དང་། བྱུག་པ་དང་། ཕྱེ་མ་དང་། ན་བཟའ་དང་། གདུགས་དང་། རྒྱལ་མཚན་དང་། བ་དན་དང་། མཆོད་པ་སྣ་ཚོགས་མང་པོས་རིམ་གྲོར་བྱ་བ་དང་། བཀུར་སྟིར་བྱ་བ་དང་། ཕུ་དུད་དུ་བྱ་བ་དང་། མཆོད་པར་བྱ་བ་མཐོང་བར་འགྱུར་རོ། །ལྷོ་ཕྱོགས་ཀྱི་སངས་རྒྱས་བྱེ་བ་ཁྲག་ཁྲིག་བརྒྱ་སྟོང་མང་པོ་ཡོངས་སུ་མྱ་ངན་ལས་འདའ་བ་དག་ཀྱང་མཐོང་བར་འགྱུར་ཏེ། དེ་བཞིན་གཤེགས་པ་དེ་དག་གི་མཆོད་རྟེན་རིན་པོ་ཆེ་སྣ་བདུན་ལས་བྱས་པ་བྱེ་བ་ཁྲག་ཁྲིག་བརྒྱ་སྟོང་མང་པོ་དག་ཀྱང་མཐོང་བར་འགྱུར་རོ། །དེ་བཞིན་གཤེགས་པའི་མཆོད་རྟེན་དེ་དག་ཀྱང་མེ་ཏོག་དང་། སྤོས་དང་། ཕྲེང་བ་དང་། བདུག་སྤོས་དང་། བྱུག་པ་དང་། ཕྱེ་མ་དང་། ན་བཟའ་དང་། གདུགས་དང་། རྒྱལ་མཚན་དང་། བ་དན་དང་། མཆོད་པ་སྣ་ཚོགས་མང

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E5INC_SHES RAB KYI PHA ROL TU PHYIN PA STONG PHRAG BRGYA PA 5_The Perfection of Wisdom in 100,000 Lines, Part 5 (Ṣatasāhasrikā Prajña Pāramitā 5).txt


༄༅། །སྟོན༑ ༑བཅོམ་ལྡན་སངས་རྒྱས་བསམ་མི་ཁྱབ། །དེ་བཞིན་གཤེགས་པ་རྟག་པའི་སྐུ། །སེམས་ཅན་རྣམས་ལ་ཕན་པའི་ཕྱིར། །ཆོས་རྣམས་སྣ་ཚོགས་སྟོན་པ་མཛད། །མདོ་དང་། ཏིང་ངེ་འཛིན་དང་། ཆོས་ཀྱི་སྒོ་དང་། གསང་བ་ཞུ་བ་དང་། ཡོངས་སུ་མྱ་ངན་ལས་འདས་པ་གཏན་ལ་དབབ་པར་བསྟན་པ་ལས། དམ་པའི་ཆོས་ཀྱི་དཀྱིལ་འཁོར་གྱི་ཕུང་པོའི་ལེའུ་ཞེས་བྱ་སྟེ་སུམ་ཅུ་བདུན་པའོ།། །།དེ་ནས་དེའི་ཚེ་ལྷོ་ཕྱོགས་ཀྱི་ཡུལ་འདབས་སྟང་ཟིལ་གྱི་རི་ལས་འོད་སྲུང་ཆེན་པོ་དང་ཐབས་ཅིག་ཏུ་འོངས་པའི་ལྷའི་བུ་རྣམས་སྟེང་གི་བར་སྣང་ལ་ཏ་ལ་བདུན་སྲིད་ཙམ་དུ་འདོང་ནས་དེ་བཞིན་གཤེགས་པ་ལ་མེ་ཏོག་གི་སིལ་མའི་རིམ་པ་རི་རབ་ཙམ་དག་གཏོར་ནས་མིག་མཆི་མས་གང་སྟེ་དུ་བཞིན་དུ་ཚིག་འདི་སྐད་ཅེས་གསོལ་ཏོ། །ཀྱེ་མ་བཅོམ་ལྡན་འདས། དེ་བཞིན་གཤེགས་པ་ཐབས་ཀྱིས་ཡོངས་སུ་མྱ་ངན་ལས་འདས་པ་ཡོངས་སུ་མྱ་ངན་ལས་འདས་པ་ན་དེ་བཞིན་གཤེགས་པས་གསུངས་བའི་མདོ་འདི་ལྟ་བུ་འདི་དག་འཆང་བར་བགྱིད་པའི་སེམས་ཅན་དེ་དག་ཅི་འདྲ་བ་དག་ཅིག་འབྱུང་བར་འགྱུར། བཅོམ་ལྡན་འདས་ཀྱིས་བཀའ་སྩལ་པ། ལྷའི་བུ་དག་།ང་འདས་པའི་འོག་ཏུ་དགེ་བའི་རྩ་བ་བྱས་པ་རྣམས་དང་། སངས་རྒྱས་མང་པོ་ལ་བསྙེན་བཀུར་བྱས་པ་དེ་དག་མདོ་སྡེ་འདི་ལྟ་བུ་འདི་དག་འཆང་བར་འགྱུར་ཏེ། གཞན་དག་ལའང་རྒྱས་པར་སྟོན་པར་འགྱུར་རོ། །སྤྲིན་ཆེན

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.d (mdo ste)/KL00232__PHAGS PA SPRIN CHEN PO ZHES BYA BA THEG PA CHEN PO_I MDO_An Exalted Sutra of the Greater Way entitled, _The Great Cloud_ (Ārya Mahāmegha Nāma Mahāyāna Sūtra).txt


ལྟ་སྟེ། དཔེར་ན། ལྷ་དང་བཅས་པའི་འཇིག་རྟེན་གྱིས་མཆིང་བུའི་ནོར་བུ་བྱི་དོར་བྱས་ཀྱང་། མཆིང་བུའི་ནོར་བུ་ནམ་ཡང་ནོར་བུ་རིན་པོ་ཆེ་བཻ་ཌཱུར+ཡར་མི་འགྱུར་རོ། །འོད་སྲུང་། དེ་བཞིན་དུ་ཉན་ཐོས་ཚུལ་ཁྲིམས་དང་། བསླབ་པ་དང་། སྦྱངས་པའི་ཡོན་ཏན་དང་། ཡོ་བྱད་བསྙུངས་པ་དང་། ཏིང་ངེ་འཛིན་ཐམས་ཅད་དང་ལྡན་ཡང་བྱང་ཆུབ་ཀྱི་སྙིང་པོར་འདུག་སྟེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་ནམ་ཡང་མི་འགྱུར་རོ། །དེ་ལ་འདི་སྐད་ཅེས་བྱ་སྟེ། དཔེར་ན་ལྷ་དང་བཅས་པའི་འཇིག་རྟེན་གྱིས། །མཆིང་བུའི་ནོར་བུ་བྱི་དོར་བྱས་ཀྱང་ནི། །མཆིང་བུ་དག་སྟེ་བཻ་ཌཱུརྱར་མི་འགྱུར། །འདི་འདྲ་དེ་ཉིད་དེ་ཡི་རང་བཞིན་ཡིན། །དེ་བཞིན་ཉན་ཐོས་ཁྲིམས་དང་ཐོས་པ་དང་། །བསམ་གཏན་ལྡན་ཞིང་སྦྱངས་པ་ཀུན་ལྡན་ཡང་། །བྱང་ཆུབ་སྙིང་པོར་འདུག་སྟེ་བདུད་བཏུལ་ནས། །བྱང་ཆུབ་རེག་སྟེ་བདེ་གཤེགས་འགྱུར་བ་མེད། །འོད་སྲུང་། འདི་ལྟ་སྟེ། དཔེར་ན། ནོར་བུ་རིན་པོ་ཆེ་བཻ་ཌཱུརྱ་བྱི་དོར་བྱས་ན་དེ་ཀར་ཤ་པ་ནི་བརྒྱ་སྟོང་མང་པོ་འབྱུང་བའི་སྒོར་འགྱུར་རོ། །འོད་སྲུང་། དེ་བཞིན་དུ་བྱང་ཆུབ་སེམས་དཔའི་ཡོན་ཏན་གྱི་བྱི་དོར་བྱས་ན་དེ་ཉན་ཐོས་དང་། རང་སངས་རྒྱས་བརྒྱ་སྟོང་མང་པོ་འབྱུང་བའི་སྒོར་འགྱུར་རོ། །དེ་ལ་འདི་སྐད་ཅེས་བྱ་སྟེ། རིན་ཆེན་བཻ་ཌཱུརྱ་ནི་སྦྱངས་བྱས་ན། །ཀར་ཤ་པ་ན་མང་པོ་འབྱུང་བར་འགྱུར། །དེ་བཞིན་སངས་རྒྱས་སྲས་ཀྱིས་སྦྱངས་བྱས་ན།།

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.c (dkon brtsegs)/KL00087E__PHAGS PA _OD SRUNG GI LE_U ZHES BYA BA THEG PA CHEN PO_I MDO_An Exalted Sutra of the Greater Way entitled _The Account of Kashyapa_ (Ārya Kāśyapa Parivarta Nāma Mahāyāna Sūtra).txt


ཡང་དག་པར་རྗེས་སུ་མི་མཐོང་ངོ། །སངས་རྒྱས་ཀྱི་མིང་ཡང་ཡང་དག་པར་རྗེས་སུ་མི་མཐོང་ངོ། །མངོན་པར་ཤེས་པ་རྣམས་བསྒོམ་པའི་ཕྱིར་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་དེ། ཤེས་རབ་ཀྱི་ཕ་རོལ་ཏུ་ཕྱིན་པ་ཉིད་ཀྱང་ཡང་དག་པར་རྗེས་སུ་མི་མཐོང་ངོ། །ཤེས་རབ་ཀྱི་ཕ་རོལ་ཏུ་ཕྱིན་པའི་མིང་ཡང་ཡང་དག་པར་རྗེས་སུ་མི་མཐོང་ངོ། །བྱང་ཆུབ་སེམས་དཔའ་ཡང་ཡང་དག་པར་རྗེས་སུ་མི་མཐོང་ངོ། །བྱང་ཆུབ་སེམས་དཔའི་མིང་ཡང་ཡང་དག་པར་རྗེས་སུ་མི་མཐོང་ངོ། །སངས་རྒྱས་ཀྱང་ཡང་དག་པར་རྗེས་སུ་མི་མཐོང་ངོ། །སངས་རྒྱས་ཀྱི་མིང་ཡང་ཡང་དག་པར་རྗེས་སུ་མི་མཐོང་ངོ། །ཏིང་ངེ་འཛིན་རྣམས་བསྒོམ་པའི་ཕྱིར་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་དེ། ཤེས་རབ་ཀྱི་ཕ་རོལ་ཏུ་ཕྱིན་པ་ཉིད་ཀྱང་ཡང་དག་པར་རྗེས་སུ་མི་མཐོང་ངོ། །ཤེས་རབ་ཀྱི་ཕ་རོལ་ཏུ་ཕྱིན་པའི་མིང་ཡང་ཡང་དག་པར་རྗེས་སུ་མི་མཐོང་ངོ། །བྱང་ཆུབ་སེམས་དཔའ་ཡང་ཡང་དག་པར་རྗེས་སུ་མི་མཐོང་ངོ། །བྱང་ཆུབ་སེམས་དཔའི་མིང་ཡང་ཡང་དག་པར་རྗེས་སུ་མི་མཐོང་ངོ། ། སངས་རྒྱས་ཀྱང་ཡང་དག་པར་རྗེས་སུ་མི་མཐོང་ངོ། །སངས་རྒྱས་ཀྱི་མིང་ཡང་ཡང་དག་པར་རྗེས་སུ་མི་མཐོང་ངོ། །གཟུངས་ཀྱི་སྒོ་རྣམས་བསྒོམ་པའི་ཕྱིར་ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྤྱོད་དེ། ཤེས་རབ་ཀྱི་ཕ་རོལ་ཏུ་ཕྱིན་པ་ཉིད་ཀྱང་ཡང་དག་པར་རྗེས་སུ་མི་མཐོང་ངོ། །ཤེས་རབ་ཀྱི་ཕ་རོལ་ཏུ་ཕྱིན་པའི་མིང་ཡང་ཡང་དག་པར་རྗེས་སུ་མི་མཐོང་ངོ། །བྱང་ཆུབ་སེམས་དཔའ་ཡང་ཡང

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E1INC_SHES RAB KYI PHA ROL TU PHYIN PA STONG PHRAG BRGYA PA 1_The Perfection of Wisdom in 100,000 Lines, Part 1 (Ṣatasāhasrikā Prajña Pāramitā 1).txt


༄༅། །ལས་ལྡོག་པའི་ཆོས་དེ་ལྟ་བུ་ཡོད་དམ། འཕགས་པའི་ལམ་ཡན་ལག་བརྒྱད་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། འཕགས་པའི་བདེན་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། བསམ་གཏན་གྱི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། ཚད་མེད་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། གཟུགས་མེད་པའི་སྙོམས་པར་འཇུག་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། རྣམ་པ་ཐར་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། མཐར་གྱིས་གནས་པའི་སྙོམས་པར་འཇུག་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། རྣམ་པར་ཐར་པའི་སྒོ་སྟོང་པ་ཉིད་དང་། མཚན་མ་མེད་པ་དང་། སྨོན་པ་མེད་པའི་དེ་བཞིན་ཉིད་ལས་གུད་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་ལྡོག་པའི་ཆོས་དེ་ལྟ་བུ་ཡོད་དམ། མངོན་པར་ཤེས་པའི་དེ་བཞིན་ཉིད

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E10INC_SHES RAB KYI PHA ROL TU PHYIN PA STONG PHRAG BRGYA PA 10_The Perfection of Wisdom in 100,000 Lines, Part 10 (Ṣatasāhasrikā Prajña Pāramitā 10).txt


༄༅། །ལ་སྲས་ཀྱང་མི་མངའ། སྲས་མོ་ཡང་མི་མངའ་བ་ལགས་ན། བཙུན་མོ་གཞན་བཞེས་ཤིག་།དེའི་འོག་ཏུ་ཁྱོད་ལ་སྲས་ཀྱང་མངའ། སྲས་མོ་ཡང་མངའ་བར་འགྱུར་རོ༑ ༑དེས་སྨྲས་པ། བཟང་མོ་ཁྱོད་ཀྱིས་སྐྱེས་པ་གང་ལ་ཆུང་མ་གཉིས་ཡོད་པ་དེས་ལན་འགའ་ཡང་སྐྱོ་མ་གྲང་མོ་མི་འཐུངས་ལ་རྟག་ཏུ་དེའི་ཁྱིམ་ན་འཐབ་མོ་དང་མཚང་འདྲུ་བ་དང་རྩོད་པ་དང་འགྱེད་པས་ནང་མི་ཡོངས་སུ་འཁྲུག་པར་བྱེད་ཅིང་རང་གི་ལས་ཡོངས་སུ་བསྒྲུབ་པ་ལྷུར་ལེན་པར་ཡང་མི་འགྱུར་རོ་ཞེས་བྱ་བ་དེ་མ་ཐོས་སམ། ཆུང་མས་སྨྲས་པ། རྗེའི་སྲས་བཞེས་ཤིག་དང་གལ་ཏེ་རེ་ཞིག་ཕུ་ནུ་མོ་ལྟ་བུ་ཞིག་ལགས་ན་ནི་ཕུ་ནུ་མོའི་འདུ་ཤེས་ཀྱིས་བསྐྱང་བར་བགྱིའོ། །གལ་ཏེ་བུ་མོ་ལྟ་བུ་ཞིག་ལགས་ན་ནི་བུ་མོའི་འདུ་ཤེས་ཀྱིས་བསྐྱང་བར་བགྱིའོ། །ཁྱིམ་བདག་དེ་ཆུང་མ་དེས་གཡོའི་ཀུན་ཏུ་སྤྱོད་པ་སྨྲས་པ་ན་བུ་མོ་ཚོལ་བར་རྩོམ་མོ། །ཇི་ཙམ་ན་རི་བྲགས་ཤིག་ན་ཁྱིམ་བདག་ཅིག་འདུག་པ་དེས་རིགས་མཉམ་པ་ལས་ཆུང་མ་བླངས་ནས། དེ་དེ་དང་ལྷན་ཅིག་རྩེ་བར་བྱེད། དགའ་བར་བྱེད། དགའ་མགུར་སྤྱོད་པར་བྱེད་དོ། །རྩེ་བར་བྱེད་དགའ་བར་བྱེད་དགའ་མགུར་སྤྱོད་པར་བྱེད་པ་དེ་ལ་བུ་གཉིས་དང་། བུ་མོ་གཅིག་བཙས་ནས་དེས་དེ་དག་བསྲིངས་ཤིང་བསྐྱེད་ནས་ཁྱིམ་བདག་དེ་དུས་ལ་བབ་བོ། །དེ་ནས་བུ་མོ་ཚོལ་བའི་ཁྱིམ་བདག་དེས་དེ་གཉིས་ལས་བུ་མོ་དེ་བླངས་ནས། དཔལ་དང་ལྡན་པའི་ཡོ་ལང་ཆེན་པོས་བག་མར་བླངས་སོ། །ཆོས་ཉིད་ཀྱིས་ན་སར་པ་ཐམས་ཅད

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.1 (dul ba)/KL00003E1__DUL BA RNAM PAR _BYED PA 1_The Divisions of Vowed Morality, Part 1 (Vinaya Vibhaṃga 1).txt


བྱའོ། །དམིགས་པའི་ཚུལ་གྱིས་ལྕེ་སྨོན་པ་ཡོད་ཅེས་བྱ་བ་དང་། སྨོན་པ་མེད་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་རྟག་ཅེས་བྱ་བ་དང་། མི་རྟག་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་བདེ་ཞེས་བྱ་བ་དང་། སྡུག་བསྔལ་ཞེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་བདག་ཅེས་བྱ་བ་དང་། བདག་མེད་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་སྡུག་ཅེས་བྱ་བ་དང་། །མི་སྡུག་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་ཞི་ཞེས་བྱ་བ་དང་། མ་ཞི་ཞེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་དབེན་ཞེས་བྱ་བ་དང་། མི་དབེན་ཞེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་སྟོང་ཞེས་བྱ་བ་དང་། མི་སྟོང་ཞེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་མཚན་མ་ཡོད་ཅེས་བྱ་བ་དང་། མཚན་མ་མེད་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ལུས་སྨོན་པ་ཡོད་ཅེས་བྱ་བ་དང་། སྨོན་པ་མེད་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ཡིད་རྟག་ཅེས་བྱ་བ་དང་། མི་རྟག་ཅེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ཡིད་བདེ་ཞེས་བྱ་བ་དང་། སྡུག་བསྔལ་ཞེས་བྱ་བར་གནས་པར་མི་བྱའོ། །དམིགས་པའི་ཚུལ་གྱིས་ཡིད་བདག་ཅེས་བྱ་བ་དང་། བདག་མེད་ཅེས་བྱ་བར་གནས་པར་མི་བྱའོ། །དམིགས

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E4INC_SHES RAB KYI PHA ROL TU PHYIN PA STONG PHRAG BRGYA PA 4_The Perfection of Wisdom in 100,000 Lines, Part 4 (Ṣatasāhasrikā Prajña Pāramitā 4).txt


༄༅། །པ༑ ཉེ་དགའ། ཁྱོད་ཀྱིས་མི་མཛེས་པ་དེ་ལྟ་བུ་དེ་བྱས་པར་གྱུར་བ་བདེན་ནམ། བཙུན་པ། མད་དོ། །སངས་རྒྱས་བཅོམ་ལྡན་འདས་ཀྱིས་དགེ་སྦྱོང་གི་ཚུལ་མ་ཡིན་པ། རྗེས་སུ་མཐུན་པ་མ་ཡིན་པ། རུང་བ་མ་ཡིན་པ། ཚུལ་དང་མཐུན་པ་མ་ཡིན་པ་དེ་ནི། རབ་ཏུ་བྱུང་བས་བྱ་བ་མ་ཡིན་ནོ། །ཞེས་རྣམ་པར་སྨད་པར་མཛད་དོ། །དེ་ནས་བཅོམ་ལྡན་འདས་ཀྱིས་རྣམ་གྲངས་དུ་མས་རྣམ་པར་སྨད་ནས། དགེ་སློང་རྣམས་ལ་བཀའ་སྩལ་པ། དགེ་སློང་དག་།དེ་ལྟ་བས་ན། ཕན་ཡོན་བཅུ་ཡང་དག་པར་གཟིགས་པས། འདུལ་བ་ལ་ཉན་ཐོས་རྣམས་ཀྱི་བསླབ་པའི་གཞི་བཅའ་བར་བྱ་སྟེ་ཞེས་བྱ་བ་ལ་སོགས་པ་སྔ་མ་བཞིན་ནོ། །ངའི་ཉན་ཐོས་རྣམས་ཀྱིས་འདུལ་བ་ལ་བསླབ་པའི་གཞི་འདི་ལྟར་གདོན་པར་བྱ་སྟེ། ཡང་དགེ་སློང་གང་རང་གིས་བསླངས་པའི་དོག་པས་ཐ་ག་པ་ཉེ་དུ་མ་ཡིན་པ་ལ་གོས་འཐག་ཏུ་འཇུག་ན། གོས་གྲུབ་ན། སྤང་བའི་ལྟུང་བྱེད་དོ། །ཡང་དགེ་སློང་གང་ཞེས་བྱ་བ་ནི། ཤཱཀྱའི་བུ་ཉེ་དགའམ། གཞན་ཡང་དེ་ལྟ་བུ་གང་ཡིན་པའོ༑ ༑རང་གིས་བསླངས་པའི་དོག་པས་ཞེས་བྱ་བ་ནི། འདུན་པས་ལ་ལ་ལས་སྲང་གཅིག། ལ་ལ་ལས་སྲང་ཕྱེད། ལ་ལ་ལས་ཞོ་གཉིས། ལ་ལ་ལས་ཞོ་གཅིག་བསླངས་པའི་དོག་པས་སོ།། ཐ་ག་པ་ཞེས་བྱ་བ་ནི། ཐགས་མཁན་ནོ། །ཉེ་དུ་མ་ཡིན་པ་ལ་ཞེས་བྱ་བ་ནི། ཕྱི་མོ་དང་། མེས་པོ་དང་། ཕྲུགས་ལས་བརྟེན་པའི་བདུན་པ་ཚུན་ཆད་ནི། ཉེ་དུ་ཡིན་ལ། དེ་ཕན་ཆད་ནི། ཉེ་དུ་མ

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.1 (dul ba)/KL00003E2INC__DUL BA RNAM PAR _BYED PA 2_The Divisions of Vowed Morality, Part 2 (Vinaya Vibhaṃga 2).txt


༄༅། །མི་རྟག་པ་ཉིད་དུ་བསྟན་པ་མེད་ན་མི་འབྱུང་བའི་བྱས་པ་ཉིད་ཆོས་ཅན་སྒྲ་ལས་ངེས་པ་ན་འདིར་བཟློག་པའི་དགོས་པ་ག་ལས་ཡིན། མེ་འབར་བའི་ཚོགས་ཡོངས་སུ་གནས་པར་ངེས་པའི་བདག་ཉིད་ཀྱིས་ཕྱོགས་ན་སེམས་རང་བཞིན་དུ་ག་ནས་པ་གྲང་བ་ཡོད་པར་དོགས་པར་བྱ་བར་རིགས་པ་མ་ཡིན་པ་མ་ཡིན་ལ་དེ་ཡང་རིགས་པ་མེད་པར་ཚིག་ཙམ་གྱིས་མཇུག་སྡུད་པ་ལས་ལྡོག་པ་ཡང་མ་ཡིན་ནོ། །རྣམ་ཕུག་པ་ན་རེ། སིལ་བུར་གྱུར་པའི་ཚིག་རྣམས་ཀྱིས། །དོན་གཅིག་སྟོན་པ་མ་ཡིན་ཏེ། །དེའི་ཕྱིར་འབྲེལ་པ་གྲུབ་དོན་དུ། །མཇུག་སྡུད་ལོགས་ཤིག་བརྗོད་པར་བྱ། །ཞེས་ཟེར་ཏེ། འདི་ལ་འབྲེལ་པ་ཅན་ཞེས་བྱ་བ་སྨོས་ཏེ། གཏན་ཚིགས་བསྒྲུབ་བྱ་དང་དེའི་བདག་ཉིད་དང་དེ་ལས་བྱུང་བའི་མཚན་ཉིད་ཀྱི་འབྲེལ་པ་སྟོན་པ་ན། དོན་གྱི་སྒོ་ནས་འབྲེལ་པ་ཉིད་ཀྱི་ཕྱོགས་ཀྱི་ཆོས་དང་རྗེས་སུ་འགྲོ་བ་དང་ལྡོག་པའི་གཏན་ཚིགས་དག་གིས་དོན་གཅིག་ཤུགས་ཀྱིས་ཇི་ལྟར་འདོད་པ་བཞིན་དུ་སྟོན་པ་ཡིན་ནོ། །གལ་ཏེ་ཚིག་རྣམས་སིལ་བུ་ཡིན་པ་དེ་ལྟ་ན་ཡང་འབྲེལ་པ་ཉིད་ཀྱི་དོན་གཅིག་ལ་ཉེ་བར་སྡུད་པའི་ཕྱིར་འབྲེལ་པ་གྲུབ་པར་བྱ་བའི་དོན་དུ་མཇུག་སྡུད་པ་ལོགས་ཤིག་ཏུ་བརྗོད་པར་མི་བྱའོ། །ཁ་ཅིག་ཅེས་བྱ་བ་ནི་གཞོན་ནུ་མ་ལེན་པ་ལ་སོགས་པའོ། །དེ་དག་ནི་རྗེས་སུ་དཔག་པ་རྣམ་པ་གཉིས་ཏེ་ཁྱད་པར་དུ་མཐོང་བ་དང་སྤྱིར་མཐོང་བའོ་ཞེས་རྗོད་པར་བྱེད་དོ། །དེ་ལ་ཁྱད་པར་དུ་མཐོང་བ་གང་ཞེ་ན། གང་དག་ཉིད་ཀྱི་ཞེས་བྱ་བ་ལ་སོགས་པ་སྨོས་ཏེ། དོན་འདི་ཡིན་ཏེ། ཐོག་མར་ཆོས་ཀྱི་བྱེ་བྲག་དགའ་ཞིག་ཏུ་མེ་དང་དུ་བའི་ཁྱད་པར་དག་མངོན་སུམ་གྱིས་བཟུང་ནས་དུས་གཞན་དུ་ཐག་རིང་པོར་སོང་ནས་གང་གི་ཚེ་ཡང་དང་ཡང་དུ་དུ་བའི་ཁྱད་པར་དེ་ཉིད་མཐོང་ནས། སྔར་ཡོངས་སུ་བཟུང་བའི་ཕྱིར་མེད་དེ་ཉིད་རྗེས་སུ་དཔོག་པར་བྱེད་པ་དེ་ནི་ཁྱད་པར་མཐོང་བའི་རྗེས་སུ་དཔག་པ་ཡིན་ཏེ༑ སྔར་མངོན་སུམ་གྱིས་གཟུང་བའི་ཁྱད་པར་ཡུལ་ཡིན་པའི་ཕྱིར་རོ། །བཟུང་ཟིན་པ་ནི་འཛིན་པའི་ཕྱིར་ཚད་མ་མ་ཡིན་པའང་མ་ཡིན་ཏེ། གང་གི་ཕྱིར་ཇི་མེ་དེ་ཡོད་དམ་ཤི་ཞེས་ཐེ་ཚོམ་ཟློག་པར་བྱེད་པ་བླ་ལྷག་ཡོད་པའི་ཕྱིར་ཞེས་བྱ་བ་ནི་བསྡུས་པའི་དོན་ཏོ། །ཡང་ཡན་ལག་གི

A (Translated Canonical Literature)/A.ii(ACIP Derge Tengyur)/A.ii.11 (TSHAD MA)/TD4267.2E.TXT


༄༅། །འདུ་ཤེས་ཅན་མཐུན་པའི་འདུ་ཤེས་ཅན་དེ་དག་གིས་གསོལ་བ་བྱས་ཏེ། གསོ་སྦྱོང་བྱེད་ཅིང་སོ་སོར་ཐར་པའི་མདོ་གདོན་པ་འདོན་པར་བྱེད་ན། དགེ་འདུན་གྱིས་སོ་སོར་ཐར་པ་བཏོན་ཅིང་གསོ་སྦྱོང་བྱས་པ་ཡིན་ནོ། །འཁོར་དེ་མ་ལངས་ཤིང་དགེ་སློང་དག་མ་དོང་བར་དེའི་འོག་ཏུ་དགེ་སློང་གཉུག་མར་གནས་པ་ཆེས་མང་པོ་དག་ལྷགས་ན། དེ་དག་གིས་ཡང་གསོལ་བ་བྱས་ཏེ། གསོ་སྦྱོང་བྱ་ཞིང་སོ་སོར་ཐར་པའི་མདོ་གདོན་པ་གདོན་པར་བྱ་སྟེ། དགེ་སློང་སྔ་མ་དག་ལ་ཡང་འགལ་ཚབས་ཅན་དུ་མི་འགྱུར་རོ། །འདི་ལྟ་སྟེ། གསོ་སྦྱོང་བཅོ་ལྔ་པ་དེ་ཉིད་ལ། དགེ་སློང་གཉུག་མར་གནས་པ་བཞིའམ། ལྷག་པ་དག་འདུག་ཅིང་མཐུན་པར་གྱུར་པ་ན། དེ་དག་འདི་སྙམ་དུ་དགེ་སློང་གང་དག་མ་ལྷགས་པ་དག་ཡོད་དོ་སྙམ་དུ་མི་སེམས་ཤིང་། ཆོས་ཀྱི་འདུ་ཤེས་ཅན་མཐུན་པའི་འདུ་ཤེས་ཅན་དེ་དག་གིས་གསོལ་བ་བྱས་ཏེ། གསོ་སྦྱོང་བྱེད་ཅིང་སོ་སོར་ཐར་པའི་མདོ་གདོན་པ་འདོན་པར་བྱེད་ན། དགེ་འདུན་གྱིས་སོ་སོར་ཐར་པ་བཏོན་ཅིང་གསོ་སྦྱོང་བྱས་པ་ཡིན་ནོ། །འཁོར་དེ་ལངས་ཤིང་དགེ་སློང་ཁ་ཅིག་ནི་དོང་། ཁ་ཅིག་ནི་མ་དོང་བར་དེའི་འོག་ཏུ་དགེ་སློང་གཉུག་མར་གནས་པ་ཆེས་མང་པོ་དག་ལྷགས་ན། དེ་དག་གིས་ཡང་གསོལ་བ་བྱས་ཏེ། གསོ་སྦྱོང་བྱ་ཞིང་སོ་སོར་ཐར་པའི་མདོ་གདོན་པ་གདོན་པར་བྱ་སྟེ། དགེ་སློང་སྔ་མ་དག་ལ་ཡང་འགལ་ཚབས་ཅན་དུ་མི་འགྱུར་རོ། །འདི་ལྟ་སྟེ། གསོ་སྦྱོང་བཅོ་ལྔ་པ་དེ་ཉིད་ལ། དགེ་སློང་གཉུག་མར་གནས་པ་བཞིའམ། ལྷག

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.1 (dul ba)/KL00001E1__DUL BA GZHI 1_Foundation of Vowed Morality, Part 1 (Vinaya Vastu 1).txt


ཚུལ་ཁྲིམས་ལྡན་གྱུར་ཅིང་། །མང་ཐོས་ཚུལ་ཁྲིམས་ཕུན་སུམ་ཚོགས། །རྒྱལ་བའི་སྲས་པོ་ཡོན་ཏན་ལྡན། །དེ་ལ་ངུར་སྨྲིག་དེ་བཞིན་མཛེས། །འོད་སྲུང་། བཞི་པོ་འདི་དག་ནི་ཚུལ་ཁྲིམས་འཆལ་བ་ཚུལ་ཁྲིམས་དང་ལྡན་པ་ལྟར་བཅོས་པ་ཡིན་ཏེ། བཞི་གང་ཞེ་ན། འོད་སྲུང་། འདི་ལ་དགེ་སློང་ཁ་ཅིག་ཚུལ་ཁྲིམས་དང་ལྡན་པ་ཡིན་ཏེ། སོ་སོར་ཐར་པའི་སྡོམ་པས་བསྡམས་ཤིང་གནས། ཆོ་ག་དང་སྤྱོད་ཡུལ་ཕུན་སུམ་ཚོགས་པ། ཁ་ན་མ་ཐོ་བ་ཕྲ་རབ་རྣམས་ལ་ཡང་འཇིགས་པར་ལྟ། ཡང་དག་པར་བླངས་ཏེ་བསླབ་པའི་གཞི་རྣམས་ལ་སློབ་ཅིང་། ལུས་ཀྱི་ལས་དང༑ ངག་གི་ལས་དང་། ཡིད་ཀྱི་ལས་ཡོངས་སུ་དག་པ་དང་ལྡན་པར་གནས་པས་འཚོ་བ་ཡོངས་སུ་དག་ཀྱང་། དེ་བདག་ཏུ་སྨྲ་བ་ཡིན་ཏེ། འོད་སྲུང་། དེ་ནི་ཚུལ་ཁྲིམས་འཆལ་པ་ཚུལ་ཁྲིམས་དང་ལྡན་པ་ལྟར་བཅོས་པ་དང་པོའོ། །འོད་སྲུང་། གཞན་ཡང་འདི་ལ་དགེ་སློང་ཁ་ཅིག་འདུལ་བ་འཛིན་ཅིང་འདུལ་བ་ལ་ཞུགས་ཏེ། འདུལ་བའི་ཚུལ་ལ་གནས་པ་ཡིན་ཡང་འཇིག་ཚོགས་ལ་ལྟ་བ་ལས་མ་བསྐྱོད་པ་ཡིན་ཏེ། འོད་སྲུང་། དེ་ནི་ཚུལ་ཁྲིམས་འཆལ་པ་ཚུལ་ཁྲིམས་དང་ལྡན་པ་ལྟར་བཅོས་པ་གཉིས་པའོ། །འོད་སྲུང་། གཞན་ཡང་འདི་ལ་དགེ་སློང་ཁ་ཅིག་བྱམས་པ་ལ་གནས་པ་ལ་གནས་པ་ཡིན་ཏེ། སེམས་ཅན་ལ་དམིགས་པའི་བྱམས་པ་དང་ལྡན་པ་ཡིན་ཡང་འདུ་བྱེད་ཐམས་ཅད་ལ་སྐྱེ་བ་མེད་པ་ཐོས་ན་སྐྲག་སྟེ་ཀུན་དུ་དངང་བར་འགྱུར་ཅིང་། ཀུན་དུ་རབ་ཏུ་དངང་བར་འགྱུར


༄༅། །ཤེས་རབ་ཀྱི་ཕ་རོལ་ཏུ་ཕྱིན་པ་དང་བྲལ་བའི་མདོ་སྡེ་གཞན་ལ་སྤྱོད་པ་དག་ནི་མ་ཡིན་ནོ། །དེ་ཅིའི་ཕྱིར་ཞེ་ན། དེ་ནི་འདི་ལྟར་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་འདི་ལས་ཕུལ་དུ་བྱུང་བའི་ཆོས་གང་ལ་དད་པའི་རྗེས་སུ་འབྲང་བ་དང་། ཆོས་ཀྱི་རྗེས་སུ་འབྲང་བ་དང་། བརྒྱད་པས་བསླབ་པར་བྱ་བ་དང་། གང་ལ་རྒྱུན་དུ་ཞུགས་པ་དང་། ལན་ཅིག་ཕྱིར་འོང་བ་དང་། ཕྱིར་མི་འོང་བ་དང་། དགྲ་བཅོམ་པ་དང་། རང་སངས་རྒྱས་རྣམས་ཀྱིས་བསླབ་པར་བྱ་བ་དང་། གང་ལ་བྱང་ཆུབ་སེམས་དཔའ་སེམས་དཔའ་ཆེན་པོ་ཐེག་པ་ཆེན་པོ་ལ་ཡང་དག་པར་ཞུགས་པ་རྣམས་ཀྱིས་བསླབ་པར་བྱ་བ་དང་། ཇི་ལྟར་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རྣམས་ཀྱིས་བསླབས་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་པར་གྱུར་པ་དེ་དག་རྒྱ་ཆེར་བསྟན་པའི་ཕྱིར་རོ་ཞེས་བྱ་བ་ནི་མངོན་པར་ཤེས་པ་མྱུར་བའི་ཁྱད་པར་ཀུན་འབྱུང་གི་སྐད་ཅིག་མ་བཞི་བ་ཡིན་ནོ། །དེ་ནས་འདོད་པ་ན་སྤྱོད་པ་དང་། གཟུགས་ན་སྤྱོད་པའི་ལྷའི་བུ་དེ་དག་གིས་ཆེད་དུ་བརྗོད་པ་ཆེད་དུ་བརྗོད་དེ། བཅོམ་ལྡན་འདས་འདི་ལྟ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པ་འདི་ནི་ཕ་རོལ་ཏུ་ཕྱིན་པ་ཆེན་པོ་སྟེ། བཅོམ་ལྡན་འདས་འདི་ལྟ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པ་འདི་ནི་བསམ་གྱིས་མི་ཁྱབ་པའི་ཕ་རོལ་ཏུ་ཕྱིན་པའོ། །མི་མཉམ་པའི་ཕ་རོལ་ཏུ་ཕྱིན་པའོ། །ཚད་མ་མཆིས་པའི་ཕ་རོལ་ཏུ་ཕྱིན་པའོ། །གཞལ་དུ་མ་མཆིས་པའི་ཕ་རོལ་ཏུ་ཕྱིན་པའོ། །གྲངས་མ་མཆིས་པའི་ཕ་རོལ་ཏུ་ཕྱིན་པའོ། །མི་མཉམ་པ་དང་མཉམ་པའི་ཕ་རོལ་ཏུ་ཕྱིན་པ་སྟེ། བཅོམ་ལྡན་འདས་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་གང་ལ་བསླབས་ཤིང་དད་པའི་རྗེས་སུ་འབྲང་བ་རྣམས་འབྱུང་བར་འགྱུར། ཆོས་ཀྱི་རྗེས་སུ་འབྲང་བ་རྣམས་དང་། བརྒྱད་པ་དང་། རྒྱུན་དུ་ཞུགས་པ་རྣམས་དང་། ལན་ཅིག་ཕྱིར་འོང་བ་དང་། ཕྱིར་མི་འོང་བ་དང་། དགྲ་བཅོམ་པ་དང་། རང་སངས་རྒྱས་རྣམས་འབྱུང་བར་འགྱུར། གང་ལ་བསླབས་ཤིང་བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས། མངོན་པར་རྫོགས་པར་འཚང་རྒྱ་མངོན་པར

A (Translated Canonical Literature)/A.ii(ACIP Derge Tengyur)/A.ii.3 (SHER PHYIN) (treatises incl. commentaries on A.i.2.a)/TD3790.2E.TXT


༄༅། །ཞེས་བྱ་བའི་ཏིང་ངེ་འཛིན་དུ་བརྗོད་དོ། །གང་གི་ཚེ་ཆོས་ཀྱི་སྣང་བ་དེ་ཉིད་འཕེལ་བར་བྱ་བའི་ཕྱིར་བདག་མེད་པར་སྒོམ་པ་བརྩོན་འགྲུས་རྩོམ་པས་ཡེ་ཤེས་ཀྱི་སྣང་བ་འབྲིང་ཙམ་དུ་གསལ་བར་གྱུར་བ་དེའི་ཚེ་ནི་རྩེ་མོའི་གནས་སྐབས་ཏེ། དེ་ཉིད་ནི་སྣང་བ་མཆེད་པ་ཞེས་བྱ་བའི་ཏིང་ངེ་འཛིན་ཏོ། །གང་གི་ཚེ་ན་སེམས་ཙམ་དུ་གནས་པས་ཕྱིའི་དོན་ལ་མངོན་པར་ཞེན་པ་མེད་པའི་ཕྱིར་ཤིན་ཏུ་གསལ་བར་ཤེས་པའི་སྣང་བ་སྐྱེས་པ་དེའི་ཚེ་བཟོད་པའི་གནས་སྐབས་ཏེ། གཟུང་བའི་རྣམ་པ་མེད་པར་རྗེས་སུ་ཞུགས་པའི་ཕྱིར་ན་དེ་ཁོ་ན་ཉིད་ཀྱི་དོན་གྱི་ཕྱོགས་གཅིག་ལ་ཞུགས་པའི་ཏིང་ངེ་འཛིན་ཡིན་ནོ། །ཡང་གང་གི་ཚེ་དོན་ལ་འཛིན་པར་བྱེད་པའི་རྣམ་པར་གཡེང་བར་སྣང་བ་མེད་པའི་ཡེ་ཤེས་ཀྱི་སྣང་བ་རྫོགས་པར་གྱུར་པ་དེའི་ཚེ་འཇིག་རྟེན་ཆོས་ཀྱི་མཆོག་གི་གནས་སྐབས་ཏེ། །དེ་ཉིད་ནི་བར་ཆད་མེད་པའི་ཏིང་ངེ་འཛིན་ཞེས་བྱའོ། ། གནས་སྐབས་འདི་དག་ཐམས་ཅད་ནི་ལྷག་པར་མོས་པ་བརྟན་པ་ཡིན་པས་མོས་པས་སྤྱོད་པའི་ས་ཞེས་བྱ་བར་བཤད་དོ། །ས་འདི་ལ་གནས་པའི་བྱང་ཆུབ་སེམས་དཔའ་ནི་སོ་སོའི་སྐྱེ་བོ་ཡིན་ན་ཡང་བྱིས་པའི་རྒུད་པ་ཐམས་ཅད་ལས་ཡང་དག་པར་འདས་ཤིང་། ཏིང་ངེ་འཛིན་དང་། གཟུངས་དང་། རྣམ་པར་ཐར་པ་དང་། མངོན་པར་ཤེས་པ་ལ་སོགས་པའི་ཡོན་ཏན་གྲངས་མེད་པ་དང་ལྡན་པ་ཡིན་ནོ་ཞེས་དཀོན་མཆོག་སྤྲིན་ལས་གསུངས་སོ། །དེ་ལྟར་ངེས་པར་འབྱེད་པའི་ཆ་དང་མཐུན་པ་རྣམས་ཀྱི་དམིགས་པ་དང་རྣམ་པ་དང་རྒྱུ་ཉིད་ཀྱི་ཁྱད་པར་བསྟན་ནས། རྣམ་པར་རྟོག་པ་བཞི་དང་ལྡན་པའི་དོན་ལས་གཟུང་བའི་རྣམ་པར་རྟོག་པ་དངོས་པོ་ཐམས་ཅད་ཀྱི་རྟེན་ཅན་དང་པོར་གསུངས་པ་ནི། བཅོམ་ལྡན་འདས་བྱང་ཆུབ་སེམས་དཔའ་སེམས་དཔའ་ཆེན་པོ་དེ་ལྟར་སློབ་ན་ཞེས་བྱ་བ་ལ་སོགས་པ་སྟེ་ཅི་ཞེས་བསམས་པའོ། །བརྗོད་པའི་ཀུན་རྫོབ་ཏུ་སློབ་པོ་སྙམ་དུ་དགོངས་པས་གསུངས་པ་ནི་དེ་ལྟར་སློབ་ན་ཞེས་བྱ་བ་ལ་སོགས་པའོ། །ཤཱ་རིའི་བུས་བཅོམ་ལྡན་འདས་ཀྱི་དགོངས་པ་མ་ཤེས་ནས་དྲིས་པ་ནི་དེ་ཁོ་ན་ཉིད་དུ་ན་ཆོས་གང་ལ་སློབ་པ་ལགས་ཞེས་བྱ་བའོ། །དེ་ལ་གཞི་ཙམ་ལ་བརྟེན་པའི་རྣམ་པར་རྟོག་པས་ཕྱིན་ཅི་ལོག་དང་འབྲེལ་པར་འགྱུར

A (Translated Canonical Literature)/A.ii(ACIP Derge Tengyur)/A.ii.4 (DBU MA)/TD3791E.TXT


༄༅། །པ་དང་། ཤིན་ཏུ་ཡངས་པའི་སེམས་སེམས་ཅན་གྱི་ཁམས་ཐམས་ཅད་ཡོངས་སུ་སྨིན་པར་བྱ་བ་དང་། གདུལ་བ་རྒྱས་པར་འགེངས་པ་དང་། ཤིན་ཏུ་ཆེ་བའི་སེམས་སངས་རྒྱས་ཀྱི་ཞིང་ཐམས་ཅད་ཡོངས་སུ་དག་པར་བྱེད་པ་དང་། ཚད་མེད་པའི་སེམས་སངས་རྒྱས་ཐམས་ཅད་ཀྱི་འཁོར་གྱི་དཀྱིལ་འཁོར་དུ་གཟུགས་བརྙན་རབ་ཏུ་འབྱུང་བ་དང་། བསྐལ་པ་ཐམས་ཅད་དུ་གནས་པས་མི་ཟད་ཅིང་མཐར་ཐུག་པ་མེད་པའི་སེམས། དེ་བཞིན་གཤེགས་པ་ཐམས་ཅད་ཀྱི་སྟོབས་དང་། མི་བསྙེངས་པ་དང་། སངས་རྒྱས་ཀྱི་ཆོས་ཀྱི་མ་འདྲེས་པའི་མཐར་ཐུག་པས་སྙིང་པོ་བྱང་ཆུབ་རྡོ་རྗེ་དམ་པའི་སྙིང་པོ་ཅན་དེ་ལ་པདམོའི་སྟན་རིན་པོ་ཆེ་ཐམས་ཅད་ཀྱི་ལྷུན་ཅན་ཞིག་ལ་དེ་བཞིན་གཤེགས་པའི་གདན་སེངྒེའི་ཁྲི་ལ་མངོན་པར་བལྟས་ཏེ་འདུག་གོ་།དེ་ནས་ཚོང་དཔོན་གྱི་བུ་ནོར་བཟང་དེ་ལྟ་བུའི་བསམ་པ་དང་། ཡིད་ལ་བྱ་བ་ལ་བརྩོན་པར་གནས་པའི་སྔོན་གྱི་དགེ་བའི་རྩ་བའི་རླན་དང་། དེ་བཞིན་གཤེགས་པ་ཐམས་ཅད་ཀྱི་བྱིན་གྱི་རླབས་དང་། བྱང་ཆུབ་སེམས་དཔའ་ཀུན་ཏུ་བཟང་པོ་དང་། སྔོན་གྱི་དགེ་བའི་རྩ་བའི་སྐལ་པ་མཐུན་པས་བྱང་ཆུབ་སེམས་དཔའ་ཀུན་ཏུ་བཟང་པོ་མཐོང་བར་འགྱུར་བར་སྔོན་གྱི་ལྟས་བཅུ་བྱུང་ངོ། །བཅུ་གང་ཞེ་ན། འདི་ལྟ་སྟེ། སངས་རྒྱས

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.b (phal chen)/KL00044E6A2_The Section Called, _House of the Jewel Trees,_ Part 2 (Ārya Buddha Avataṃsaka Nāma Mahāvaipulya Sūtra 6).txt


༄༅། །འཁྲུག་པར་མི་བྱེད་དོ། །མི་དམིགས་པ་སྟོང་པ་ཉིད་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །དངོས་པོ་མེད་པ་སྟོང་པ་ཉིད་སྟོང་པའམ༑ འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །ངོ་བོ་ཉིད་སྟོང་པ་ཉིད་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །དངོས་པོ་མེད་པའི་ངོ་བོ་ཉིད་སྟོང་པ་ཉིད་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །དྲན་པ་ཉེ་བར་གཞག་པ་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །ཡང་དག་པར་སྤོང་བ་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །རྫུ་འཕྲུལ་གྱི་རྐང་པ་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །དབང་པོ་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །སྟོབས་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །བྱང་ཆུབ་ཀྱི་ཡན་ལག་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །འཕགས་པའི་ལམ་ཡན་ལག་བརྒྱད་པ་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར་མི་བྱེད་དོ། །འཕགས་པའི་བདེན་པ་རྣམས་སྟོང་པའམ། འོན་ཏམ་མི་སྟོང་ཞེས་བྱ་བར་རྣམ་པར་འཁྲུག་པར

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E12INC_SHES RAB KYI PHA ROL TU PHYIN PA STONG PHRAG BRGYA PA 12_The Perfection of Wisdom in 100,000 Lines, Part 12 (Ṣatasāhasrikā Prajña Pāramitā 12).txt


དེ་ཙམ་དང་རྗེས་སུ་འབྲེལ་བ་ཡིན་པའི་ཕྱིར་རོ། །དེ་བས་ན་ཁྱབ་པར་བྱ་བ་དང་ཁྱབ་པར་བྱེད་པའི་དངོས་པོ་གྲུབ་ན་ཁྱབ་པར་བྱེད་པ་བསྒྲུབ་པར་བྱ་བ་ལ་ཁྱབ་པར་བྱ་བ་ནི་གཏན་ཚིགས་ཡིན་ནོ། །དཔེར་ན་ཁྱབ་བར་བྱེད་པ་ཤིང་ལ་སྩོགས་པ་བསྒྲུབ་བར་བྱ་བ་ལ་ཁྱབ་པར་བྱ་བ་ཤིང་ལ་སྩོགས་པ་ནི་གཏན་ཚིགས་ཡིན་ཏེ། ཁྱབ་པར་བྱེད་པ་ཁྱབ་པར་བྱ་བའི་དངོས་པོ་ཡིན་པའི་ཕྱིར་རོ། །འདིར་ཡང་ཁྱབ་པར་བྱ་བ་དང་། ཁྱབ་པར་བྱེད་པའི་དངོས་པོ་ལས་རྒྱུ་གཞན་ནི་མེད་དེ། དེ་ལྟ་བུར་འདིར་ཡང་ཤེས་པར་བྱའོ། །དེ་ཉིད་ཀྱི་ཕྱིར། ཟླ་གསང་ཐིག་ལེ་ལ་སོགས་པ༑ །རྣལ་འབྱོར་རྒྱུད་ནི་མ་ལུས་ལས། །ཤེས་རབ་ཐབས་ལྡན་སེམས་ཀྱིས་ནི། །མི་བྱ་བ་ནི་ཅི་ཡང་མེད། །རྟག་ཏུ་དོགས་པ་མེད་གྱུར་པས། །འདོད་པ་ལྔ་ནི་སྤྱད་པར་བྱ། །ཞེས་བྱ་བ་དང་། སྨན་གྱི་ཕྱེ་མའི་སྦྱོར་བ་ཡིས། །སྦྲུལ་ཉིད་འཆིང་བར་འགྱུར་བ་བཞིན། །འདོད་ལྡན་རྟག་ཏུ་ཆགས་བྱེད་ལ། །གླུ་དང་རོལ་མོ་ལ་དགའ་ཞིང་། །འདོད་པའི་བདེ་བས་ངོམས་མེད་པ། །འགྲུབ་འགྱུར་འདི་ལ་ཐེ་ཚོམ་མེད། །གང་ཞིག་བྱང་ཆུབ་སེམས་བརྟན་ཞིང་། །བློ་གྲོས་ཆགས་པ་མེད་གྱུར་པས། །ཐེ་ཚོམ་དག་ནི་མི་བྱ་སྟེ། །དེ་ཡིས་འདིར་ངེས་འགྲུབ་པར་འགྱུར། །ཞེས་བྱ་བ་དང་། ལེགས་བརྟགས་ཤིན་ཏུ་དཔྱད་ནས་ནི། །མཁས་པ་རྣམས་ནི་འཇུག་བྱ་ཡི། །གཞན་དུ་མེར་ནི་འཇུག་པ་ཡིས། །བཅུ་དྲུག་ཆར་ཡང་མི་ཕོད་དོ། །དེ་ཉིད་དེ་བཞིན་གྱིས་ཤེས་ན། །གང་ཞིག་ལྷ་མོ་ལ་བརྟན་པ། །དེ་འགྲུབ་འགྱུར་གྱི་གཞན་དུ་ནི།། དམྱལ་བ་ཆེན་པོར་ལྟུང་བར་འགྱུར། །ཞེས་གསུངས་པ་ཡིན་ནོ། །ཇི་ལྟར་གཟུགས་ལ་སྩོགས་པའི་ཡུལ་རྣམས་ཉོན་མོངས་པ་བསྐྱེད་པའི་རྒྱུར་གྱུར་པ་ཉིད་ཀྱིས་ན་ངན་འགྲོའི་རྒྱུ་ཡིན་ནོ་ཞེས་བརྗོད་པར་ནུས་པ་ཡང་མ་ཡིན་ཏེ། ཉོན་མོངས་པ་རྣམས་ནི་བདག་དང་བདག་གིར་འཛིན་པ་ལ་མངོན་པར་ཞེན་པ་སྔོན་དུ་འགྲོ་བ་ཅན་ཡིན་པའི་ཕྱིར་གཟུགས་ལ་སོགས་པ་རྒྱུ་མ་ཡིན་ཏ། གང་གིས་ན། བདག་ཡོད་ལ་ནི་གཞན་དུ་འདུ་ཤེས་ཤིང་། །བདག་གཞན་ཆ་ལས་ཡོངས་སུ་འཛིན་དང་སྡང་། །འདི་གཉིས་དང་ནི་ཀུན་དུ་འབྲེལ་པ་ལས། །ཉེས་པ་ཐམས་ཅད་འབྱུང་བར

A (Translated Canonical Literature)/A.ii(ACIP Derge Tengyur)/A.ii.2 ((RGYUD)(tantric topics_incl. commentaries on A.i.3))/TD3708E.TXT


༄༅༅། །རྒྱ་གར་སྐད་དུ། ཡུཀྟི་ཥཥཊཿཨི་ཀ་བྲྀ་ཏྟི། བོད་སྐད་དུ། རིགས་པ་དྲུག་ཅུ་པའི་འགྲེལ་པ། འཇམ་དཔལ་ཡེ་ཤེས་སེམས་དཔའ་ལ་ཕྱག་འཚལ་ལོ། ། རྒྱལ་བའི་རིགས་པའི་ལམ་གྱི་རྗེས་འབྲང་བ། །མཐའ་གཉིས་སེལ་བའི་རིགས་པ་དྲུག་ཅུ་པ། །གང་གིས་མཛད་པ་དེ་ལ་ཕྱག་འཚལ་ཏེ། །བདག་གིས་དབུ་མའི་ཚུལ་གྱིས་དེ་རྣམས་དབྱེ། །དེ་ལ་སློབ་དཔོན་འདི་ནི་རྟེན་ཅིང་འབྲེལ་པར་འབྱུང་བ་ཇི་ལྟར་གནས་པ་བཞིན་དུ་དེ་ཁོ་ན་གཟིགས་པས་དགྱེས་པའི་ཁྱད་པར་བརྙེས་པ་སྟེ། དེ་རྟོགས་པ་ནི་དད་པ་མཆོག་གི་གནས་ཡིན་པར་མཁྱེན་ནས་རྟེན་ཅིང་འབྲེལ་པར་འབྱུང་བ་མཐོང་བ་ལས་འཇིག་རྟེན་དང་འཇིག་རྟེན་ལས་འདས་པའི་དགེ་བའི་ཚོགས་མ་ལུས་པར་འབྱུང་བ་དང་འཕགས་པའི་གང་ཟག་མ་ལུས་པར་འབྱུང་བ་དང་། སངས་རྒྱས་བཅོམ་ལྡན་འདས་ཡེ་ཤེས་སྒྲིབ་པ་མེད་པ་དང་ལྡན་པ་རྣམས་ཀྱི་རྣམ་པ་ཐམས་ཅད་དུ་དེ་ཁོ་ན་ཉིད་མངོན་པར་རྫོགས་པར་བྱང་ཆུབ་པ་ཡང

A (Translated Canonical Literature)/A.ii(ACIP Derge Tengyur)/A.ii.4 (DBU MA)/TD3864E.TXT


༄༅། །པ་འདི་དག་ཡོད་དེ། ཁྱིམ་པའི་འཁོར་དང་། བུད་མེད་སྤྱོད་པ་ངན་པ་རྣམས་ལ་དེ་བཞིན་གཤེགས་པའི་འདོམས་ཀྱི་སྦ་བ་སྦུབས་སུ་ནུབ་པ་བསྟན་ཏོ། ། བཙུན་པ་འོད་སྲུང་། ངོ་ཚ་བ་མེད་པའམ། རབ་ཏུ་ངོ་ཚ་མེད་པ་ནི་མ་ལགས་མོད་ཀྱི། བདག་གིས་འདི་སྙམ་དུ་བསམས་སོ། །བུད་མེད་ནི་རང་བཞིན་གྱིས་འདོད་ཆགས་ཆེ་བས། བཅོམ་ལྡན་འདས་ཀྱི་འདོམས་ཀྱི་སྦ་བ་སྦུབས་སུ་ནུབ་པ་མཐོང་ན། མོ་མཚན་དང་བྲལ་བར་མ་གྱུར་ཏམ། ཚེ་དང་ལྡན་པ་ཀུན་དགའ་བོ་ཁྱོད་དེ་ལྟ་བུའི་ཡེ་ཤེས་ཕུན་སུམ་ཚོགས་པ་ག་ལས་བྱུང་། འདོམས་ཀྱི་སྦ་བ་སྦུབས་སུ་ནུབ་པ་བསྟན་ན། བུད་མེད་དག་བུད་མེད་ཀྱི་མོ་མཚན་ཇི་ལྟར་སྤོང་བར་འགྱུར་བ་ནི་ཉེས་པ་རྣམ་པ་བདུན་ནོ། །གཞན་ཡང་ཁྱོད་ལ་ཉེས་པ་འདི་དག་ཡོད་དེ། བཅོམ་ལྡན་འདས་ཀྱི་སྐུ་གསེར་གྱི་ཁ་དོག་ལྟར་སེར་བ་བུད་མེད་དག་ལ་བསྟན་པས་དེ་ལ་མཆི་མས་དྲི་མ་ཅན་དུ་གྱུར་པའོ། །བཙུན་པ་འོད་སྲུང་ཆེན་པོ་ངོ་ཚ་མེད་པའམ། རབ་ཏུ་ངོ་ཚ་མེད་པ་ནི་མ་ལགས་མོད་ཀྱི། བདག་གི་བློ་སྐྱེས་པ། བཅོམ་ལྡན་འདས་འདི་ལྟ་བུའི་ཁ་དོག་དང་ལྡན་པ་མཐོང་ན། སེམས་ཅན་མང་པོ་དག་ཁ་དོག་དང་ལྡན་པར་སེམས་ཀྱིས་སྨོན་ལམ་སྐྱེད་པར་འགྱུར་ཏེ། ཀུན་དགའ་བོ་ཁྱོད་གཅིག་ཏུ་ཤེས་པ་མ་ཡིན་ཞིང་། གཞན་གྱི་སེམས་ཤེས་པ་མ་ཡིན་པ་འདི་དང་ཉེས་པ་བརྒྱད

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.1 (dul ba)/KL00006E2__DUL BA PHRAN TSEGS KYI GZHI 2_Foundation of Assorted Topics of Vowed Morality, Part 2 (Vinaya Kṣudraka Vastu 2).txt


༄༅། །ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །ཐམས་ཅད་ཤེས་པ་ཉིད་ཀྱི་དེ་བཞིན་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། ཐམས་ཅད་ཤེས་པ་ཉིད་ཀྱི་དེ་བཞིན་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །ཐམས་ཅད་ཤེས་པ་ཉིད་ཀྱི་ཆོས་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། ཐམས་ཅད་ཤེས་པ་ཉིད་ཀྱི་ཆོས་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །ལམ་གྱི་རྣམ་པ་ཤེས་པ་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། ལམ་གྱི་རྣམ་པ་ཤེས་པ་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། ། ལམ་གྱི་རྣམ་པ་ཤེས་པ་ཉིད་ཀྱི་དེ་བཞིན་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། ལམ་གྱི་རྣམ་པ་ཤེས་པ་ཉིད་ཀྱི་དེ་བཞིན་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། ། ལམ་གྱི་རྣམ་པ་ཤེས་པ་ཉིད་ཀྱི་ཆོས་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། ལམ་གྱི་རྣམ་པ་ཤེས་པ་ཉིད་ཀྱི་ཆོས་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །རྣམ་པ་ཐམས་ཅད་མཁྱེན་པ་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། རྣམ་པ་ཐམས་ཅད་མཁྱེན་པ་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །རྣམ་པ་ཐམས་ཅད་མཁྱེན་པ་ཉིད་ཀྱི་དེ་བཞིན་ཉིད་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་མ་ཡིན། རྣམ་པ་ཐམས་ཅད་མཁྱེན་པ་ཉིད་ཀྱི་དེ་བཞིན་ཉིད་ལས་གུད་ནའང་ཤེས་རབ་ཀྱི་ཕ་རོལ་ཏུ་ཕྱིན་པ་མེད་དོ། །རྣམ་པ་ཐམས་ཅད་མཁྱེན

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.a (sher phyin)/KL00008E5INC_SHES RAB KYI PHA ROL TU PHYIN PA STONG PHRAG BRGYA PA 5_The Perfection of Wisdom in 100,000 Lines, Part 5 (Ṣatasāhasrikā Prajña Pāramitā 5).txt


༄༅། །ཉིད་མ་ཡིན་པ་གཞན་དང་ལྡན་པའང་མ་ཡིན་བྲལ་བའང་མ་ཡིན་ནོ། །ཀཽ་ཤི་ཀ། དེ་བཞིན་གཤེགས་པ་གང་ཡིན་པ་དེ་ནི། དེ་བཞིན་གཤེགས་པའི་སྟོབས་ཀྱི་དེ་བཞིན་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །དེ་བཞིན་གཤེགས་པའི་སྟོབས་ཀྱི་ཆོས་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །དེ་བཞིན་གཤེགས་པའི་སྟོབས་ཀྱི་དེ་བཞིན་ཉིད་མ་ཡིན་པ་གཞན་དང་ལྡན་པའང་མ་ཡིན་བྲལ་བའང་མ་ཡིན་ནོ། །དེ་བཞིན་གཤེགས་པའི་སྟོབས་ཀྱི་ཆོས་ཉིད་མ་ཡིན་པ་གཞན་དང་ལྡན་པའང་མ་ཡིན་བྲལ་བའང་མ་ཡིན་ནོ། །ཀཽ་ཤི་ཀ། དེ་བཞིན་གཤེགས་པ་གང་ཡིན་པ་དེ་ནི། མི་འཇིགས་པའི་དེ་བཞིན་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །མི་འཇིགས་པའི་ཆོས་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །མི་འཇིགས་པའི་དེ་བཞིན་ཉིད་མ་ཡིན་པ་གཞན་དང་ལྡན་པའང་མ་ཡིན་བྲལ་བའང་མ་ཡིན་ནོ། །མི་འཇིགས་པའི་ཆོས་ཉིད་མ་ཡིན་པ་གཞན་དང་ལྡན་པའང་མ་ཡིན་བྲལ་བའང་མ་ཡིན་ནོ། །ཀཽ་ཤི་ཀ། དེ་བཞིན་གཤེགས་པ་གང་ཡིན་པ་དེ་ནི། སོ་སོ་ཡང་དག་པར་རིག་པའི་དེ་བཞིན་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །སོ་སོ་ཡང་དག་པར་རིག་པའི་ཆོས་ཉིད་དང་ལྡན་པའང་མ་ཡིན་བྲལ་བའང་མ་ཡིན་ནོ། །སོ་སོ་ཡང་དག་པར་རིག་པའི་དེ་བཞིན་ཉིད་མ


༄༅། །བྱ་བ་སྤྱོད་པ་ན། དགེ་འདུན་ལ་རིམ་གྲོ་བྱེད་ཅིང་དེ་ན་ཁ་ཅིག་ནི་བཏུང་བ་འདྲིམ་པར་བྱེད། ཁ་ཅིག་ནི་གསིལ་ཡབ་ཐོགས་ཏེ་གཡོབ་པར་བྱེད་དོ། །ཇི་ཙམ་ན་ཁྱིམ་བདག་དེས་དེ་ན་གནས་མལ་བཟང་པོ་དག་བཤམས་ཤིང་ཁ་ཟས་བསོད་པའི་སྤྱི་བུངས་བཤམས་པ་མཐོང་ནས་དེས་བསམས་པ། འདི་དག་གི་ཆོས་ནི་བཟང་ན། འདི་ལྟར་འདི་དག་ལ་སྐྱོན་ཡང་ཡོད་དེ། འདི་དག་ལ་རྗེས་དང་། གུས་པ་མེད་དེ། རྒན་པ་རྒན་པ་དག་ལས་བྱེད་དུ་འཇུག་གོ་སྙམ་ནས། དེ་སྐད་སྨྲས་པ་དང་། དྲུག་སྡེ་དག་གིས་ཐོས་ནས། དེ་དག་གིས་སྨྲས་པ། ཁྱིམ་བདག་ཅི་ཟེར་། འཕགས་པ་ཁྱེད་ཅག་གི་ཆོས་ནི་བཟང་ན། འདི་ལྟར་ཁྱེད་ཅག་ལ་སྐྱོན་ཡང་མཆིས་སོ། །ཁྱིམ་བདག་ཁོ་བོ་ཅག་ལ་སྐྱོན་ཅི་ཡོད། དེས་སྨྲས་པ། འཕགས་པ་དག་ཁྱེད་ཅག་ལ་རྗེ་ས་དང་། གུས་པ་མ་མཆིས་ཏེ། རྒན་པ་རྒན་པ་དག་ལས་བགྱིད་དུ་སྩོལ་ཏོ། །རྒན་པ་དག་ལ་ཡང་ལས་བྱེད་དུ་གཞུག་དགོས་པ་ཡོད་དོ། །འཕགས་པ་དག་ཁྱེད་ཀྱི་ནང་དུ་ང་རབ་ཏུ་ཕྱུང་ན། ཡང་ལས་བགྱིད་དུ་སྩོལ་ཏམ། དེ་དག་གིས་སྨྲས་པ། ཁྱོད་པས་གང་ཆེས་ཁྱད་པར་དུ་འཕགས་པ་རབ་ཏུ་ཕྱུང་ན་ཡང་དེ་ཡང་ངེད་ཀྱིས་ལས་བྱེད་དུ་གཞུག་ན། ཁྱོད་ལྟ་ཅི་སྨོས། དེས་བསམས་པ། གལ་ཏེ་བདག་འདི་དག་གི་ནང་དུ་རབ་ཏུ་བྱུང་ན། བདག་ཀྱང་འདི་དག་གིས་ལས་བྱེད་དུ་གཞུག་པར་འགྱུར་གྱིས། ཐབས་ཀྱི་རྣམ་པ་ཞིག་བྱའོ་སྙམ་མོ། །ཁྱིམ་བདག་དེ་མཁས་པའི་རང་བཞིན་ཅན་ཡིན་པས། །


༄༅། །པ་གསུངས་པ་ཡིན་ཏེ། བསལ་བ་ནི་རྣམ་པ་ཐམས་ཅད་དུ་མེ་དར་བྱ་བའོ། །གནོན་པ་ནི་དུས་ཅུང་ཞིག་བཟློག་པའོ། །བསྐྱོད་པ་འམ་བསྒྲུབ་བར་ཞེས་བྱ་བ་ནི་རང་གི་ངས་ནས་སྤོ་བའམ་དེ་ཉིད་དུ་མི་བརྟན་པར་བྱ་བར་མི་ནུས་པ་ཞེས་བྱ་བའི་ཐ་ཚིག་གོ། །། ལྷ་དང་བཅས་པའི་འཇིག་རྟེན་གྱིས་བཟློག་པར་མི་ནུས་པ་ཉིད་འདིས་ནི་ལྷ་དང་བཅས་པའི་འཇིག་རྟེན་ལས་འདས་ཏེ་སྐྱོན་མེད་པར་ཞུགས་པ་ཡིན་པའི་ཕྱིར་ལམ་ལ་ཆོས་ཤེས་པ་ཁམས་གསུམ་པའི་གཉེན་པོ་ཉིད་ཡིན་པར་སྟོན་པར་འགྱུར་རོ། །ཚེ་འཕོས་ན་ཡང་ཞེས་བྱ་བ་ནི་སྐྱེ་བ་གཞན་དུ་བརྗེས་པར་གྱུར་ཀྱང་ངོ། །ཉན་ཐོས་ལ་སོགས་པའི་སེམས་མི་བསྐྱེད་པས་ནི་ཐེག་པ་གཞན་གྱིས་ངེས་པར་འབྱུང་བ་མེད་པས་སྦྱོར་བ་མཐའ་གཅིག་པ་ཉིད་ཡིན་པར་སྟོན་ཏོ། །ཡིད་ཆེས་པ་ཐོབ་པས་ཐམས་ཅད་མཁྱེན་པ་ཉིད་གསུམ་གྱི་བདག་ཉིད་ཅན་གྱི་རང་གི་གསུམ་ལ་ངེས་པ་ཉིད་དུ་གནས་པའི་ཕྱིར་ལམ་ལ་རྗེས་སུ་ཤེས་པའི་བཟོད་པ་ཡིན་པ་ནི་དེ་ཚེ་འཕོས་ན་ཡང་འདི་སྙམ་དུ་སེམས་ཏེ་བདག་ནི་ཞེས་བྱ་བ་ལ་སོགས་པ་གསུངས་སོ། །རང་གི་ས་ལ་ཞེས་བྱ་བ་ནི་ཐམས་ཅད་མཁྱེན་པ་ཉིད་གསུམ་ལའོ། །དེ་བཞིན་དུ་དེ་ཅིའི་ཕྱིར་ཞེ་ན་ཞེས་བྱ་བས་དོགས་པ་བསུ་ནས། དེ་ནི་འདི་ལྟར་ཞེས་བྱ་བ་ལ་སོགས་པ་གསུངས་སོ། །སེམས་དང་ཞེས་བྱ་བ་ནི་མངོན་པར་ཤེས་པ་ལྔ་རྟོགས་པས་སོ། །ཡེ་ཤེས་ཀྱིས་ཞེས་བྱ་བ་ནི་བདེན་པ་མངོན་པར་རྫོགས་པར་བྱང་ཆུབ་པས་སོ། །དེ་ནི་དེ་བཞིན་ཏེ་གཞན་དུ་མ་ཡིན་ནོ་ཞེས་བྱ་བ་ནི་བཅོམ་ལྡན་འདས་ཀྱིས་བྱང་ཆུབ་སེམས་དཔའ་དགྲ་བཅོམ་པ་ཉིད་མངོན་སུམ་མི་བྱའོ་ཞེས་གསུངས་པ་དེ་ནི། དེ་ཁོ་ན་བཞིན་དུ་ཡིན་གྱི་གཞན་དུ་མ་ཡིན་ནོ་ཞེས་བྱ་བའི་ཐ་ཚིག་གོ། །དེ་འདི་སྙམ་དུ་སོ་སོར་རྟོག་ཅིང་འདི་སྙམ་དུ་སེམས་ཏེ་ཞེས་བྱ་བ་ནི། མངོན་སུམ་དང་རྗེས་སུ་དཔག་པ་དག་གིས་ངེས་པར་འཛིན་པའོ། །སངས་རྒྱས་སུ་བྱིན་གྱིས་བརླབས་ཏེ་ཞེས་བྱ་བ་ནི་སངས་རྒྱས་ཀྱི་སྐུར་རོ། །ཀྱེ་མ་འདི་ནི་གདོན་མི་ཟ་བར་ཞེས་བྱ་བ་ནི་ཀྱེ་མ་འདི་ནི་ངེས་པར་ཞེས་བྱ་བས་དོགས་པ་བསུ་ནས། དེ་ནི་འདི་ལྟར་ཞེས་བྱ་བ་ལ་སོགས་པ་གསུངས་སོ། །མཐའ་གཅིག་ལ་བརྟེན་པ་ཉིད་ཀྱི་རྣམ་པ་ཐམས་ཅད་མཁྱེན་པ་ཉིད་ལ་སོགས་པའི་ཆོས་ཀྱི་དོན་དུ་སྲོག་གཏོང་བའི་ཕྱིར་ལམ་ལ


ཚུལ་ཕས་མ་ཡིན་མོད་ཀྱི། འོན་ཀྱང་དགེ་སློང་རྣམས་ནི། དགེ་འདུན་དབྱེ་བའི་ཕྱིར་རྩོལ་ལོ། །བཙུན་པ། དགེ་སློང་མ་ཉིད་ཀྱིས་དགེ་སློང་མའི་དགེ་འདུན་འབྱེད་ཀྱི། དགེ་སློང་གིས་མ་ལགས། དགེ་སློབ་མས་མ་ལགས། དགེ་ཚུལ་མས་མ་ལགས། དགེ་ཚུལ་ཕས་མ་ལགས་སམ། ཨུ་པ་ལི། དགེ་སློང་མ་ཉིད་ཀྱིས་དགེ་སློང་མའི་དགེ་འདུན་འབྱེད་ཀྱི། དགེ་སློང་ཕས་མ་ཡིན། དགེ་སློབ་མས་མ་ཡིན། དགེ་ཚུལ་མས་མ་ཡིན། དགེ་ཚུལ་ཕས་མ་ཡིན་མོད་ཀྱི། འོན་ཀྱང་དགེ་སློང་རྣམས་ནི། དགེ་འདུན་དབྱེ་བའི་ཕྱིར་རྩོལ་ལོ། །བཙུན་པ། དབྱེ་བ་ནི། གང་ཁ་ན་མ་ཐོ་དང་ལྡན་པ་ནི། གང་ལགས། དབྱེ་བ་ནི། དགེ་འདུན་ནོ། །ཁ་ན་མ་ཐོ་བ་དང་ལྡན་པ་ནི། འབྱེད་པའོ། །བཙུན་པ། དགེ་འདུན་ཕྱེ་ན། ཅིར་འགྱུར། སྦོམ་པོ་སྟེ། གསོལ་པ་དང་། ལས་མ་མཉན་ན། དགེ་འདུན་གྱི་ལྷག་མའོ། །བཙུན་པ། ཇི་ཙམ་གྱིས་ན། དགེ་འདུན་ཕྱེ་བ་ཞེས་བགྱི། ཨུ་པ་ལི། གང་གི་ཚེ་ཇི་སྙེད་པའི་དགེ་སློང་རྣམས་མཚམས་སུ་བྱི་ན། བྱ་བ་ལ་བབ་པར་གྱུར། དེ་དག་ཐམས་ཅད་འདུས་ཤིང་མངོན་སུམ་དུ་གྱུར། དད་པ་བླང་བའི་རིགས་པ་ལས་དད་པ་བླངས་པར་གྱུར། དགེ་སློང་རྣམས་ཀྱིས་ཀྱང་མཚམས་ཀྱི་ནང་ལ་མཚམས་ཀྱི་ནང་ཡིན་པར་འདུ་ཤེས་ཏེ་གསོ་སྦྱོང་དང་ལས་ཐ་དད་དུ་བྱེད་པ་དེ་ལྟར་ན། དགེ་འདུན་བྱེ་བ་ཞེས་བྱའོ། །དགེ་འདུན་ཕྱེ་བས་ནོངས་པ་གང་བཤགས་པར་བགྱི། ཉེ་པ་སྦོམ་པོའོ། །བཙུན་པ། བཅོམ

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.1 (dul ba)/KL00007EB1__DUL BA GZHUNG DAM PA 1_The Perfect Classic on Vowed Morality, Part 1 (Vinaya Uttara Grantha B, 1).txt


འགྱུར༑ ལུས་དང་ཡན་ལག་བཅད་པས་ཡོངས་སུ་ཉམས་པར་མི་འགྱུར་ཏེ། སྡུག་བསྔལ་སྣ་ཚོགས་ཀྱང་མི་མྱོང་བ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱང་མྱུར་དུ་མངོན་པར་རྫོགས་པར་འཚང་རྒྱའོ།། །།འཕགས་པ་ཏིང་ངེ་འཛིན་གྱི་རྒྱལ་པོའི་མདོ། བམ་པོ་བཅུ་གཉིས་པ། ཀུན་དགའ་བོ། རྣམ་གྲངས་འདིས་ཀྱང་འདི་ལྟར་རིག་པར་བྱ་སྟེ། ཀུན་དགའ་བོ། སྔོན་བྱུང་བ་འདས་པའི་དུས་ན་བསྐལ་པ་གྲངས་མེད་པ་བས་ཀྱང་ཆེས་གྲངས་མེད་པ། ཚད་མེད་པ། བསམ་གྱིས་མི་ཁྱབ་པ། གཞལ་དུ་མེད་པ། མཚུངས་པ་མེད་པར་གྱུར་པ་དེའི་ཚེ་དེའི་དུས་ན། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། བདེ་བར་གཤེགས་པ། འཇིག་རྟེན་མཁྱེན་པ། སྐྱེས་བུ་འདུལ་བའི་ཁ་ལོ་སྒྱུར་བ། བླ་ན་མེད་པ་ལྷ་དང་མི་རྣམས་ཀྱི་སྟོན་པ། སངས་རྒྱས་བཅོམ་ལྡན་འདས་རིན་པོ་ཆེའི་པདམའི་ཟླ་བ་རྣམ་པར་དག་པ་མངོན་པར་འཕགས་པའི་རྒྱལ་པོ་ཞེས་བྱ་བ་འཇིག་རྟེན་དུ་བྱུང་ངོ། །ཡང་དེའི་ཚེ་དེའི་དུས་ན་རིན་པོ་ཆེའི་པདམའི་ཟླ་བ་རྣམ་པར་དག་པ་མངོན་པར་འཕགས་པའི་རྒྱལ་པོ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཀྱི་ཚེའི་ཚད་ནི་བསྐལ་པ་བྱེ་བ་ཁྲག་ཁྲིག་ཕྲག་དགུ་བཅུ་རྩ་དགུར་གྱུར་ཏོ། །ཉི་མ་ཐམས་ཅད་ལ་ཉིན་རེ་ཞིང་ཡང་སེམས་ཅན་བྱེ་བ་ཁྲག་ཁྲིག་བརྒྱ་སྟོང་ཕྲག་དགུ་བཅུ་རྩ་དགུ

A (Translated Canonical Literature)/A.i(Derge Kangyur_ Extended Wylie_ +, capitalization, ~ for candrabindu)/A.i.2 (mdo)/A.i.2.d (mdo ste)/KL00127E__PHAGS PA CHOS THAMS CAD KYI RANG BZHIN MNYAM PA NYID RNAM PAR SPROS PA TING NGE _DZIN GYI RGYAL PO ZHES BYA BA THEG PA CHEN PO_I MDO_An Exalted Sutra of the Greater Way entitled _The Various Manifestations of the Single Nature of All +.txt


ནི་དངོས་པོ་སྣང་བ་ན་ཡང་དག་པར་སྐྱེ་བ་ལ་སོགས་པ་བཞིན་དུ་མི་སྣང་ངོ། །མ་ཡིན་ཏེ་དངོས་པོའི

A (Translated Canonical Literature)/A.ii(ACIP Derge Tengyur)/A.ii.4 (DBU MA)/TD3882E.TXT


༄༅། །ཡིན་ལ་ཕྱིས་བུད་ཤིང་ཡིན་ནོ་ཞེ་ན། དེ་ཡང་རིགས་པ་མ་ཡིན་ཏེ། བུད་ཤིང་ལས་སྔར་གྲུབ་པའི་མེ་མེད་པའི་ཕྱིར་དང་། རྒྱུ་མེད་པ་ཉིད་དུ་ཐལ་བར་འགྱུར་བའི་ཕྱིར་དང་། ཕྱིས་ལྟོས་པ་དགོས་པ་མེད་པའི་ཕྱིར་རོ། །དེའི་ཕྱིར་འདིར་གང་ལ་ལྟོས་ནས་ཅིག་ཤོས་འགྲུབ་པར་འགྱུར་བ་དང་པོར་གྲུབ་པ་གང་ཡང་མེད་དོ། །ཅི་སྟེ་ཡང་སྔར་བུད་ཤིང་ཡིན་ལ་ཕྱིས་མེ་ཡིན་ནོ་སྙམ་དུ་སེམས་ན། དེ་ལྟ་ན་ཡང་། གལ་ཏེ་ཤིང་ལྟོས་མེ་ཡིན་ན། །མེ་གྲུབ་པ་ལ་སྒྲུབ་པར་འགྱུར། །གལ་ཏེ་བུད་ཤིང་ལ་ལྟོས་ནས་མེར་འགྱུར་རོ་ཞེས་རྟོག་ན། དེ་ལྟར་ན་འོ་ན་མེ་གྲུབ་ཟིན་པ་ལ་ཡང་བསྒྲུབ་པར་འགྱུར་ཏེ། དངོས་པོ་ཡོད་ཅིང་གྲུབ་པའི་ངོ་བོ་ཅན་ཁོ་ན་ལྟོས་པར་རིགས་ཀྱི། །ཡོད་པ་མ་ཡིན་པའི་ལྷ་སྦྱིན་ནི་ཁྱིམ་འགའ་ལ་ཡང་ལྟོས་པ་མ་ཡིན་ནོ། །གལ་ཏེ་དེ་ལྟར་མེ་ཡོད་པར་མ་གྱུར་ན་ནི། དེ་བུད་ཤིང་ལ་ལྟོས་པར་མི་འགྱུར་རོ། །དེའི་ཕྱིར་མེ་ཡོད་པར་ཁས་བླང་བར་བྱ་དགོས་ལ༑ དེའི་ཚེ་ན་ཡང་འདི་བུད་ཤིང་ལ་ལྟོས་པས་ཅི་ཞིག་བྱ། གང་གི་དོན་དུ་བུད་ཤིང་ལ་ལྟོས་པ་འབྲས་བུ་དང་བཅས་པར་འགྱུར་བ་གྲུབ་ཟིན་པའི་མེ་ནི་ཡང་བུད་ཤིང་གིས་བྱར་མེད་དོ། །དེའི་ཕྱིར་བུད་ཤིང་ལ་ལྟོས་ནས་མེར་འགྱུར་རོ་ཞེས་བྱ་བ་ནི་མི་རིགས་སོ། །གང་ཡང་གལ་ཏེ་བུད་ཤིང་ལ་བརྟེན་ནས་མེར་འགྱུར་རོ་ཞེས་རྟོག་ན། དེ་ལྟ་ཡིན་ན། བུད་པར་བྱ་བའི་ཤིང་ལ་ཡང་། །མེ་མེད་པར་ནི་འགྱུར་བ་ཡིན། །གལ་ཏེ་བུད་ཤིང་གྲུབ་པར་མ་གྱུར་ན་ནི་དེ་ལ་མེ་མི་ལྟོས་པ་ཉིད་དེ། མ་གྲུབ་པ་ལ་ལྟོས་པ་མི་རུང་བའི་ཕྱིར་རོ། །དེའི་ཕྱིར་བུད་ཤིང་མེ་མེད་པར་གྲུབ་པར་ཁས་བླང་བར་བྱ་བར་འགྱུར་ན་དེ་ནི་དེ་ལྟ་བུ་ཡང་མ་ཡིན་ནོ། །དེའི་ཕྱིར་འདི་ནི་ཡོད་པ་མ་ཡིན་ནོ། །ཅི་སྟེ་དུས་གཅིག་ཁོ་ནར་བུད་ཤིང་འགྲུབ་པས་མེ་འགྲུབ་ཅིང་། མེ་འགྲུབ་པས་ཀྱང་བུད་ཤིང་འགྲུབ་པར་འགྱུར་ཏེ། དེའི་ཕྱིར། གཅིག་ཀྱང་སྔར་གྲུབ་པར་ཁས་མ་བླངས་པའི་ཕྱིར། །གང་ལྟོས་མེ་དང་ཤིང་འགྱུར་བ། །དང་པོར་གྲུབ་པ་གང་ཞིག་ཡིན། །ཞེས་སྨྲས་པ་གང་ཡིན་པ་དེ་མི་རིགས་སོ་ཞེས་འདོད་ན། བརྗོད་པར་བྱ་སྟེ། དེ་ལྟར་འདོད་ན་ནི་ཡང་གཉི་ག་གྲུབ་པ་ཡོད་པ་མ་ཡིན་ཏེ། འདི་ལྟར། གལ་ཏེ་དངོས་པོ་གང་ལྟོས་འགྲུབ། །དེ་ཉིད་ལ་ཡང་ལྟོས་ནས་ནི། །ལྟོས་བྱ་གང་ཡིན་དེ་འགྲུབ་ན།

A (Translated Canonical Literature)/A.ii(ACIP Derge Tengyur)/A.ii.4 (DBU MA)/TD3860E.TXT


ཁས་མ་བླངས་པའི་ཕྱིར་ཁས་བླངས་པ་ལ་གནོད་པ་མེད་དོ། །དེ་ལྟར་རེ་ཞིག་མེ་དང་བུད་ཤིང་དག་གཅིག་པ་ཉིད་དུ་མི་འཐད་དོ། །ཅི་སྟེ་གཞན་ཉིད་དུ་འདོད་ན་དེའི་ཕྱིར་བཤད་པ། གལ་ཏེ་ཤིང་ལས་མེ་གཞན་ན། །ཤིང་མེད་པར་ནི་འབྱུང་བར་འགྱུར། །གཞན་ཡིན་པའི་ཕྱིར་དེ་ལས་གཞན་བཞིན་ནོ་ཞེས་བྱ་བར་དགོངས་སོ། །འདི་ལྟ་སྟེ། བུད་ཤིང་ལ་མི་ལྟོས་པར་མེ་ཡོད་དོ་ཞེས་བྱ་བ་དེ་ནི་མངོན་པར་ཞེན་པའི་བློ་ཅན་དག་ཀྱང་མི་འདོད་དེ། འདིས་ནི་མེ་དང་བུད་ཤིང་དག་གི་ཆོས་ལྟོས་པ་དང་བཅས་པ་ཉིད་བསྟན་ཏོ། །དེའི་ཕྱིར་འདིར་བསྟན་པར་བྱ་བའི་དོན་གྱི་དབང་གིས་རྗེས་སུ་དཔག་པར་འདོད་པ་ནི། དོན་དམ་པར་མེ་ནི་བུད་ཤིང་ལས་གཞན་མ་ཡིན་ཏེ། ལྟོས་པ་དང་བཅས་པའི་ཕྱིར་དཔེར་ན་བུད་ཤིང་གི་རང་གི་བདག་ཉིད་བཞིན་ནོ། །དེ་བཞིན་དུ་དོན་དམ་པར་བུད་ཤིང་ཡང་མེ་ལས་གཞན་མ་ཡིན་ཏེ། ལྟོས་པ་དང་བཅས་པའི་ཕྱིར་དཔེར་ན་མེའི་རང་གི་བདག་ཉིད་བཞིན་ནོ། ། གལ་ཏེ་མེ་དང་བུད་ཤིང་དག་ཐ་དད་པ་ཉིད་ཀྱིས་ཐམས་ཅད་ལྟོས་པ་དང་བཅས་པ་དག་གིས་མ་ངེས་པ་ཉིད་དོ་ཞེ་ན། དེ་དག་ཀྱང་བསྒྲུབ་པར་བྱ་བ་དང་རིགས་མཐུན་པ་ཉིད་ཀྱིས་མཚུངས་པར་བཀག་པའི་ཕྱིར་སྐྱོན་མེད་དོ། །མེ་དང་བུད་ཤིང་དག་གཞན་ཉིད་དུ་ཁས་ལེན་པ་ལ་སྐྱོན་གཞན་འདི་ཡང་ཡོད་དེ༑ འདི་ལྟ་སྟེ། རྟག་ཏུ་འབར་བ་ཉིད་དུ་འགྱུར། །འབར་བྱེད་མེད་པའི་རྒྱུ་ལས་བྱུང་། །གལ་ཏེ་བུད་ཤིང་ལས་མེ་གཞན་ཉིད་ཡིན་པར་གྱུར་ན་བུད་ཤིང་ལ་མི་ལྟོས་པར་རྟག་ཏུ་འབར་བར་འགྱུར་ཏེ། དེ་ལ་བུད་ཤིང་དེ་མེད་བྱང་འཆི་བར་མི་འཐད་ཅིང་རྟག་པར་འགྱུར་རོ། །ཅིའི་ཕྱིར་ཞེ་ན། འབར་བྱེད་མེད་པའི་རྒྱུ་ལས་བྱུང་བའི་ཕྱིར་ཏེ། འབར་བྱེད་ཅེས་བྱ་བ་ནི་བུད་ཤིང་ངོ། །གང་ལ་རྒྱུད་ཡོད་པ་དེ་ནི་འབར་བྱེད་ཀྱི་རྒྱུ་ལས་བྱུང་བའོ། །འབར་བྱེད་མེད་པའི་རྒྱུ་ལས་བྱུང་བ་ནི་འབར་བར་བྱེད་པའི་རྒྱུ་མེད་པ་ལས་བྱུང་བའོ། །གཞན་ཡང་འཆི་བ་ཡོངས་སུ་སྤང་པའི་ཕྱིར་བུད་ཤིང་སྐམ་པོ་གཞུག་པ་དང་། སྦར་བའི་མཚན་ཉིད་ཀྱི་རྩོམ་པ་དག་ཀྱང་མི་འཐད་པས། རྩོམ་པ་དོན་མེད་ཉིད་དུ་འགྱུར། །དོན་མེད་པ་ནི་དོན་དང་བྲལ་བའོ། །དེའི་དངོས་པོ་ནི་དོན་མེད་པ་ཉིད་དེ་འབྲས་བུ་མེད་པ་ཉིད་ཅེས་བྱ་བའི་ཐ་ཚིག་གོ། །དེ་ལྟ་ཡིན་ན་ལས་ཀྱང་མེད། །ལས

A (Translated Canonical Literature)/A.ii(ACIP Derge Tengyur)/A.ii.4 (DBU MA)/TD3853E.TXT


ལྟུང་བར་འགྱུར་ཚུལ་ནི་ཁུར་འཁྱེར་བ་གཞན་མེད་ན་དཔག་ཚད་གསུམ་འཁྱེར་དུ་གནང་བ་ལས་དེ་ལས་རྒྱང་གྲགས་གཅིག་འདས་པ་ན་སྤང་བ་དང་། འཁྱེར་བ་ཡོད་ན་ཁུར་ཙམ་ནས་ཉེས་བྱས་གཅིག་དང་། རྒྱང་གྲགས་གཅིག་འདས་པ་ན་སྤང་བར་འགྱུར་ཞིང་གཉི་ག་ལ་ཡང་རྒྱང་གྲགས་ཕྱེད་རེ་རེ་ལ་ཉེས་བྱས་དང་། བསྒོམས་བྱུང་གི་རྫུ་འཕྲུལ་ལས་གཞན་པས་ནམ་མཁའ་ལ་འཁུར་བ་དང་། སྤྲུལ་པས་ཁུར་བ་ལ་ཉེས་བྱས་སོ། །ལུས་ཕྲག་རྡང་གིས་འཁུར་འཁུར་བ་དང་། གློ་དང་རྒྱབ་དང་རྐེད་པ་དང་མགོ་བོས་ཁུར་བ་དང་དེ་ལས་གཞན་དུ་ཡང་ཁུར་ཕྱེད་ལས་ལྷག་པ་འཁུར་བ་ལ་ཉེས་བྱས་སོ། །གཉིས་པ་བལ་རྨེལ་དུ་འཇུག་པའི་སྤང་བ་ལ་བཞི་ལས་གཞིའི་ཡན་ལག་ལ་གང་ལ་རྨེལ་དུ་འཇུག་པའི་ཡུལ་ནི་འཁྲུར་འཇུག་དང་འདྲེ་ལ། གང་རྨེལ་དུ་འཇུག་པའི་དངོས་པོ་ནི་གོས་ཁྲུ་གང་ཡན་ཆད་ཀྱི་རྒྱུར་གྱུར་པའི་བལ་ཡིན་པ༑ རུང་བ། རྨེལ་བར་འོས་པ། ཚད་ལ་གནོད་པའི་རྨེལ་བའི་རྩོམ་པ་མ་བྱས་པ། རང་གི་ཡིན་པའོ། །ཡན་ལག་ལྷག་མ་འཁྲུར་འཇུག་དང་འདྲ་བ་ལས་བལ་འཁྲུ་བ་དང་འཚེད་པ་དང་རྨེལ་དུ་འཇུག་པ་གང་རུང་བྱས་པའོ་ཞེས་སྦྱར་རོ། །གཉིས་པ་ནོར་ལ་བརྟེན་པའི་སྤང་བ་ལ་བཞིའི་དང་པོ་བསྐུར་བའི་སྤང་བ་ལ་བཞི་ལས་གཞིའི་ཡན་ལག་ལ་གང་ལ་བསླང་བའི་ཡུལ་ནི་སྦྱིན་བདག་དང་ཕོ་ཉ་བ་དང་ཞལ་ཏ་པ་གསུམ་ག་ཁྱིམ་པ་ཆོས་ལྔ་ལྡན་ཡིན་པའོ། །གང་སློང་བའི་དངོས་པོ་ནི་སྦྱིན་བདག་གིས་གོས་ཀྱི་རིན་དུ་ཕོ་ཉ་བ་ལ་རིན་པོ་ཆེ་བསྐུར་ཞིང་དེས་ཞལ་ཏ་པ་ལ་གཏད་པ་ལས་གྲུབ་པའི་གོས་ཁྲུ་གང་གི་ཚད་དུ་ལོང་པ་ཡིན་པའོ། །བསམ་པ་ལ་འདུ་ཤེས་མ་འཁྲུལ་ཞིང་ཀུན་སློང་སྐུལ་བསྡད་དྲུག་ལས་ལྷག་པའི་ཞལ་ཏ་པས་སྦྱིན་བདག་གི་སེམས་བསྡུ་བར་ཁས་མི་ལེན་པ་ལས་རང་དོན་དུ་ལེན་འདོད་རྒྱུན་མ

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/DGE SLONG_VOWS OF FULL MONKS/s05272m.txt


བཅས་སོ་སོ་ནས་སྒྲུབ་སྡེ་གསུམ་གྱི་ཚོགས་དབུར་རྗེ་བླ་མ་འདི་ཉིད་སྦྱན་དྲངས་ཏེ་ཞབས་བརྟན་འབུལ་བ་སོགས་རང་རང་གི་དངོས་འབྱོར་དང་བསྟུན་ཏེ་ཕུལ་བ་རྣམས་ཐུགས་བརྩེ་བ་ཆེན་པོས་བཞེས་ཏེ། ཕྱི་དྲོ་སེམས་བསྐྱེད་བཀའ་ཆོས་སོགས་ཐར་པའི་ས་བོན་ཐེབས་ངེས་པ་དང་། མཇུག་ཏུ་དགེ་རྩ་རྣམས་བླ་ན་མེད་པ་ཡང་དག་བར་རྫོགས་པའི་བྱང་ཆུབ་ཏུ་བསྔོ་བའི་གསུང་བསྔོ་དང་སྨོན་ལམ་གྱི་རྒྱས་འདེབས་ཡང་དག་པར་གནང་། ཟླ་བ་བརྒྱད་པ་ཤར་བའི་དུས་སུ་བླ་མ་དགེ་བའི་བཤེས་གཉེན་སོགས་མཁས་མང་བརྒྱད་བརྒྱ་ཙམ་འདུས་པ་ལ་བྱང་ཆུབ་ལམ་གྱི་རིམ་པ་བདེ་ལམ་གྱི་བཀའ་ཁྲིད་སོགས་ཆོས་བཀའ་ཅི་རིགས་པ་གནང་། རྗེ་བདག་ཉིད་ཆེན་པོས་འོད་གསལ་ཆོས་ཀྱི་སྐུ་མངོན་དུ་མཛད་པའི་དུས་ཁྱད་པར་ཅན་ལྔ་མཆོད་ཆེན་མོའི་ཉིན་མཆོད་གཏོར་ཕུན་སུམ་ཚོགས་པས་མཆོད་ཅིང་། དགུན་གྱི་རིང་སྐུའི་བཅད་རྒྱ་ཤིན་ཏུ་དམ་པ་ལ་བཞུགས། རྒྱལ་གྱི་ཟླ་བའི་དུས་སློབ་མའི་མཚན་ཉིད་ཐམས་ཅད་དང་ལྡན་པའི་ཉེ་གནས་རབ་འབྱམས་པ་བློ་བཟང་དར་རྒྱས་ཀྱིས་རང་ལ་བྱུང་བའི་དངོས་པོ་ཐམས་ཅད་བླ་མའི་བཀའ་དྲིན་བསབ་པར་བྱ་བའི་ཆད་དུ་རྗེ་བཙུན་བླ་མ་དམ་པ་འདི་ཉིད་མཁར་རྡོ་དང་སྒྲུབ་སྡེ་གསུམ་གྱི་དགེ་སློང་རྣམས་ཚོགས་པའི་དབུས་སུ་སྤྱན་དྲངས་ཏེ་ལེགས་པར་སུལ་ཞིང་། བསྟན་འགྲོའི་དཔལ་དུ་ཞབས་བད་ཡུན་རིང་པོར་བརྟན་པར་བཞུགས་དགོས་པའི་གསོལ་བ་བཏབ་བ་ལ་དགྱེས་པ་ཆེན་པོ་དང་བཅས་ཏེ་བཀའ་བཞེས་བཟང་པོ་སྩལ། ཕྱི་དྲོའི་དུས་སུ་སེམས་བསྐྱེད་མཆོད་པ་ཕུན་སུམ་ཚོགས་པ་མཛད་སྐབས། འོ་ངེད་རང་ཚོ་ལ་དངོས་པོ་བྱུང་བ་རྣམས་བླ་མ་དཀོན་མཆོག་ལ་མཆོད་པ་དང་དགེ་འདུན་ལ་བསྙེན་བཀུར

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/NGAG DBANG BYAMS PA RIN PO CHE_NGAWANG JAMPA RINPOCHE/s12218e.txt


༄༅། །ལེན་དུ་གྱུར་བའི་འོད་གསལ་གྱི་བཞོན་པའི་རླུང་འོད་ཟེར་ལྔ་པ་དེ་ཉིད་ལ་བྱེད་དགོས་ཏེ། རིམ་ལྔ་ལས། རང་བཞིན་བཅས་འོད་དེ་དང་དེ། །རྣམ་ཤེས་རླུང་དང་ལྡན་པ་ནི། །བདག་བྱིན་བརླབ་པའི་རིམ་གྱིས་ཀྱང་། །སེམས་ཅན་དོན་དུ་ལན་འགའ་འགྱུར། ཞེས་གསུངས་པ་ལྟར་རོ། །སྒྱུ་མའི་སྐུའི་དངོས་ཀྱི་ཉེར་ལེན་སྟོང་པ་གང་གི་བཞོན་པའི་རླུང་གིས་བྱེད་ཚུལ་ནི། ལག་སྨིན་དང་རྗེ་འགོས་སོགས་སྤྱོད་བསྡུས་ཀྱི་དགོངས་པར་བྱས་ཏེ་ལུགས་ཟློག་གི་སྣང་བ་གསུང་བའི་བཞོན་པར་གྱུར་པའི་རླུང་ལ་བཞེད་ཅིང་། སྔགས་རིམ་དང་དབང་དོན་སོགས་སུའང་དེ་དང་སྒོ་བསྟུན་པའི་བཤད་པ་མཛད་དོ། །འོན་ཀྱང་རྗེ་རང་གི་བཞེད་པ་མཐར་ཐུག་པ་ནི་རིམ་ལྔ་གསལ་སྒྲོན་ལྟར་འོད་གསལ་གྱི་མཇུག་ཐོགས་དེ་མ་ཐག་ཏུ་སྒྱུ་མའི་སྐུ་གཉིས་འགྲུབ་དགོས་པས། རང་ལུགས་ནི་དེའི་བཞོན་པའི་རླུང་ལ་བྱའོ། །དེ་ནས་སྒྱུ་མའི་སྐུའི་ཁྱད་ཆོས་སྟོན་པ་ལ། བཅུ་ཕྲག་བཅུ་དང་བཅུ་གཉིས་ཀྱི། །རྒྱན་གྱིས་སྤྲས་པའི་ལྟ་བུ་འབྱུང་། །ལྟ་བུ་དེ་ཡི་འོད་སྣང་གིས། །མཁའ་དབྱིངས་ཡོངས་སུ་འགེང་བར་བྱེད། །འོན་ཀྱང་འཇིག་རྟེན་མེས་པོ་སོགས། །མཐུ་ཆེན་གྱིས་ཀྱང་མི་མཐོང་ན། །སྐྱེ་བོ་ཕལ་པས་མཐོང་རེ་སྐན། །ཞེས་གསུངས་ཤིང་། ཚིགས་བཅད་འདི་དག་ནི་འདུས་པའི་རྩ་རྒྱུད་ལེའུ་བཅུ་གཉིས་པར། རྡོ་རྗེ་འཇམ་པ་འདྲ་བར་འགྱུར། །དཔག་ཚད་བརྒྱ་ཡི་ཁྱོན་ཙམ་དུ། །རྡོ་རྗེ་འབར་བའི་འོད་དག་གི་།རྒྱན་རྣམས་ཀུན་གྱིས་བརྒྱན་པ་ཡི། །དག་པའི་བདག

B(Autochthonous Tibetan Literature)/B.i (ACIP SUNGBUM_dge lugs)/B.i.32 (nyams len_personal practice)/bla ma_i rnal _byor_practices for honoring ones lama/GUNG THANG DKON MCHOG BSTAN PA_I SGRON ME_GUNGTANG KONCHOK TENPAY DRUNME/s00935e.txt


སྐྱབས་དང་། ཡུམ་སྐལ་བཟང་སྐྱིད་གཉིས་ཀྱི་སྲས་སུ་སྐུ་འཁྲུངས། འདས་ལོ་མི་གསལ། ཁོང་དགུང་ལོ་བདུན་པར་པཎ་ཆེན་རིན་པོ་ཆེས་སྐུ་གོང་མའི་ཡང་སྲིད་དུ་ངོས་འཛིན་མཛད་ཅིང་སྐུ་འབུམ་རང་སྒར་དུ་རྟ་བསུ་སེར་སྦྲེང་དང་བཅས་གདན་སར་བཀོད་དེ་དགའ་སྟོན་རྒྱས་པར་མཛད། སྐྱབས་རྗེ་ཤིང་བཟའ་རྡོ་རྗེ་འཆང་གི་དྲུང་ནས་རབ་བྱུང་བསྒྲུབས། ཆི་ཀྱཱ་རབ་འབྱམས་པ་ཡེ་ཤེས་ཤེས་རབ་ཡོངས་འཛིན་དུ་བསྟེན་ནས་སྐུ་འབུམ་དཔལ་ལྡན་བཤད་སྒྲུབ་གླིང་གི་ཆོས་སྒོར་ཞུགས་ཏེ་རྣམ་འགྲེལ་སོགས་མཚན་ཉིད་ཀྱི་གཞུང་ལ་ཐོས་བསམ་དཔྱིས་ཕྱིན་པར་མཛད། སྐྱབས་རྗེ་ཤིང་བཟའ་རྡོ་རྗེ་འཆང་གི་དྲུང་ནས་རྡོར་ཕྲེང་གི་དབང་ཆེན་དང་། མགོན་བཀའ་བཅུ་གསུམ་གྱི་རྗེས་གནང་སོགས་ལ་ལེགས་པར་གསན། དགུང་ལོ་ཉེར་ལྔ་པ་རབ་བྱུང་བཅོ་ལྔ་པའི་ལྕགས་ཕོ་འབྲུག་ལོ་སྟེ་སྤྱི་ལོ་༡༨༨༠་ལོར་སྐེ་ཀྱཱ་བསོད་ནམས་བསྟན་པའི་ཉི་མ་སོགས་ལས་བསྙེན་རྫོགས་ཀྱི་སྡོམ་པ་མནོས། ལོ་དེར་སྐུ་འབུམ་དགོན་གྱི་གདན་སའི་ཁྲི་ལ་བཞུགས་ནས་ལོ་གཉིས་ཀྱི་རིང་དུ་གདན་ས་བསྐྱངས་ཤིང་ཆོས་སྲིད་གཉིས་ཀྱི་སྒོ་ནས་དགོན་པའི་བྱ་བ་ཆེ་ཆུང་ཚང་མ་འཛིན་ཁུར་བླ་ན་མེད་པར་བདག་གིར་མཛད། ཁྲི་ཟུར་ནས་ཨ་ལགས་བདེ་ཡངས་ཚང་དང་། སྐྱབས་རྗེ་ཞྭ་དམར་རིན་པོ་ཆེ་སོགས་ལས་ཆོས་བཀའ་མང་དུ་གསན་ཞིང་། རྗེས་སུ་དབུས་གཙང་དུ་ཕེབས་ནས་མཇལ་བསྐོར་ལ་སོགས་པའི་མཛད་སྒོ་སྤེལ་ལོ། དགུང་ལོ་སོ་བདུན་པ་རབ་བྱུང་བཅོ་ལྔ་པའི་ཆུ་ཕོ་འབྲུག་ལོ་སྟེ་སྤྱི་ལོ་༡༨༩༢་ལོར་སླར་སྐུ་འབུམ་དགོན་གྱི་གདན་སའི་ཁྲི་ལ་བཞུགས་ནས་འཆད

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/RNAM THAR SNA TSOGS_COMPILATIONS OF BIOGRAPHIES/TREASURE OF NAMES/s12327e.txt


།།ཞེས་གསུངས་ཏེ།འདི་ལྟར་ཆོས་ཐམས་ཅད་ནི་སེམས་སྣང་བ་ཡིན་ལ།སེམས་ངོ་བོར་མ་གྲུབ་པར་རྟོགས་པར་བྱས་ལ།དེ་ནས་བདག་གི་ཏིང་ངེ་འཛིན་གྱིས།སེམས་སྣང་བའི་ཆོས་ཐམས་ཅད།བདག་གི་སེམས་ལ་བསྡུས་ཏེ།སེམས་ཆོས་ཀྱི་དབྱིངས་སུ་དག་པར་བསྒོམས་ལ་དེའི་ངང་ལས་ཡེ་ཤེས་ཀྱི་འཕྲུལ་པ་ཆོས་ཀྱི་སྐུའི་གཟུགས་བརྙན།མཆོད་རྟེན་གྱི་རང་བཞིན་དུ་མ་གྱུར་པའི་ཆོས་གཅིག་ཀྱང་མེད་པར་བསྒོམ་མོ།།ཆོས་ཀྱི་དབྱིངས་ལ་ཏིང་ངེ་འཛིན་གྱིས་མཆོད་རྟེན་གདབ་པའི་ཚུལ་འདི་ནི།འོག་ནས་འབྱུང་བའི་འབྱུང་བ་ཆེན་པོ་ལ་གདབ་པའི་སྐབས་སུ་ཡང་བསྒོམ་པར་བྱའོ།།ནམ་མཁའ་ལ་གདབ་པའི་དབང་དུ་བྱས་ཏེ་གསུངས་པ།དཀྱིལ་འཁོར་རྣམ་གསུམ་དག་བྱས་པས།།ནམ་མཁའ་དབྱིངས་ཀྱི་དཀྱིལ་འཁོར་དུ།།རང་རིག་ཡེ་ཤེས་འཕྲོ་འདུ་ཡིས།།ཐམས་ཅད་ཆོས་སྐུའི་ཕྱག་རྒྱ་ཆེ

B(Autochthonous Tibetan Literature)/B.iii (Rong-zom_gsung_bum)/B.iii.1_tantric topics/history/gsang sngags kyi lugs su sAts+tsha gdab pa _phrin las bsgrub tshul.txt


༄༅། །བསྔོ་བ་ལ་སོགས་པ་སྟོན་པའི་ཕྱིར་དང་། ཐེག་དམན་ལས་དེ་ལྟར་མི་སྟོན་པའི་ཕྱིར་ཏེ། རིན་ཆེན་ཕྲེང་བ་ལས། ཉན་ཐོས་ཐེག་པ་དེ་ལས་ནི། །བྱང་ཆུབ་སེམས་དཔའི་སྨོན་ལམ་དང་། །སྤྱོད་པ་ཡོངས་བསྔོ་མ་བཤད་དེས།། བྱང་ཆུབ་སེམས་དཔར་ག་ལ་འགྱུར། །བྱང་ཆུབ་སྤྱོད་ལ་གནས་པའི་དོན། །མདོ་སྡེ་ལས་ནི་བཀའ་མ་སྩལ། །ཐེག་པ་ཆེ་ལས་བཀའ་སྩལ་པ། །དེ་ཕྱིར་མཁས་པ་རྣམས་ཀྱིས་གཟུང་། །ཞེས་གསུངས་པའི་ཕྱིར། ལུང་འདི་ནི་ཐེག་དམན་ནས་བཤད་པའི་ལམ་ཉིད་ཀྱིས་སངས་རྒྱས་སུ་བགྲོད་ནུས་པས། ཐེག་ཆེན་གཞན་མི་དགོས་སྙམ་པའི་ལོག་རྟོག་སེལ་བ་ལ་གསུངས་ལ། ཁྱོད་ལྟར་ན་ཐེག་དམན་ནས་བཤད་པའི་ལམ་ཙམ་གྱིས་མི་ཆོག་གི། ཐེག་ཆེན་ལས་ཆོས་ཀྱི་བདག་མེད་གསུངས་པའི་ཕྱིར་ཞེས་གསུངས་དགོས་པ་ལ། དེ་ལྟར་མ་གསུངས་པར་རྒྱ་ཆེ་བའི་ལམ་གཞན་གསུངས་པའི་རྒྱུ་མཚན་བཀོད་པའི་ཕྱིར་རོ། །གཉིས་པ་ལྟར་ན་ཡང་ཁྱབ་བ་མེད་དེ། ཐེག་དམན་ལས་ནི་ཆོས་ཀྱི་བདག་མེད་མདོར་བསྡུས་ཙམ་སྟོན་ལ། ཐེག་ཆེན་ལས་ནི་ཤིན་ཏུ་རྒྱས་པར་བཤད་པའི་ཁྱད་པར་ཡོད་པའི་ཕྱིར་ཏེ། འཇིག་རྟེན་ལས་འདས་པར་བསྟོད་པ་ལས། མཚན་མ་མེད་པ་མ་རྟོགས་པར། །ཁྱོད་ཀྱིས་ཐར་པ་མེད་པར་གསུངས། །དེ་ཕྱིར་ཁྱོད་ཀྱིས་ཐེག་ཆེན་ལས། །དེ་ནི་ཚང་བར་བསྟན་པ་ལགས། ། ཞེས་མཚན་མེད་ཀྱི་དེ་ཁོ་ན་ཉིད་མ་རྟོགས་པར་ཐར་པ་ཐོབ་པ་མེད་པས་ན། ཐེག་དམན་གྱི་གཞུང་དུའང་ཆོས་ཀྱི་བདག་མེད་བསྟན་དགོས་ལ། དེ་ལ་ཐེག་པ་ཆེ་ཆུང་གི་ཁྱད་པར་ཡང་དགོས་པ་དེའི་ཕྱིར། ཐེག་ཆེན་གྱི་སྡེ་སྣོད་ལས་ཆོས་ཀྱི་བདག་མེད་ཚང་བར་ཏེ

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/DBU MA LA _JUG PA_I _GREL PA_COMMENTARIES ON _ENTERING THE MIDDLE WAY_ (MADHYAMAKA AVATARA)/CHOS RJE KHAL KHA NGAG DBANG DPAL LDAN_CHUJE KALKA NGAWANG PELDEN/s00981e.txt


ལ་ཡང་དེ་བཞིན་དུ་ཤེས་པར་བྱའོ། །དེ་ལྟར་ཡང་ཨ་བ་ཏ་ར་ལས། རིམ་པ་འདིས་ནི་སྐུ་ལ་སོགས་པ་རྣམ་པ་བཞི་གཙོ་བོར་གྱུར་པའི་ཕྱིར་དཀྱིལ་འཁོར་བཞིར་གསུངས་མོད་ཀྱི། འོན་ཀྱང་ཕལ་ཆེར་ལུས་མེད་པའི་སེམས་ཀྱང་མི་སྲིད་ལ། སེམས་དང་ལུས་མེད་པའི་དག་ཀྱང་མི་སྲིད་དེ། དེ་བས་ན་དཀྱིལ་འཁོར་སོ་སོ་ལས་ཀྱང་སྐུ་ལ་སོགས་པ་བཞི་ཆར་དགོས་པར་བལྟའོ། །དེ་བས་ན་རིགས་ཀྱི་དཀྱིལ་འཁོར་ཐམས་ཅད་དུ་ཡང་སྐུ་ལ་སོགས་པའི་མཚན་མར་གྱུར་པ་གོ་རིམ་བཞིན་དུ་ཕྱག་རྒྱ་ཆེན་པོ་དང་དམ་ཚིག་དང་ཆོས་དང་ལས་ཀྱི་ཕྱག་རྒྱ་དང་རྣམ་པ་བཞི་འདིར་བཤད་དོ། །ཞེས་གསུངས་སོ། །དེ་དག་གི་རྣམ་དབྱེ་ཞིབ་པར་ཤེས་ན་དཔལ་མཆོག་འགྲེལ་ཆེན་ལས་དུམ་བུ་བཞིའི་ལམ་རེས་འགའ་གང་ཟག་གཅིག་གི་འཚང་རྒྱ་བའི་ཆ་རྐྱན་དུ་དྲིལ་ནས་བཤད་ཅིང༑ རེས་འགའ་གང་ཟག་རྒྱུད་སོ་སོ་བའི་ལམ་དུ་བཤད་པ་རྣམས་མི་འགལ་བར་ཤེས་པར་འགྱུར་རོ། །རྣལ་འབྱོར་རྒྱུད་ནས་རང་ལྷར་བསྐྱེད་པ་ལ་ཡེ་ཤེས་པ་བཅུག་ནས་ཕྱག་རྒྱ་བཞིས་རྒྱས་གདབ་པ་མང་དུ་གསུངས་པ་ནི། འབྲས་བུའི་ཕྱག་རྒྱ་བཞི་ཐོབ་པའི་ཐབས་སུ་ལུས་ངག་ཡིད་གསུམ་བྱ་བ་དང་བཅས་པ་བཞི་ལྷའི་སྐུ་གསུང་ཐུགས་འཕྲིན་ལས་དང་བཅས་པར་བསྒྲུབས་ནས་ཐ་མལ་པའི་ལུས་ངག་ཡིད་གསུམ་བྱ་བ་དང་བཅས་པ་བཞི་སྦྱོང་བའོ། །དེ་ལྟར་རིགས་སོ་སོ་ལ་བརྟེན་པའི་ལམ་གྱི་རིམ་པ་མང་དུ་གསུངས་ཀྱང་དེ་བཞིན་གཤེགས་པའི་རིགས་སམ་རྡོ་རྗེ་འཆང་གི་རིགས་ཞེས་པའི་ཟློས་པ་པོ་ནི་མཆོག་ཡིན་ཏེ། རྡོར་དབྱིངས་ཀྱི་དཀྱིལ་འཁོར་དུ་དབང་བསྐུར་བ་རྫོགས་པ་ནི་རིགས་ཐམས་ཅད་ཀྱི་སློབ་དཔོན་ཡིན་ལ། རིགས་གཞན་རྣམས་ནི་ཉི་ཚེ་བའི་སློབ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/_GREL PA_GENERAL COMMENTARIES/JE TSONGKAPA LOBSANG DRAKPA_RJE TZONG KHA PA BLO BZANG GRAGS PA (1357-1419)/s05281e.txt


ཡང་། ཁྱོད་ནི་འབྲས་བུའི་ཆེད་དུ་མ་ཡིན་པར་སློང་མོ་བ་ལ་བརྩེ་བའི་དབང་གིས་རྩལ་བ་ཡིན་པས་སྦྱིན་པའི་འབྲས་བུ་ཡང་གཞན་ལ་གཏོང་བར་བཞེད་པར་བཤད་དོ། །གསུམ་པ་ནི། རི་ངོས་ལྗོན་ཤིང་འབྲས་བུ་སྨིན་པ་དག་ཏུ་བྱ་རྣམས་ལྟ་བུ་དང་། །དགོན་པའི་རྫིང་བུ་བསྐྱེད་ཤིང་བཟང་པོས་བསྐོར་བ་དག་ཏུ་དལ་རྣམས་ལྟར། །འཛེམ་མེད་སློང་བས་དགྱིས་པ་ཁྱོད་ལ་བག་ཕེབས་འབྱོར་བ་འཚལ་བ་ཡི། །སློང་མོ་བདག་ཀུན་ནས་མྱུར་བར་མངོན་དུ་ལྷགས་ནས་སྡོད་ཅིང་མཆིས།། ཞེས་པས་བསྟན་ཏེ། ལྗོན་ཤིང་འབྲས་བུ་སྨིན་པ་ལ་བྱ་མང་བོ་དང་། བསྐྱེད་ཤིང་བཟང་པོས་བསྐོར་བའི་རྫིང་བུ་ལ་དལ་བ་རྣམས་ལྷག་ནས་སྡོད་བ་ལྟར། འཛེམ་པ་མེད་པར་སློང་བས་དགྱེས་པ་ཁྱོད་ལ་བག་ཕེབས་པའི་འབྱོར་བ་དོན་དུ་གཉེར་བའི་སློང་མོ་བ་རྣམས་མྱུར་བར་ལྷག་ནས་སྡོད་བར་བཤད་དོ། །བཞི་པ་ནི། དཔལ་འབྱོར་འབངས་དང་བཙུན་མོ་རང་གི་ཤ་དང་སྲོག་ཀྱང་གཏོང་བ་དང་། །ཁྱོད་ཀྱིས་སྲས་གཞོན་རབ་སྡུག་སྟོན་ཟླ་ཚེས་བ་དྲི་མེད་གཟུགས་ལྡན་པའང་། །སློང་བ་རྣམས་ལ་གཏོང་བར་མཛད་ལ་བརྩོན་པར་གྱུར་བ་ཇི་ལྟ་བ། །དེ་ལྟར་གཏོང་ལ་གོམས་པ་ཁྱོད་ཀྱི་ཐུགས་ལ་བརྟན་པ་ཉིད་ཀྱང་བྱུང་། །ཞེས་གཏོང་སེམས་ལ་གོམས་པ་བརྟན་པས་རང་གི་ལུས་སྲོག་དང་བཙུན་མོ་སྡུག་པ་དང་སྲས་གཞོན་པ་སོགས་ཀྱང་གཏོང་བར་བཤད་དོ། །གཉིས་པ་ནི། གང་ཞིག་ཐོས་པར་གྱུར་ནའང་འཇིག་རྟེན་འདི་ལ་གནོད་པ་སྐྱེ་འགྱུར་དང་། །གང་ཡང་ཁྱོད་ཉིད་ཀྱིས་ཀྱང་ཡུན་རིང་སྐུ་ཉམས་བཞེས་པར་མི་སྤྱོང་པའི། །སྤྱོད་པ་དེ་དག་ཁྱོད་ལ་གོམས་པས་དུས་སུ་རང

B(Autochthonous Tibetan Literature)/B.i (ACIP SUNGBUM_dge lugs)/B.i.16 (BSTOD PA_STOTRA)/DE BZHIN GSHEGS PA (TATHAGATA)/s12158e.txt


དེར་ཐལ། མཚན་ཉིད་དེའི་ཕྱིར། དེར་ཐལ། རང་འབྲས་རྣམ་སྨིན་གྱི་འབྲས་བུ་ཡིད་འོང་ཡོད་པའི་ཕྱིར། དེར་ཐལ། མི་དགེ་བའི་འབྲས་བུར་གྱུར་པའི་བདེ་བ་ཡོད་པའི་ཕྱིར། དེར་ཐལ། སྤྱོད་འཇུག་ལས། གང་ལ་གནོད་པ་བྱས་ཀྱང་བདེ་འབྲེལ་བ། །བདེ་བའི་འབྱུང་གནས་དེ་ལ་ཕྱག་འཚལ་ལོ། །ཞེས་གསུངས་པའི་ཕྱིར། འདོད་མི་ནུས་ཏེ། མི་དགེ་བ་ཡིན་པའི་ཕྱིར། ཕྱི་མ་ལ་དགེ་བ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར། དེར་ཐལ། རང་འབྲས་རྣམ་སྨིན་གྱི་འབྲས་བུ་ཡིད་མི་འོང་ཡོད་པའི་ཕྱིར། འདོད་མི་ནུས་སོ། །ཁ་ཅིག་རྣམ་སྨིན་གྱི་རྒྱུ་ཡིན་ན་དགེ་བ་ཟག་བཅས་དང་མི་དགེ་བ་གང་རུང་ཡིན་པས་ཁྱབ་ཟེར་ན། བྱང་སེམས་ས་བཅུ་པ་བའི་རྒྱུད་ཀྱི་ཕྱིན་དྲུག་ཆོས་ཅན། དེར་ཐལ། དེའི་ཕྱིར། དེར་ཐལ། ལོངས་སྐུའི་མཛོད་སྤུའི་རྣམ་སྨིན་གྱི་རྒྱུ་ཡིན་པའི་ཕྱིར། དེར་ཐལ། ལོངས་སྐུའི་དཔྲལ་བའི་མཛོད་སྤུ་དེ་སྔོན་སློབ་པ་ལམ་གྱི་གནས་སྐབས་སུ་ཕྱིན་དྲུག་ཉམས་སུ་བླངས་པའི་རྣམ་སྨིན་གྱི་འབྲས་བུ་ཡིན་པའི་ཕྱིར། དེར་ཐལ། དེའི་ཁ་དོག་དཀར་བ་སྦྱིན་པའི་རྣམ་སྨིན་གྱི་འབྲས་བུ་སོགས་སུ་གསུངས་པའི་ཕྱིར། ཁ་ཅིག་བཟོ་བོའི་ལས་ཡིན་ན་ལུང་མ་བསྟན་ཡིན་པས་ཁྱབ་ཟེར་ན། ཁ་ན་མ་ཐོ་བའི་བཟོ་བོའི་ལས་ཆོས་ཅན། དེར་ཐལ། དེའི་ཕྱིར། རྟགས་གསལ་ཆོས་ཅན་གྱིས་སྒྲུབས། །གཉིས་པ་རང་གི་ལུགས་ལ། ཐེག་ཆེན་སྒྲུབ་པའི་སྒྲོ་འདོགས་གཅད་གཞི་ཐེག་ཆེན་སྒྲུབ་པའི་དམིགས་པའི་མཚན་ཉིད། དེ་ལ་དབྱེ་ན་དགེ་མི་དགེ་ལུང་མ་བསྟན་གསུམ་ཡོད། རང་གི་རྣམ་སྨིན་གྱི་འབྲས་བུ་ཡིད་འོང་འབྱིན་རུང་དུ་ལུང་དུ་བསྟན་པ་གང་ཞིག་སྐྱེས་བུ་དམ་པའི་བླང་བྱར་འོས་པ་དགེ་བའི་མཚན་ཉིད། དེ་ལ་སྒྲས་བརྗོད་རིགས་ཀྱི་སྒོ་ནས་དབྱེ་ན་དོན་དམ་པའི་དགེ་བ། ངོ་བོ་ཉིད་ཀྱི་དགེ་བ། མཚུངས་ལྡན་གྱི་དགེ་བ། ཀུན་སློང་གི་དགེ་བ་དང་བཞི་ཡོད། དང་པོ་ནི་མྱང་འདས་ལྟ་བུ་ཡིན། གཉིས་པ་ནི་ངོ་ཚ་ཁྲེལ་ཡོད་ཀྱི་བསམ་པ་ལྟ་བུ་ཡིན། གསུམ་པ་ནི་དེ་དང་མཚུངས་ལྡན་དུ་གྱུར་པའི་སེམས་དང་སེམས་བྱུང་ལྟ་བུ་ཡིན། བཞི་པ་ནི་དེ་ཀུན་ནས་སློང་བྱེད་ཀྱི་སེམས་སེམས་བྱུང་ལྟ་བུ་ཡིན་རང་གི་རྣམ་སྨིན་གྱི་འབྲས་བུ་ཡིད་མི་འོང་འབྱིན་རུང་དུ་ལུང་དུ་བསྟན་པ་གང་ཞིག་སྐྱེས་བུ་དམ་པའི་དོར་བྱར་འོས་པ། མི་དགེ་བའི་མཚན་ཉིད། དེ་ལ

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/MKHAS GRUB BSTAN PA DAR RGYAS_KEDRUP TENPA DARGYE/MTHA_ DPYOD_DIALECTIC ANALYSIS/sl00001n3.txt


༄༅། །དང་ལ་གྱིས་རོལ། །འཆི་མེད་ཉེ་དབང་ཚོགས་ཀྱིས་གུས་བཏུད་པའི། །འཕྲོག་བྱེད་མིག་སྟོང་ལྡན་དེའང་སྲིད་པའི་བྲན། །ལུས་སེམས་ཟུག་རྡུའི་གདུང་བ་རང་དུ་སྤངས། །ཏིང་འཛིན་བདེ་བས་བསྐལ་མང་འདའ་བྱེད་པའི། །འཇིག་རྟེན་མེས་པོ་གསེར་གྱི་མངལ་ལྡན་ཡང་། །འཆི་མེད་གོ་འཕང་ལས་རིང་གྱི་ནར་འཁོར། །གང་གིས་རེག་ན་རབ་བརྟན་ལྷུན་པོ་ཡང་། །སྐད་ཅིག་ཙམ་གྱིས་བྲལ་བར་རློག་བྱེད་པའི། །མེ་ལྕེའི་ཕྲེང་བ་ལུས་ལ་རབ་འབར་བ། །དམྱལ་བའི་ཟུག་རྡུ་སུ་ཡིས་བྲང་པར་ནུས། །བལྟས་པ་ཙམ་གྱིས་ཀླུང་ཆེན་རྒྱུན་སྐེམས་ཤིང་། །ལྗོན་ཤིང་འབྲས་བུ་མེད་པར་བྱེད་པ་ཡི། །ཏ་ལ་ཡ་ཏོག་སྐམ་ལྟའི་ཡི་དྭགས་གཟུགས། ། གང་ཞིག་མཐོང་ན་འཇིགས་རུང་སྐྱི་ཡང་གཡའ། །བླང་དོར་རྨོངས་པའི་གཏི་མུག་སྨག་རུམ་འཐིབ། །གཅིག་ལ་གཅིག་ཟ་རྡོ་རྗེའི་མེ་སྟག་དང་། །བགོལ་བཙེག་ཆར་རྒྱུན་ལུས་ལ་རྟག་འབབ་པའི། །རྣམ་མང་དུད་འགྲོའི་གདུང་བ་སུ་ཡིས་བཟོད། །སྲིད་པའི་ཕུན་ཚོགས་དེ་ལྟར་མནོག་ཆུང་ཞིང་། །རབ་མང་ཉེས་པའི་ཚོགས་དང་ལྡན་རིག་ནས། །རང་གཞན་སྲིད་པའི་མཚོ་ལས་བསྒྲལ་བྱའི་ཕྱིར། །མང་ཐོས་བདག་ནི་དབེན་པའི་ནགས་སུ་འགྲོ་།ཆར་སྡོད་བྱེའུས་འབྲུག་སྒྲ་ཐོས་པ་ལྟར། །དབེན་པའི་གཏམ་འདི་ཁོ་བོའི་སྙིང་ལ་འབབ། །ཐོས་པའི་དོན་རྣམས་དོན་ཡོད་བྱ་བའི་ཕྱིར། །གཞོན་ནུ་བློ་གྲོས་དབེན་པའི་ནགས་སུ་འགྲོ་།ངང་པའི་ཚོགས་ཀྱིས་པདམའི་མཚོ

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/LAM RIM BLA MA BRGYUD PA_I RNAM THAR_BIOGRAPHIES OF THE LAMAS OF THE LAM-RIM TRADITION/TSE MCHOG GLING GI LAM RIM BLA BRGYUD_LAMAS OF LINEAGE OF THE STEPS OF THE PATH BY TSECHOK LING/S05985E2.TXT


ཅིང༑ མཇུག་ཏུ་བླ་མའི་ཐུགས་རྗེ་དང་སློབ་མའི་ཤེས་རྒྱུད་གཉིས་ཀ་འཁུལ་བར་ནུས་པའི་བརྟན་བཞུགས་ཀྱི་བཤད་པ་རྒྱས་པ་ཞིག་ཀྱང་ཕུལ། སྐབས་གཅིག་མནལ་ལམ་དུ། རྭ་བ་ཞིག་ན་སྟག་འཇིགས་སུ་རུང་པ་གཅིག་འདུག་པར་ཐུགས་བྲེད་པས། མི་ཞིག་འོངས་ནས་དེར་འཇིགས་མི་དགོས་བྲོས་ཆོག་ཅེས་ཁང་སྒོ་ཕྱེ་བའི་ནང་དུ་ཕེབས་པ་རྨིས་ཤིང་། དེ་མཐུན་རྒྱལ་དབང་རིན་པོ་ཆེ་ནས་རྒྱ་ནག་གི་བླ་མར་ཕེབས་དགོས་ཀྱི་བཀའ་བསྒྱུར་བྱུང་བར། ཐབས་སྣ་ཚོགས་ཀྱིས་ནན་ཞུས་བྱས་ཀྱང་རེ་ཞིག་དགོངས་པ་མ་ཁྲོལ་བར་ཡོད་པ་ལ། སྔར་གྱི་སྟག་དེར་མི་ཞིག་གིས་མ་དུང་བསྣུན་པའི་མནལ་ལམ་ཞིག་བྱུང་ནས། མ་འགྱངས་བར་གོང་ས་མཆོག་ནས་ཀྱང་དགོངས་པ་དགྱེས་བཞིན་དུ་གནང་། དེའི་ཚེ་ཕུར་བུ་ལྕོག་ཏུ་བཀའ་གྲོས་ཞུས་པར། ཕེབས་ན་བཟང་བའི་ཕྱོགས་གསུངས་པ་ལ་རྗེ་འདིས་དེ་འདྲ་གསུང་ལུགས་ཡོད་དམ་ཞེས་ཡུས་ཕུལ་ཞིང་། ཕྱིས་དགོངས་པ་ཁྲོལ་བ་ན་བླ་མའི་ཞལ་ནས་ཁྱེད་ཀྱིས་དགོངས་པ་ཞུས་པ་བཟང་གསུངས་པར། འོ་ན་སྔར་དེ་ལྟར་མི་གསུང་བ་ཅི་ཡིན་ཞུས་པས། དེང་སང་མི་ཐམས་ཅད་ཀྱིས་དེ་ཐོབ་བྱ་མཐར་ཐུག་ཏུ་བརྩི་བར་འདུག་པས་ཁྱེད་ལ་ཡང་ཐུགས་བཞེད་ཡོད་འགྲོ་སྙམ་པ་ཡིན་གསུངས་པ་ཐུགས་ཤིན་ཏུ་མད་པར་སྣང་སྟེ། འདི་ནི་ཆོས་བརྒྱད་དཀར་ནག་ཁྲ་གསུམ་གང་གི་ཡང་དབང་དུ་མི་གཏོང་བ་གྲུབ་པའི་གོ་འཕང་ཡང་རྩེར་སོན་པའི་རྣམ་ཐར་རྨད་དུ་བྱུང་བ་ཞིག་ཡིན་ནོ། །སྟོན་མཇུག་པའི་སི་བཱ་ཐུར་དེའི་ཆིང་ནས་ཧོ་ཤུས་ཙང་ཀི་མཚམས་ཞུས་སུ་བཏང་བའང་འབྱོར། ཨ་རུ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/DKON MCHOG _JIGS MED DBANG PO_KONCHOK JIGME WANGPO/sa00949e.txt


༄༅། །ཐེག་ཆེན་སེམས་བསྐྱེད་ཁྱད་ཆོས་བཞི་དང་ལྡན་ཏེ། ཟབ་མོ་སྟོང་པ་ཉིད་དང་། གཞན་དོན་གྱི་དཀའ་སྤྱད་ལ་སྤྲོ་བ་ཆེ། སྦྱོར་བའི་བརྩོན་འགྲུས་ཀྱི་སྒོ་ནས་རྩོན་པ་ཆེ། རང་གཞན་ལ་ཕན་བདེ་སྒྲུབ་པས་དོན་ཆེ། བྱང་ཆུབ་ཆེན་པོ་ཡང་དག་པར་འགྲུབ་པས་འབྱུང་བ་ཆེ་བའི་ཕྱིར་ཏེ། དེ་སྐད་དུ་ཡང་འགྲེས་པར། སེམས་བསྐྱེད་པའི་མཚན་ཉིད་དུ་ཚིག་སུ་བཅད་པ། ཞེས་དང་། རྒྱན་རྩ་བར། སྤྲོ་བ་ཆེ་དང་རྩོན་པ་ཆེ། །དོན་ཆེ་བ་དང་འབྱུང་བ་ཆེ། །བྱང་ཆུབ་སེམས་དཔའ་སེམས་དཔའ་ཆེ། །དོན་གཉིས་ལྡན་པའི་སེམས་འབྱུང་བ། །ཞེས་གསུངས་ཤིང་། ཐེག་པ་ཆེན་པོའི་སེམས་བསྐྱེད་ཆོས་ཅན། དོན་གཉིས་ལ་དམིགས་པ་དང་ལྡན་པའི་གཙོ་བོ་སེམས་སུ་འབྱུང་སྟེ། གཞན་དོན་དང་རྫོགས་བྱང་ལ་དམིགས་པའི་སེམས་པ་དང་མཚུངས་ལྡན་དུ་འབྱུང་བའི་གཙོ་བོ་སེམས་ཡིན་པའི་ཕྱིར་ཏེ། རྒྱན་གྱི་འགྲེལ་པར། དོན་གཉིས་དང་ལྡན་པ་ནི། བྱང་ཆུབ་ཆེན་པོ་དང་། སེམས་ཅན་གྱི་དོན་བྱ་བ་ལ་དམིགས་པའི་ཕྱིར་རོ། །ཡོན་ཏན་གསུམ་དང་གཉིས་ལ་དམིགས་པ་དང་ལྡན་པའི་སེམས་བསྐྱེད་པ་ཞེས་བྱའོ། །ཞེས་གསུངས་པའི་ཕྱིར། གཉིས་པ་ལ། ས་མཚམས་ཀྱི་སྒོ་ནས་དབྱེ་བ། རྣམ་གཞག་གི་སྒོ་ནས་དབྱེ་བ། ཕྲ་རགས་ཀྱི་སྒོ་ནས་དབྱེ་བ། གྲོགས་ཀྱི་སྒོ་ནས་དབྱེ་བ་དང་བཞི། དང་པོ་ནི། ཐེག་ཆེན་སེམས་བསྐྱེད་ཆོས་ཅན། རྣམ་པ་བཞི་ཡོད་དེ། མོས་སྤྱོད་ཀྱི

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/KUN MKHYEN CHOS _BYOR DPAL BZANG_KUNKYEN CHUNJOR PELSANG/s00999e.txt


ག་པར་སྦྱར་ཏེ་ཚོགས་ཆེན་འདུ་ཁང་རྒྱ་བསྐྱེད་དེ་ཀ་བ་བརྒྱ་དང་ལྔ་བཅུ་ང་བཞིའི་རྒྱ་ཁྱོན་ཅན་སྒོ་སྐྱོར་དང་བཅས་པ་ཞིག་གསོས་མཛད། ར་ཁོ་དཔོན་པོ་སངས་རྒྱས་ལྷུན་གྲུབ་ཀྱིས་ཚོང་རའི་ནང་དུ་བདེ་གཤེགས་མཆོད་རྟེན་བརྒྱད་བཞེངས། ཁྲི་ཆེན་ཉིད་ནས་བྱང་གི་བྱང་ཆུབ་མཆོད་རྟེན་ཆེན་མོ་ཞིག་གསོས་ལེགས་པར་མཛད། ཁོང་ནི་སྐུ་འབུམ་རྒྱུད་པ་མཁན་པོའི་ཁྲི་རབས་ཉེར་དྲུག་པ་དང་། སྐུ་འབུམ་དགོན་གྱི་གདན་རབས་ཁྲི་ཆེན་སུམ་ཅུ་སོ་གཅིག་པ་ཡིན།། མགོན་ཀྱཱ་བློ་བཟང་ཚུལ་ཁྲིམས་རྒྱ་མཚོ། ཁོང་ནི་རབ་བྱུང་བཅོ་ལྔ་པའི་ས་ཕོ་སྟག་ལོ་སྟེ་སྤྱི་ལོ་༡༨༧༨་ལོར་སྒོ་མེ་ཚོ་བཞིའི་ནང་ཚན་ཨར་སྒོང་སྡེ་པར་ཡབ་ལྷ་བརྒྱ་བཀྲ་ཤིས་དང་། ཡུམ་པདམ་སྐྱིད་གཉིས་ཀྱི་སྲས་སུ་སྐུ་འཁྲུངས། འདས་ལོ་མི་གསལ། ཁོང་དགུང་ལོ་ལྔ་པར་སྐྱབས་རྗེ་ཤིང་བཟའ་རྡོ་རྗེ་འཆང་གིས་སྐུ་གོང་མ་བློ་བཟང་ཚུལ་ཁྲིམས་བསམ་གཏན་གྱི་ཡང་སྲིད་དུ་ངོས་འཛིན་མཛད་ཅིང་མཆོད་རྟེན་སྐྱེས་དགོན་པའི་གདན་སར་བཀོད་དེ་དགའ་སྟོན་རྒྱས་པར་ཕུལ། དགུང་ལོ་བདུན་པར་སྐྱབས་རྗེ་རྫོང་དཀར་རྡོ་རྗེ་འཆང་འཇིགས་མེད་བསམ་གཏན་དཔལ་བཟང་པོ་ལས་རབ་བྱུང་དགེ་ཚུལ་གྱི་སྡོམ་པ་བཞེས། དེ་ནས་བཤེས་གཉེན་བློ་བཟང་བརྩོན་འགྲུས་ཀློག་གི་སློབ་དཔོན་ལ་བསྟེན་ཏེ་ཡི་གེའི་སྦྱོར་ཀློག་དང་འདོན་ཆོས་སྤྱོད་བཅས་ལ་སྦྱངས་པ་དཔྱིས་ཕྱིན་པ་མཛད། ལྕང་ར་དགེ་བཤེས་བྱང་ཆུབ་དར་རྒྱས་ལས་ཚད་མ་རྣམ་འགྲེལ་བཅས་ལ་གསན་སྦྱོང་མཛད། དགུང་ལོ་བཅུ་དྲུག་པར་སྐུ་འབུམ་རང་སྒར་དུ་ཕེབས

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/SPYI_GENERAL PRESENTATIONS/s12327e.txt


༄༅། །པ་ནས་གཤེགས་པའི་མོས་པ་གང་རིགས་བྱེད། དེ་དག་བྱོན་ཟིན་ནས་རེ་རེའི་སྐུ་མདུན་དུ་འདི་སྔགས་དང་འབྲེལ་བས་ཁྲུས་དང་། བྱུག་པ་དང་། ན་བཟའ་འབུལ་མཁན་གྱི་མཆོད་ལྷ་གསུམ་གསུམ་སྤྲོས། ཁྲུས་ཀྱི་ཚེ་རྫིང་བུ་ནས་བཅུས་ཏེ་ཕུལ་བས་ཐུགས་རྒྱུད་ལ་བདེ་བ་ཆེན་པོ་འཁྲུངས་པའི་མོས་པ་བྱེད། ཁྲུས་ཟིན་ནས་ཕྱི་བའི་ཚེ། རབ་གནས་སྐབས་ཀྱི་ཁྲུས་དར་གྱི་སྔགས་འགོད་ལུགས་ལྟར་བྱས་ཏེ་དཔྲལ་མགྲིན་ཐུགས་ཀ་དཔུང་མགོ་གཉིས་བཅས་གནས་ལྔ་ལ་རེག་པས་རླན་ཐམས་ཅད་སྐུའི་གནས་ལྔར་འདུས་ཏེ་དེ་དག་ཕྱི་བ་ཡིན་གྱི། རང་རེས་ཁྲུས་བྱེད་པ་ལྟར་མགོ་མཇུག་ཐམས་ཅད་དུ་ཕྱི་བ་དེ་འདྲ་མི་དགོས། བྱུག་པའི་ཚེ་མདོག་གསེར་ལྟ་བུ་དང་། དྲི་ཤིན་ཏུ་བཟང་པོ། རྒྱུ་ནི་མར་མིན་པའི་བྱུག་པ་འབུལ། དེ་ཟིན་ནས་ཞི་ཁྲོ་རབ་འབྱམས་སོ་སོའི་ཆ་ལུགས་ཀྱི་ན་བཟའ་གསར་པ་རེ་ཕུལ་བའི་མོས་པ་བྱེད། འབྲོམ་ལ་ནི་གཡི་ལྤགས་ཀྱི་སློག་པ་ཕྱི་རས་སྔོན་པོ་ཅན་ལ་སྐྱེས་བུ་གསུམ་གྱི་ལམ་ཕྱིན་དྲུག་ཏུ་བསྡུས་ནས་སྟོན་པའི་མཚོན་བྱེད་དུ་སྐ་རགས་སྐུ་སྐེད་ལ་ལན་དྲུག་འཁོར་བ་ཞིག་འབུལ་བའི་མོས་པ་བྱས་ན་རྟེན་འབྲེལ་གྱི་གནད་ཤིན་ཏུ་ཆེ། དེ་རྗེས་སོ་སོའི་རྒྱན་དང་ཕྱག་མཚན་ཡང་འབུལ། བདག་དང་འགྲོ་ལ་ཞེས་སོགས་ཀྱི་ཚེ་སླར་ཡང་ད་གིན་?་འབྱོན་པའི་གནས་སོ་སོར་ཡར་གཤེགས་ཏེ་སྔར་བཞིན་བཞུགས་པའི་མོས་པ་བྱེད། ན་བཟའ་རྙིང་པ་རྣམས་འོད་སེར་པོའི་རྣམ་པར་རང་གི་སྨིན་མཚམས་སུ་བསྟིམ་པའམ། རིགས་དྲུག་སོ་སོའི་གཙོ་བོ་རེ་རེ་འོང

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/RNAM GROL LAG BCANGS_A GIFT OF LIBERATION THRUST INTO OUR HANDS/RTZA BA_ROOT TEXT/s00004m.txt


ལག་རྣམས་ལ་ཁྲོ་བོ་བཅུ་དགོད་པའི་རྒྱུ་འབྲས་བསྟན་པའོ། །དང་པོ་ནི། དགོད་པའི་གཞི་སྔར་བཤད་པ་དེ་ལྟར་གྱུར་པའི་རང་གི་ལུས་ཀྱི་དཀྱིལ་འཁོར་ལ་དགོད་ཚུལ་ཕུང་ཁམས་སྐྱེ་མཆེད་ཀྱི་རང་བཞིན་གྱི་དགོད་བྱ་རྣམས་དགོད་པའི་རྒྱུ་དང་འབྲས་བུ་གསུངས་པ་དེ་ལ་ཞེས་སོགས་སོ། །རྒྱུ་ནི་སྐུའི་དཀྱིལ་འཁོར་སྒོམ་པ་ཡིན་ལ་དེའི་འབྲས་བུ་ནི་སྐབས་སོ་སོ་ནས་འབྱུང་བ་རྣམས་སོ། །དེ་ལ་གཟུགས་ཕུང་ནི་རྣམ་སྣང་ངོ་ཞེས་པ་ནས། སངས་རྒྱས་ལྔར་ནི་རབ་ཏུ་བསྒྲགས། །ཞེས་པའི་བར་གྱིས་ན་ཕུང་པོ་ལྔ་ལ་རིགས་ལྔ་དགོད་པའི་རྒྱུ་དང་། དེ་ལྟར་ཞེས་པ་ནས། འདོད་དང་ཐར་པ་རབ་སྒྲུབ་བྱེད། །ཅེས་པའི་བར་གྱིས་ན་ཕུང་སོགས་ཀྱི་མཚན་ཉིད་ཤེས་ནས་ལྷ་དགོད་པའི་འབྲས་བུ་བསྟན་ནོ། །གཏི་མུག་ནས་དམ་ཚིག་གི་བར་ནི་རིམ་པ་བཞིན་རྣམ་སྣང་མི་བསྐྱོད་པ་འོད་དཔག་མེད་རིན་འབྱུང་དོན་གྲུབ་སྟེ་ཕུང་པོ་ལྔའི་ངོ་བོར་གྱུར་པའི་རིགས་ལྔ་ཡིན་ལ་དེ་དག་བསྒོམས་པས་གདུལ་བྱ་རྣམས་ཀྱི་ཐར་པའི་མངོན་པར་འདོད་པ་དང་ཟག་མེད་ཀྱི་བདེ་བའི་ཐར་པ་རབ་ཏུ་སྒྲུབ་པར་བྱེད་དོ། །འདི་ཡང་བསྒོམས་པའི་ལམ་གྱི་འབྲས་བུར་མ་ཟད་ཀྱི་སྒོམ་པ་པོའི་ཕུང་པོ་དང་ཁམས་རྣམས་ཀྱང་བྱང་ཆུབ་ཀྱི་རྒྱུར་འགྱུར་བར་གསུངས་པ་ལྟར་གཞན་ལ་ཡང་ཤེས་པར་བྱ་སྟེ་སྐུ་དཀྱིལ་བསྒོམས་པ་ཕྱིན་ཆད་ནས་དེའི་མཐུས་དེ་ལྟར་འགྱུར་བའོ། །གཉིས་པ་ནི། ལྷ་མོ་རྣམས་ཞེས་སོགས་ཀྱིས་མཚམས་སྦྱར་ནས་གཏི་མུག་དགའ་མ་ཞེས་པ་ནས་རླུང་ནི་སྒྲོལ་མར་རབ་ཏུ་གྲགས། །ཞེས་པའི་བར་གྱིས་རྒྱུ་དང་། དེ་ལྟར་ཞེས་པ་ནས་རྩོལ་བར་འགྱུར་རོ་ཞེས་པའི་བར་གྱིས་འབྲས་བུ་བསྟན་ནོ། །གསུམ་པ་ནི། མིག་ཅེས་པ་ནས་གསུངས་པ་ཞེས་པའི་བར་གྱིས་མཚམས་སྦྱར་ནས། བཅོམ་ལྡན་འདས་ཞེས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GSANG _DUS_SECRET COLLECTION (GUHYASAMAJA)/_GREL PA_COMMENTARIES/s05290e.txt


༄༅། །གསུམ་ཕྱག་དྲུག་མའི་རྗེས་གནང་། ལོ་གྱོན་ལྗང་གུ་ཞལ་གསུམ་ཕྱག་དྲུག་མའི་རྗེས་གནང་། རི་ཁྲོད་ལོ་མ་གྱོན་མའི་གཟུངས་ལུང་རྐྱང་། ཤེར་ཕྱིན་དཀར་མོ་ཕྱག་གཉིས་མ་དང་། འོག་ནས་བྱུང་བའི་ཤེར་ཕྱིན་དཀར་མོ་གཉིས་ཏེ་གསུམ་ལ་རྗེས་གནང་གཅིག་།ཤེར་ཕྱིན་སེར་མོ་ཕྱག་གཉིས་མའི་སྒྲུབ་ཐབས་བཞི་ལ་རྗེས་གནང་གཅིག་།གསེར་མདོག་ཅན་གྱི་ཤེར་ཕྱིན་ཕྱག་བཞི་མ་དང་འོག་གི་གསེར་མདོག་ཅན་གྱི་ཤེར་ཕྱིན་མ་ཕྱག་བཞི་མ་དང་། ཐོགས་མེད་ཀྱིས་མཛད་པ་རྣམས་བསྡོམས་རྗེས་གནང་གཅིག་།དགྲ་ནག་ནས་གསུངས་པའི་དབྱངས་ཅན་དམར་མོ་ཞལ་གསུམ་ཕྱག་དྲུག་མ་དང་། འོག་ནས་བྱུང་བ་གཉིས་ཏེ་གསུམ་བསྡོམས་པར་རྗེས་གནང་གཅིག་།དབྱངས་ཅན་དཀར་མོ་ཕྱག་གཉིས་མ་གཙོ་འཁོར་ལྔ་པའི་རྗེས་གནང་། དབྱངས་ཅན་དཀར་མོ་ཕྱག་གཉིས་མའི་རྗེས་གནང་། པི་ཝཾ་དབྱངས་ཅན་དཀར་མོ་ཕྱག་གཉིས་མའི་རྗེས་གནང་། རྡོ་རྗེ་དབྱངས་ཅན་དཀར་མོ་ཕྱག་གཉིས་མའི་རྗེས་གནང་། ཁྲོ་གཉེར་ཅན་སེར་མོ་ཕྱག་བཞི་མའི་སྒྲུབ་ཐབས་གཉིས་ལ་རྗེས་གནང་གཅིག་།སྒྲོལ་མའི་རྟོག་པ་ནས་འབྱུང་བའི་ཀུ་རུ་ཀུལླེ་དམར་མོ་ཕྱག་བཞི་མ། འདི་དང་འོག་ནས་འབྱུང་བའི་སྒྲུབ་ཐབས་ལྔ་བཅས་དྲུག་ལ་རྗེས་གནང་གཅིག་།ཨོ་ཌི་ཡཱ་ན་ནས་བྱུང་བའི་རིགས་བྱེད་མ་ཕྱག་བཞི་མ། རང་བྱིན་གྱིས་བརླབ་པའི་རིམ་པའི་རིག་བྱེད་མ། ཀྱཻ་རྡོར་རིམ་པ་ལས་ཀུ་རུ་ཀུ་ལླེ་རིག་བྱེད་མ༑ ཡང་དེའི་སྒྲུབ་ཐབས་བརྩེ་བ་ཅན་ཞེས་པའི་ཚིག་བཅད་དུ་སྡེབས་པ་སྟེ་བཞི་ལ་ཨོ་ཌི་ཡཱ་ནའི་རིག་བྱེད་མའི་རྗེས་གནང་གཅིག་།རྗེ་བཙུན་ཀུ་རུ་ཀུ་ལླེ་ཕྱག་དྲུག་མ་དང་། རིག་བྱེད་མ་ཕྱག་དྲུག་མའི་སྒྲུབ་ཐབས་གཉིས་ལ་རྗེས་གནང་གཅིག་།ཀུ་རུ་ཀུ་ལླེ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/GSAN YIG_RECORDS OF TEACHINGS RECEIVED/TRIJANG/s00272m.txt


དང་ལྡན་པས་འཇུངས་པ་མེད་པར་ཉེ་བར་བསྒྲུབས། །དགའ་དང་གུས་པས་མིག་གིས་ལྟོས་ཤིག་དང་། །དད་དང་གདུང་བས་ལུས་སྐྱེས་དབང་མེད་གཡོ། །ཡིད་ལ་གསང་གསུམ་མཛད་རྣམ྾་བཀོད་བྱས་ནས། །ཐར་པའི་བག་ཆགས་ཆེས་ཆེར་བརྟན་པར་འཇོག་།འདི་ནི་སྙིང་གི་གདུང་སེལ་མཆོག་།ཟླ་བ་བདུད་རྩིའི་ཐིག་ལེ་སྟེ། །དགེ་ལེགས་མྱུ་གུ་ཡོངས་སྨིན་བྱེད། །རླབས་ཆེན་ཉི་མའི་འཕྲུལ་ཀྱང་ཡིན། །དེ་ལྟའི་རྣམ་དཀར་འོ་མཚོ་འཕྱུར་བའི་རྒྱུན། །སྐྱེ་འཕགས་དུས་གསུམ་ལེགས་བྱས་གང་གའི་རྒྱུན། །གཅིག་ཏུ་འདྲེས་ཏེ་ཟད་པ་མེད་པའི་རྒྱུན། །བྱང་ཆེན་རྒྱར་གཅིག་ཏུ་དབབ་པའི་རྒྱུན། །འཕེལ་བས་ཕན་བདེ་འབྱུང་བའི་གཞི་གཅིག་པུ། །ལུང་རྟོགས་བསྟན་པ་རྒྱ་ཆེན་འོ་མའི་མཚོ། །བཤད་དང་སྒྲུབ་པའི་དབའ་རླབས་འབུམ་གྲོལ་བཞིན། །སྲིད་པ་ཇི་སྲིད་འཕེལ་ཞིང་རྒྱས་གྱུར་ཅིག་།ཁྱད་པར་བློ་བཟང་ནོར་སྦྱོང་མཁས་པ་ཡིས། །བཀྲུ་ཕྱི་དཔྱད་པ་གསུམ་གྱིས་ལེགས་སྦྱངས་པའི། །རིང་ལུགས་བསམ་འཕེལ་ཡིད་བཞིན་དབང་རྒྱལ་གྱིས། ། བསྟན་འགྲོའི་མཚོ་གླིང་ཡོངས་སུ་གང་གྱུར་ཅིག་།བསྟན་འཛིན་ཀླུ་དབང་རྡོ་རྗེའི་གཤིས་སུ་བརྟན། །དོན་གཉིས་འབྱུང་བའི་ནོར་བུས་གཙུག་ན་མཛེས། །འཕྲིན་ལས་རླབས་ཆེན་གྲུ་ཆར་རྟག་དབབ་བས། །གདུལ་བྱ་འཛིན་མའི་ཁྱོན་ཀུན་སྐྱོངས་གྱུར་ཅིག་།ཁྲིམས་ལྡན་ངུར་བའི་ཁྱུ་ཚོགས་ཡིད་མཛའ་ཞིང་། །བསླབ་གསུམ་རིམ་གཉིས་ལུས་སྟོབས་དར་ལ་དྲག་།བཤད་དང་སྒྲུབ་པའི་འདབ་གཤོག་ཟུང་བསྐྱོད་བཞིན། །བསྟན་པའི་མཚོ་ཆེན་ཀུན་ནས་མཛེས་གྱུར་ཅིག་།ཁྱད

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/PHA BONG KHA RIN PO CHE BDE CHEN SNYING PO_PABONGKA RIN PO CHE DECHEN NYINGPO/s0993e.txt


༄༅། །བརྟག་པ་དང་། བརྟགས་ནས་དགེ་འདུན་ལ་གསོལ་བ་དང་། དེ་ནས་དགེ་འདུན་གྱིས་གནང་བ་སྦྱིན་པ་དང་། ལག་གི་བླ་བསྐོ་བ་དང་། དོ་བཏེགས་པའི་མཐའ་ལས་བྱུང་བའི་རུང་ཁང་གཅོད་པ་དང་། ཁང་པའི་ཚད་ལས་ལྷག་པར་མི་བརྩིག་པ་སོགས་ཀྱི་ཕྱག་ལེན་དག་ཐེར་ཅན་མཛད་དེ། འཇམ་དཔལ་རྩ་རྒྱུད་ལས། དུས་ཀྱི་ཐ་མ་དེ་ལ་ནི། །སེམས་ཅན་ཀུན་ལ་མཆོག་སྦྱིན་བྱེད། །འཇིག་རྟེན་ང་ནི་མྱ་ངན་འདས། །ས་ཡི་སྟེང་འདི་སྟོངས་གྱུར་ན། །ཁྱོད་ཉིད་བྱིས་པའི་གཟུགས་ཀྱིས་ནི། །སངས་རྒྱས་མཛད་པ་བྱེད་པར་འགྱུར། །དེ་ཚེ་དགོན་ཆེན་རབ་དགའ་བ། །ཁ་བ་ཅན་ནང་ཡོད་པ་ཡིན། །ཞེས་གསལ་བར་ལུང་བསྟན་པས། ཁྱོད་ནི་རྗེ་བཙུན། བྱིས་པ་ནི་སོ་སྐྱེའི་ཚུལ་བཟུང་བ། སངས་རྒྱས་མཛད་པ་བྱེད་པ་ནི་སངས་རྒྱས་འདྲ་བ་འོང་པ་སྟེ། ལབ་སྒྲོན་གྱི་རྣམ་བཤད་ཆེན་མོ་ལས། རྒྱལ་ཁྲིམས་འཆུག་པའི་དུས་སུ་སངས་རྒྱས་ཀྱི་བསྟན་པ་གསལ་བར་བྱེད་པའི་དགེ་སློང་གཅིག་འབྱུང་བྱས་པ་དེ། ད་ལྟར་བཤད་པའི་དགེ་སློང་གྲགས་པའི་མཚན་ཐོགས་པ་འདི་ཡིན་ཏེ། དགེ་སློང་དེས་བསྟན་པ་འཆོལ་བ་མང་དུ་འབྱུང་བ་རྣམས་ཚར་བཅད་ཅིང་། ཡང་དག་པའི་དོན་དང་ལྡན་པ་རྣམ་དག་གི་ཁྲིམས་སྲོལ་བཏོད་པ་ནི་འཛམ་བུ་གླིང་དུ་ཐུབ་པས་ཆོས་འཁོར་བསྐོར་དག། སྙིགས་དུས་བདོ་དུ་དགེ་སློང་གྲགས་པའི་མཚན་ཅན་བྱུང་ནས་ཆོས་སྲོལ་བཏོད་པ་ནི་མཚུངས་ཏེ། ཞེས་དང་། མདོ་སྡེ་གདམས་ངག་འབོགས་པ་ལས། །འབྲི་དང་ལྡན་གྱིས་མཚམས་སུ། །དགའ་ཞེས་བྱ་བའི་དགོན་པ་འདེབས། །བློ་བཟང་ཞེས་བྱའི་སྐྱེས་བུ་འབྱུང་། །ཞེས་དང་།

B(Autochthonous Tibetan Literature)/B.i (ACIP SUNGBUM_dge lugs)/B.i.13 (CHOS BYUNG_RELIGIOUS HISTORIES)/_JIGS BYED KYI CHOS _BYUNG_RELIGIOUS HISTORIES OF THE SECRET TEACHINGS OF THE FRIGHTENER (BHAIRAVA)/s12128.txt


༄༅། །ལྡན་ཚོགས་ཆེན་ལ་མང་ཇ་སུམ་ཅུ་རྩ་གསུམ། འགྱེད་དངུལ་བལ་ཊམ་རེ་བཅས་སྩལ། ཚེས་ཉེར་དྲུག་ནས་སྐུའི་བཅད་རྒྱ་དམ་པོ་ལ་བཞུགས་ཏེ། རྗེ་བཙུན་སྒྲོལ་དཀར་དང་ཚེ་དཔག་མེད་ལྷ་དགུའི་ལྗགས་བསྙེན་གནང་། ཟླ་བ་བཅུ་གཉིས་པའི་ཚེས་བཅུ་དགུ་ལ་བཅད་རྒྱ་ལྷོད་ནས་བླ་མ་དང་གྲྭ་པ་ལ་སོགས་པའི་སྐྱེ་བོ་མང་པོར་ཕྱག་དབང་དང་ཆོས་འབྲེལ་བཀའ་བསྒོ་སོགས་གང་ཕན་མཛད། ཚེས་ཉེར་གཅིག་ནས་གཡུ་ཐོག་སྤྲུལ་སྐུ་དང་མདའ་དཔོན་བཅས་ནས་སྒྲུབ་སྡེ་བདུན་ཙམ་གདན་ཞུས་ཀྱི་ཚོགས་དབུར་རྗེ་བླ་མ་ཉིད་སྦྱན་དྲངས་ཏེ་བླ་མ་མཆོད་པ་དང་འབྲེལ་བའི་ཚོགས་འཁོར་ཞབས་བརྟན་འབུལ་བ་སོགས་རྒྱ་ཆེ་བ་ཕུལ་ནས། གསོལ་འདེབས་སུ་བླ་མ་བཀའ་དྲིན་ཆེ་ལུགས་དང་ཞབས་པད་ཡུན་རིང་དུ་བརྟན་ནས་ཆོས་འཁོར་སྔར་བཞིན་བསྐོར་དགོས་ཚུལ། རྒྱལ་བའི་མཆོག་སྤྲུལ་རིན་པོ་ཆེ་བསྟན་པ་ཡོངས་རྫོགས་ཀྱི་གཙུག་རྒྱན་འགྲན་ཟླ་བྲལ་བཞིག་ཉིད་ནས་མཛད་དགོས་ཞེས་ཞུས་པར་ཞལ་བཞེས་ཙམ་གནང་། ཕྱི་དྲོའི་དུས་སུ་སེམས་བསྐྱེད་ཀྱི་གསུང་བཤད་བྱང་ཆུབ་ཀྱི་སེམས་འདི་ཆོས་ཐམས་ཅད་ཀྱི་རྩ་བ་ཡིན། འདི་ལས་ལྷག་པ་མེད་སྐལ་བ་བཟང་པོ་ཡིན་རྣམ་དཀར་ལ་བརྩོན་དགོས་ཞེས་གསུང་བཤང་མང་པོ་གནང་། དེ་ལྟར་རྗེ་འདི་ཉིད་བཤོལ་ཟླ་རྩིས་པའི་དབང་དུ་བྱས་ན་བགྲད་བྱ་བརྒྱད་ཅུ་ཁ་ཡར་ལ་ཉེ་པར་གཤེགས་ཀྱི་བར་དུ་གདུལ་བྱ་མང་པོ་ལ་ཐེག་པ་ཆེན་པོའི་ཆོས་སྟོན་པ་དང་། ལོག་པར་སྨྲ་བ་ཚར་གཅོད་པ་དང་གཞུང་ལུགས་ཀྱི་དོན་རབ་འབྱམས་ལ་འཆད་རྩོད་རྩོམ་གསུམ་གྱི་སྒོ་ནས་རྒྱལ་བའི་བསྟན་པ་ལ་བྱ་བ་མཛད་པ་སོགས་ས་བཅུ་པ་ལ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/MTSAN THOG_BY PERSON_S NAME/NGAG DBANG BYAMS PA RIN PO CHE_NGAWANG JAMPA RINPOCHE/s12218e.txt


༄༅། །དང་པོ་ཡང་ན་ནི་ལྷ་དག་གི་ནང་དུ་ཞེས་བྱ་བ་ནས། ཡང་ན་ནི་ཡི་དྭགས་རྣམས་སུ་འབྱུང་བར་འགྱུར་རོ། ཞེས་བྱ་བའི་བར་དང་། ཞེས་གསུངས་ཏེ་ཐ་མ་འགག་པ་ནི་ཚེ་འདིའི་འོ། །སྐྱེ་བའི་ཆར་གཏོགས་པའི་རྣམ་ཤེས་དང་པོ་འབྱུང་བ་ལ་ལྷ་དག་གི་ནང་དུ་ཞེས་སོགས་གསུངས་ཤིང་། བར་སྲིད་འགྲོ་བ་དྲུག་པོ་མིན་པས་སྐྱེ་སྲིད་ཀྱི་རྣམ་ཤེས་ཡིན་ཏེ། སྐྱེ་འཆི་གཉིས་ཀྱི་བར་ན་བར་སྲིད་ཡོད་ཀྱང་མ་གསུངས་པ་མང་བར་སྣང་བས། གཙོ་བོར་སྐྱེ་འཆིའི་དབང་དུ་བྱས་པའི་ལས་འབྲས་བུ་དང་འབྲེལ་ཚུལ་གཏན་ལ་དབབ་པར་བཞེད་པའོ། །དེ་ནས་རྣམ་པར་ཤེས་པ་དང་པོ་དེ་འགགས་མ་ཐག་ཏུ་གང་ལ་རྣམ་པར་སྨིན་པ་མྱོང་བར་འགྱུར་བར་མངོན་པ་དེ་དང་སྐལ་པ་འདྲ་བའི་སེམས་ཀྱི་རྒྱུན་འབྱུང་ངོ༑ ༑རྒྱལ་པོ་ཆེན་པོ་དེ་ལ་ཆོས་གང་ཡང་འཇིག་རྟེན་འདི་ནས་འཇིག་རྟེན་ཕ་རོལ་ཏུ་འཕོ་བ་ཡང་མེད་ལ། འཆི་འཕོ་བ་དང་སྐྱེ་བར་མངོན་པ་ཡང་ཡོད་དེ། རྒྱལ་པོ་ཆེན་པོ་དེ་ལ་གང་རྣམ་པར་ཤེས་པ་ཐ་མ་འགགས་པ་དེ་ནི་འཆི་འཕོ་བ་ཞེས་བྱ། གང་རྣམ་པར་ཤེས་པ་དང་པོ་འབྱུང་བ་དེ་ནི་སྐྱེ་བ་ཞེས་བྱའོ། །རྒྱལ་པོ་ཆེན་པོ་རྣམ་པར་ཤེས་པ་ཐ་མ་འགགས་པའི་ཚེ་ཡང་གང་དུ་ཡང་མི་འགྲོའོ། །རྣམ་པར་ཤེས་པ་སྐྱེ་བའི་ཆར་གཏོགས་པ་འབྱུང་བའི་ཚེ་ཡང་གང་ནས་ཀྱང་འོང་བ་མེད་དོ། །དེ་ཅིའི་ཕྱིར་ཞེ་ན། རང་བཞིན་གྱིས་དབེན་པའི་ཕྱིར་རོ། །རྒྱལ་པོ་ཆེན་པོ་དེ་ལ་རྣམ་པར་ཤེས་པ་ཐ་མ་ནི་རྣམ་པར་ཤེས་པ་ཐ་མས་སྟོང་ངོ། །འཆི་འཕོ་ནི་འཆི་འཕོ་བས་སྟོང་ངོ། །ལས་ནི་ལས་ཀྱིས་སྟོང་ངོ། །རྣམ་པར

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/DBU MA LA _JUG PA_I _GREL PA_COMMENTARIES ON _ENTERING THE MIDDLE WAY_ (MADHYAMAKA AVATARA)/RJE TZONG KHA PA BLO BZANG GRAGS PA_JE TSONGKAPA LOBSANG DRAKPA/st05408e.txt


ལ༑ སྐབས་འདིར་བསྟན་གྱི་ཐེག་ཆེན་སེམས་བསྐྱེད་ལ་རང་གི་ཉེར་ལེན་དུ་གྱུར་པའི་སྙིང་རྗེ་ཆེན་པོ་ལས་བྱུང་བ་གཅིག་དགོས་ཏེ། མདོ་སྡེའི་རྒྱན་ལས། དེ་ཡི་རྩ་བ་སྙིང་རྗེར་འདོད། །ཅེས་གསུངས་པའི་ཕྱིར། གཉིས་པ་ནི། རང་གི་གྲོགས་སུ་གྱུར་པའི་གཞན་དོན་དུ་རྫོགས་པའི་བྱང་ཆུབ་དོན་གཉེར་གྱི་འདུན་པ་དང་མཚུངས་ལྡན་དུ་བྱུང་ཞིང་། ཐེག་ཆེན་ལམ་གྱི་འཇུག་སྒོར་གྱུར་པའི་ལམ་གྱི་རིགས་སུ་གནས་པའི་ཐེག་ཆེན་གཙོ་བོ་ཡིད་ཀྱི་རྣམ་རིག་ཁྱད་པར་ཅན་དེ། ཐེག་ཆེན་སེམས་བསྐྱེད་ཀྱི་ངོ་བོ་ཡིན་ཏེ། རྣམ་བཤད་ལས། གཞན་དོན་དུ་ཡང་དག་པར་རྫོགས་པའི་བྱང་ཆུབ་དོན་གཉེར་གྱི་འདུན་པ་དང་མཚུངས་ལྡན་དུ་བྱུང་བའི་སེམས་ཁྱད་པར་ཅན། ཞེས་དང་། དྲིས་ལན་རྒྱལ་སྲས་འཇུག་དོགས་ལས། ཐེག་ཆེན་སེམས་བསྐྱེད་ཀྱི་མཚན་ཉིད་ནི་གཞན་དོན་དུ་ཡང་དག་པར་རྫོགས་པའི་བྱང་ཆུབ་དོན་གཉེར་གྱི་འདུན་པ་དང་མཚུངས་ལྡན་གྱི་སེམས་སོ། །ཞེས་གསུངས་པའི་ཕྱིར། མཚན་ཉིད་ཀྱི་ཟུར་དུ་ཐེག་ཆེན་གྱི་གཙོ་བོ་ཡིད་ཀྱི་ཞེས་ཐེག་ཆེན་སྨོས་པའི་དགོས་པ་ཡོད་དེ། ལམ་མ་ཞུགས་ཀྱི་གང་ཟག་གི་རྒྱུད་ཀྱི་གཞན་དོན་དུ་རྫོགས་བྱང་དོན་གཉེར་གྱི་འདུན་པ་དང་མཚུངས་ལྡན་གྱི་སེམས་ཁྱད་པར་ཅན། ཐེག་ཆེན་སེམས་བསྐྱེད་ཡིན་པ་གཅད་པར་བྱ་བའི་ཆེད་ཡིན་པའི་ཕྱིར། དེར་གཙོ་བོ་ཡིད་ཀྱི་རྣམ་རིག་སྨོས་པ་ལ་དགོས་པ་ཡོད་དོ། སངས་རྒྱས་འཕགས་པའི་ཐུགས་རྒྱུད་ཀྱི་མིག་གི་རྣམ་པར་ཤེས་པ་དེ་རང་གི་གྲོགས་སུ་གྱུར་པའི་གཞན་དོན་དུ་རྫོགས་བྱང་དོན་གཉེར་གྱི་འདུན་པ་དང་མཚུངས་ལྡན་དུ་བྱུང་བའི་ཐེག་ཆེན་གྱི་གཙོ་བོ་རྣམ

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/SPYI DON_OVERVIEW/s06814i1a.txt


བརྡུང་ལས་གྲུབ་པ་གྱ་དགུ། རག་སྐུ་སུམ་བརྒྱ་དང་ཞེ་གསུམ། རྒྱ་ནག་གི་ལིམ་བརྒྱ་དང་ཉི་ཤུ། བཀྲ་ཤིས་ལིམ་བརྒྱ་དང་གོ་ལྔ། གསེར་ཟངས་ལས་གྲུབ་པའི་སྐུ་བརྙན་བདུན་བརྒྱ་དང་ཞེ་གཉིས། བཀྲ་ཤིས་དོ་ཁམ་སོགས་སྨན་སྐུ་སོགས་གཉིས་རྣམས་ཏེ༑ ཁྱོན་བསྡོམས་སྟོང་ཕྲག་གསུམ་དང་། བརྒྱ་དགུ་བཅུ་གོ་དགུ་རྣམས་བཞུགས། རས་བྲིས་དང་གྲུབ་སོགས་བྲིས་སྐུ་བརྒྱ་དང་བཅོ་ལྡ་རྣམས་བཞུགས་པར་མཛད། རྟེན་གྱི་མགུལ་ཤལ་དུ་རིན་པོ་ཆེ་དང་མུ་ཏིག་སོགས་མགུལ་ཤལ་བརྒྱ་དང་བརྒྱད་སོགས་མཆོད་རྫས་བསམ་གྱིས་མི་ཁྱབ་པ་བཞུགས། དེ་ཡང་རབ་ཏུ་བྱུང་བས་གཙོ་བོར་ཐོས་བསམ་གྱིས་རྒྱལ་བའི་བསྟན་པའི་དྲི་མ་སེལ་ཞིང་ཉན་བཤད་གཙོ་བོར་དགོས་ཀྱི། རྟེན་བཞེངས་དང་མཆོད་པ་གཙོ་བོར་མི་བྱེད་ཀྱང་། འབད་རྩོལ་མེད་པར་བྱུང་བ་དང་། ཁྱད་པར་སྦྱིན་བདག་གི་དང་རྫས་འབྲས་བུ་དོན་ལྡན་དུ་བྱེད་པ་ལ་མགོན་པོ་ཀླུ་སྒྲུབ་ཀྱིས་ཀྱང་མཆོད་རྟེན་བྱེ་བ་ཀླུ་འཇིམ་གྱིས་བཞེངས་གྲོགས་ལྟ་བུ། རྒྱ་བོད་ཀྱི་སེམས་ཅན་མཐའ་ཡས་པའི་བསོད་ནམས་ཀྱི་ཞིངས་རབ་བཞུགས་པ་དང་མཚུངས་པས། རྗེ་རིན་པོ་ཆེས་ཀྱང་གསེར་གར་བླུགས་ཀྱི་འཇམ་དབྱངས་དང་དངུལ་སྐུ་སོགས་བཞེངས་པ་བོད་དུ་ཐོག་མ་ལྟ་བུར་སྣང་བ་སོགས་ལ་དཔྱོད་ལྡན་རྣམས་ཡི་རང་དང་དང་པ་ལྷུར་ལེན་པར་རིགས་སོ། །དེ་ལྟར་རྟེན་བཞེངས་དང་གང་འཚམས་ཀྱི་ཆོས་འཆད་པ་དང་རྩོམ་པ་སོགས་མཛད་པ་མཐའ་ཡས་པའི་རོལ་མཚོ་ནས། ཆུ་སྟག་གི་ནག་པ་ཟླ་བའི་ཚེས་བཅུ་གསུམ་ལ་ཆོས་ཀྱི་དབྱིངས་སུ་ཞུགས་ཏེ། སྤྲུལ་སྐུ་བྱེ་བ་དུམ་དང་ཁྱད་པར་རབ་བསྟན་སྤེལ་པའི་སླད་དུ་ཆེར་མ་འགྱད


༄༅། །བསྐྱངས་ཀྱིས་དེ་བཀག་ཚུལ་ནི། མྱུ་གུ་ལ་སོགས་པའི་དངོས་པོ་རྣམས་ཆོས་ཅན། སླར་ཡང་སྐྱེ་བ་དོན་མེད་པར་ཐལ། རང་གི་བདག་ཉིད་ཐོབ་ཟིན་པའི་ཕྱིར། མ་ཁྱབ་ན། དེ་ཆོས་ཅན། ནམ་ཡང་སླར་མི་སྐྱེ་བར་མི་འགྱུར་བར་ཐལ། གྲུབ་ཟིན་ཀྱང་སླར་ཡང་སྐྱེ་དགོས་པའི་ཕྱིར། ཞེས་པའི་འགལ་བརྗོད་ཀྱི་ཐལ་འགྱུར་གཉིས་ཀྱིས་བཀག་སྟེ། ཐལ་འགྱུར་འདི་གཉིས་སངས་རྒྱས་བསྐྱངས་ཀྱི་དགོངས་ཚོད་ཀྱི་ཐལ་འགྱུར་ཡིན་ནོ། །དེ་ལ་གྲངས་ཅན་གྱིས། ཐལ་འགྱུར་སྔ་མ་ལ་ཁྱབ་པ་མེད་དེ། ནུས་པའི་ངོ་བོར་མི་གསལ་བར་ཡོད་པ་གསལ་བར་སྐྱེ་དགོས་པའི་ཕྱིར། ཐལ་འགྱུར་ཕྱི་མ་ལ་ཁྱབ་པ་མེད་དེ། གསལ་ཟིན་ནས་སླར་སྐྱེ་མི་དགོས་པའི་ཕྱིར། ཞེས་ཟེར་རོ། དེ་ལ་འོ་ན། མངོན་གསལ་གྱི་བུམ་པ་རང་གི་རྒྱུ་དུས་ན་ཡོད་དམ་མེད། ཡོད་ན། རང་གི་རྒྱུ་དུས་ན་ཡོད་པའི་མངོན་གསལ་གྱི་བུམ་པ་ཆོས་ཅན། སླར་ཡང་སྐྱེ་མི་དགོས་པར་ཐལ། གསལ་ཟིན་པའི་ཕྱིར། མེད་ན། མངོན་གསལ་གྱི་བུམ་པ་ཆོས་ཅན། རང་གི་རྒྱུ་དུས་ན་ཡོད་པར་ཐལ། སྐྱེ་ལྡན་གྱི་དངོས་པོ་ཡིན་པའི་ཕྱིར། རྟགས་ཁས་ཞེས་འགོག་པར་མཛད་དོ། །དེ་ལ་ལེགས་ལྡན་གྱིས་སྐྱོན་བརྗོད་ཚུལ་ལ། སངས་རྒྱས་བསྐྱངས་ཀྱི་འགྲེལ་བར། དངོས་པོ་རྣམས་བདག་གི་བདག་ཉིད་ལས་སྐྱེ་བ་མེད་དེ། ཞེས་སོགས་མདོར་བསྟན་དང་། དངོས་པོ་བདག་གི་བདག་ཉིད་དུ་ཡོད་པ། ཞེས་སོགས་ཀྱིས་དེ་རྒྱས་པར་བཤད་པ་ལེགས་ལྡན་གྱིས་མ་དགོངས་པར་མདོར་བསྟན་གྱི་གཞུང

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /_JIGS MED DAM CHOS RGYA MTSO_Jigme Damchu Gyatso (1898-1946)/s00303m.txt


༄༅། །པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག་།དེ་སྐད་ལན་གསུམ་བཟླས། བྱང་ཆུབ་ཏུ་སེམས་བསྐྱེད་པའོ། །ཞེས་དང་།བདག་གི་སྦྱིན་པ་རྩོལ་བ་དང་ཚུལ་ཁྲིམས་བསྲུང་བ་དང་བཟོད་པ་སྒོམ་པ་དང་བརྩོན་འགྲུས་རྩོམ་པ་དང་བསམ་གཏན་ལ་མཉམ་པར་བཞག་པ་དང་ཤེས་རབ་རྣམ་པར་དཔྱོད་པ་དང་ཐབས་མཁས་པ་ཅི་ཡང་རུང་སྟེ། དེ་དག་ཐམས་ཅད་སེམས་ཅན་ཐམས་ཅད་ཀྱི་དོན་དང་ཕན་པ་དང་བདེ་བའི་སླད་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་བརྩམས་ཏེ་འདས་པ་དང་མ་འོངས་པ་དང་ད་ལྟར་བྱུང་བའི་བྱང་ཆུབ་སེམས་དཔའ་སེམས་དཔའ་ཆེན་པོ་སྙིང་རྗེ་ཆེན་པོ་དང་ལྡན་པ་ཐེག་པ་ཆེན་པོ་ལ་ཡང་དག་པར་ཞུགས་པ་ས་ཆེན་པོ་ལ་གནས་པ་རྣམས་ཀྱི་རྗེས་སུ་འཇུག་གོ་།འཕགས་པ་དག་བདག་བྱང་ཆུབ་སེམས་དཔའ་ལགས་ཀྱིས་བྱང་ཆུབ་སེམས་དཔའ་ལགས་པར་གཟུང་དུ་གསོལ། །ཞེས་སྤྱོད་པ་ལ་སློབ་པ་དང་བྱང་ཆུབ་སེམས་དཔའ་རྣམས་ཀྱི་རྗེས་སུ་འཇུག་པར་ཁས་ལེན་པ་ཡོད་ལ་སྤྱོད་པ་དང་ལྡན་པར་སེམས་བསྐྱེད་པ་ཉིད་སྡོམ་པ་བཟུང་བ་ཡིན་པར་བསླབ་བཏུས་དང་སྤྱོད་འཇུག་ལས་གསུངས་ཤིང་། དུས་གསུམ་གྱི་བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་གསུམ་ལ་སློབ་པར་ཁས་བླངས་པ་ཉིད་བྱང་སེམས་ཀྱི་སྡོམ་པ་བཟུང་བ་ཡིན་པར་གཟུང་འདིར་གསུངས་ལ་སློབ་དཔོན་བྱང་ཆུབ་བཟང་པོ་དང་ཨཱ་བྷྱའ་ཀ་རས་ཀྱང་སྡོམ་པ་ལེན་པའི་ཆོ་ག་ཤིང་རྟ་ཆེན་པོ་གཉིས་ཀྱི་ལུགས་བསྲེས་ནས་མཛད་པ་དང་། ལམ་སྒྲོན་གྱི་འགྲེལ་པར་ཡང་ཇོ་བོས་མཛད་པའི་སེམས་བསྐྱེད་དང་སྡོམ་པའི་ཆོ་ག་ནི་ཀླུ་སྒྲུབ་དང་ཐོགས

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/BYANG SEMS KYI SDOM PA_BODHISATTVA VOWS/s05271m.txt


༄༅། །འདི་ཆོས་གོས་སྣམ་སྦྱར་དུ་བྱིན་གྱིས་བརླབ་ས་པ་ལས། དེ་ལྟ་བས་ན་དངོས་པོ་འདི་སླར་དབྱུང་བར་བགྱིའོ། །ཞེས་ལན་གསུམ། ཐབས་ལེ་གས་བྱ། འདི་ལ་དངོས་པོ་དེ་དངོས་སུ་ཡོད་མེད་གང་ཡིན་ཀྱང་རུང་གསུངས། ༈ ལྷག་པའི་ཡོ་བྱད་ནི། སྣམ་སྦྱར་ལྷག་པོ་ལྟ་བུ་ལ། སྙན་གསན་ཞུས་ནས། གནས་བརྟན་དགོངས་སུ་གསོལ། བདག་དགེ་སློང་མིང་འདི་ཞེས་བགྱི་བའི་གོས་ལྷག་པ་རུང་བ་མ་བགྱིས་པ་རུང་བ་བགྱིས་པ་འོས་པ་འདི་མཁན་པོའི་ལགས་པར་རུང་བར་བགྱིའོ། །མཁན་པོ་ལ་ཡིད་གཏད་དེ་བཅད་བར་བགྱིའོ། །རྐྱེན་ཇི་ལྟ་བ་བཞིན་དུ་བགྱིའོ། །ཞེས་ལན་གསུམ། ཐབས་ལེགས་བྱ། ༈ མཁོ་བའི་ཡོ་བྱད་ནི། འཚོ་བའི་ཡོ་བྱད་དང་། ལྷག་པའི་ཡོ་བྱད་ལས་གཞན་པའི་ཟོང་གོས་སུ་ངེས་པ་དང་། མ་ངེས་པ་ཅི་རིགས་ལ་སྙན་གསན་ཞུས་ནས། གནས་བརྟན་དགོངས་སུ་གསོལ། བདག་དགེ་སློང་མིང་འདི་ཞེས་བགྱི་བའི་གོས་འདི་བདག་དང་ཚངས་པར་མཚུངས་པར་སྤྱོད་པ་རྣམས་ལ་མཁོ་བའི་ཡོ་བྱད་ཀྱི་གོས་སུ་བྱིན་གྱིས་བརླབ་བོ། །ཞེས་ལན་གསུམ། ཐབས་ལེགས་བྱ། བྱིན་གྱིས་བརླབས་པའི་ཡུལ་མེད་ན་སྙན་གསན་དང་། ཐབས་ལེ་གས་མི་དགོས། དངོས་གསོལ་ལ་ལྷ་དགོངས་སུ་གསོལ་ཞེས་བསྒྱུར། གོས་ལས་གཞན་པའི་མཁོ་བའི་ཡོ་བྱད་རྣམས་ལ་རྫས་འདི་ཞེས་བསྒྱུར། རང་གི་གོས་བྱིན་བརླབས་ཅན་སྣམ་སྦྱར། བླ་གོས། མཐང་གོས་གསུམ་གང་རུང་དང་གནས་ཐ་དད་དུ་སྐྱ་རེངས་ཤར་ན་ཆོས་གོས་འབྲལ་སྤང་། ་གོས་རྒྱུ་ཁྲུ་གང་ནས་འཁོར་གསུམ་མ་ཁེ་བས་པའི་བར་ལ་གོས་དེའི་ཁ་སྐོང་གི་རེ་བ་ཡོད་བཞིན་བྱིན་གྱིས་མ་བརླབ་པར་རང་སྟོབས་སམ། ཤན་སྟོབས་ཀྱིས་ཟླ་གཅིག་འདས་ན

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/SDOM GSUM_THREE SETS OF VOWS/s00201i.txt


སྐྱུར་བའི་མངར་བ། སྐྱུར་བའི་སྐྱུར་བ། སྐྱུར་བའི་ཁ་བ་ཞེས་སོགས་རོ་ལྷག་མ་རྣམས་ལའང་སྦྱར་བས་ཡན་ལག་གི་རོ་སོ་དྲུག་གོ། །ཡང་ལྕེ་ཤེས་ལ་ཕན་པའི་རོ། འཇུ་བ་ལ་མངོན་དུ་ཕྱོགས་པའི་ཚེ་ལུ་སེམས་ལ་མི་གནོད་པའི་རོ། །འཇུ་བའི་ཚེ་ལུས་སེམས་ལ་ཕན་པའི་རོ་དང་གསུམ་མོ། །གསུམ་པོ་དེ་ཡན་ལག་གི་རོ་རྣམས་ལ་སྦྱར་ཚུལ་ནི། ཡན་ལག་གི་རོ་སོ་དྲུག་པོ་དེ་ལ། མངར་བའི་མངར་བའི་ལྕེ་ཤེས་ལ་ཕན་པའི་རོ། མངར་བའི་མངར་བའི་འཇུ་བ་ལ་མངོན་དུ་ཕྱོགས་པའི་ཚེ་ལུས་སེམས་ལ་མི་གནོད་པའི་རོ། མངར་བའི་མངར་བའི་འཇུ་བའི་ཚེ་ལུས་སེམས་ལ་ཕན་པའི་རོ། དེ་བཞིན་དུ་མངར་པའི་སྐྱུར་བའི་ལྕེ་ཤེས་ལ་ཕན་པའི་རོ། མངར་བའི་སྐྱུར་བའི་འཇུ་བ་ལ་མངོན་དུ་ཕྱོགས་པའི་ཚེ་ལུས་སེམས་ལ་མི་གནོད་པའི་རོ། མངར་བའི་སྐྱུར་བའི་འཇུ་ཚེ་ལུས་སེམས་ལ་ཕན་པའི་རོ་ཞེས་སོགས་རེ་རེ་ལའང་དྲུག་གསུམ་བཅོ་བརྒྱད་རེ་བྱུང་བས་བསྡོམས་ཉིད་ལག་གི་རོ་བརྒྱ་དང་བརྒྱད་དོ། ༈ །ལྔ་པ་རེག་བྱ་བཤད་པ་ནི། རེག་བྱ་ས་ཆུ་མེ་རླུང་དང་། །འཇམ་རྩུབ་ལྕི་ཡང་ཚ་གྲང་དང་། །བཀྲེས་དང་སྐོམ་པས་བཅུ་གཉིས་སོ༑ ༑ཞེས་པ་སྟེ། དོན་ནི། ལུས་ཤེས་ཀྱིས་དཔྱད་པར་བྱ་བའི་ཆོས་སུ་དམིགས་པ། རེག་བྱའི་མཚན་ཉིད། དེ་ལ་དབྱེ་ན་གཉིས་ཡོད་དེ། འབྱུང་བར་གྱུར་པའི་རེག་བྱ་དང་། འབྱུང་འགྱུར་དུ་གྱུར་པའི་རེག་བྱ་གཉིས

B(Autochthonous Tibetan Literature)/B.i (ACIP SUNGBUM_dge lugs)/B.i.24 (tsad ma_valid perception)/BSDUS GRVA_COLLECTED TOPICS OF LOGIC/spyi_general treatments/BKA_ CHEN BLO BZANG BZOD PA_KACHEN LOBSANG SUPA/s00978e.txt


དབྱིབས་འབའ་ཞིག་པ་ནི་མེད་པར་འདོད་དོ། །འདི་དག་ལ་དོགས་པ་གཅོད་རྒྱུ་འགའ་ཞིག་མཆིས་པ་འོག་ཏུ་འཆད་དོ།། ༧སྒྲ་ཆོས་ཅན། ཁྱོད་ལ་དབྱེ་ན་བརྒྱད་ཡོད་དེ། ཟིན་པའི་འབྱུང་བ་ལས་བྱུང་བའི་སྒྲ་དང་། མ་ཟིན་པའི་འབྱུང་བ་ལས་བྱུང་བའི་སྒྲ་གཉིས། དེ་གཉིས་རེ་རེ་ལ་སེམས་ཅན་དུ་སྟོན་མི་སྟོན་གཉིས་གཉིས་ཏེ་?བཞི། དེ་བཞི་རེ་རེ་ལ་སྙན་མི་སྙན་གཉིས་རེ་སྟེ་བརྒྱད་ཡོད་པའི་ཕྱིར། ཟིན་པ་དང་མ་ཟིན་པའི་འབྱུང་བའི་ཁྱད་པར་ནི། སྐྱེས་བུའི་རྒྱུད་ཀྱིས་ཟིན་པའི་འབྱུང་བ་ཡིན་མིན་ལ་བྱེད་པ་དང་། སེམས་ཅན་དུ་སྟོན་མི་སྟོན་ནི། བརྗོད་བྱའི་དོན་སྟོན་རྒྱུ་ཡོད་མེད་ལ་བྱེད་པའི་ཕྱིར། ཁ་ཅིག། སྒྲ་ལ་ཟིན་པའི་སྒྲ་དང་། མ་ཟིན་པའི་སྒྲ་གཉིས་སུ་འདོད་པ་ནི་མི་འཐད་དེ། སྒྲ་ཡིན་ན་མ་ཟིན་པ་ཡིན་པས་ཁྱབ་པའི་ཕྱིར་ཏེ། དེ་ཡིན་ན་མ་ཟིན་པའི་ཁམས་ཡིན་དགོས་པའི་ཕྱིར། དེར་ཐལ། སེམས་ཁམས་བདུན་དང་། ཆོས་ཁམས་ཀྱི་ཕྱེད་སེམས་བྱུང་དང་། སྒྲ་དང་དགུ་པོ་མ་ཟིན་པའི་ཁམས་སུ་འཇོག་པའི་ཕྱིར། དེར་ཐལ། མཛོད་རྩ་བ་ལས། མ་ཟིན་དགུ། བརྒྱད་པོ་དེ་དག་རྣམས་དང་སྒྲ། ཞེས་གསུངས་པའི་ཕྱིར། ༧རོ་ཆོས་ཅན། ཁྱོད་ལ་དབྱེ་ན་དྲུག་ཡོད་དེ། མངར་སྐྱུར་གཉིས། ལན་ཚྭ་དང་ཚ་བ་གཉིས། ཁ་བ་དང་བསྐ་བ་གཉིས་རྣམས་སུ་ཡོད་པའི་ཕྱིར། ༧དྲི་ཆོས་ཅན། ཁྱོད་ལ་དབྱེ་ན་བཞི་ཡོད་དེ། དྲི་ཞིམ་པ་དང་ང་བ་གཉིས། དེ་རེ་རེ་ལ་མཉམ་པ་དང་མི་མཉམ་པ་གཉིས་རེ་ཡོད་པའི་ཕྱིར། ༧རེག་བྱ་ཆོས་ཅན། ཁྱོད་ལ་དབྱེ་ན་བཅུ་གཅིག་ཡོད་དེ། རྒྱུའི་རེག་བྱ་འབྱུང་བ་བཞི། འབྲས་བུའི་རེག་བྱ་འཇམ་རྩུབ་གཉིས། ལྕི་ཡང་གཉིས། གྲང་བ་དང་། བཀྲེས་སྐོམ་གསུམ་སྟེ་བདུན་རྣམས་སུ་ཡོད་པའི་ཕྱིར། འདི་དག་གི་སྐབས་སུ་དོགས་པ་བཅད་པ་ལ། འོ་ན་བྱེ་སྨྲའི་ལུགས་ལ། དཀར་པོ་གྲུ་བཞི་པ་ལྟ་བུ་ཁ་དོག་ཏུ་ཡོད་དམ། དབྱིབས་སུ་ཡོད། དང་པོ་ལྟར་ན། དེ་ཆོས་ཅན། རྩ་བའི་ཁ་དོག་ཏུ་ཡོད་པར་ཐལ། བློ་རྩེ་འཐད་པའི་ཕྱིར། འདོད་ན། དེ་ཆོས་ཅན། རྩ་བའི་ཁ་དོག་ཏུ་མེད་པར་ཐལ། དབྱིབས་སུ་ཡོད་པའི་ཕྱིར་ཁྱབ་སྟེ། འགྲེལ་པ་མངོན་པའི་རྒྱན་ལས། བྱེ་བྲག་ཏུ་སྨྲ་བས་ཁ་དོག་ཏུ་ཡོད་ལ་དབྱིབས་སུ་མེད་པ་སྔོན་པོ་ལ་སོགས་པ་རྩ་བའི་ཁ་དོག་བཞི་དང་། ཞེས

B(Autochthonous Tibetan Literature)/B.i (ACIP SUNGBUM_dge lugs)/B.i.22 (mngon pa_abhidharma)/RGYAL DBANG BLO BZANG _PHRIN LAS RNAM RGYAL_GYALWANG LOBSANG TRINLE NAMGYAL/s00044m1.txt


བཤད་དང་སྒྲུབ་པའི་བསྟན་པ་ཕྱོགས་བཅུར་རྒྱས། །དེ་འཛིན་དགེ་འདུན་སྡེ་རྣམས་དུས་ཀུན་འཕེལ། །ད་སྐྱོད་སྦྱིན་བདག་སྐུ་ཚེ་མངའ་ཐང་དར། །དུས་ཀུན་ནད་མུག་འཁྲུགས་པ་ཀུན་ཞི་སྟེ། །ཡུལ་འདིར་འབྲུ་བཅུད་ཁེ་སྤོག་ལས་སྒོ་འདུ༑ ༑དཔལ་འབྱོར་ལོངས་སྤྱོད་ཆོས་སྲིད་སྙན་གྲགས་འབར། །སུམ་རྩེན་ལྟ་བུར་མངོན་སུམ་མྱོང་བར་མཛོད། །བསྟན་དང་འགྲོ་ལ་འཚེ་བའི་སྤྱི་དགྲ་དང་། །དགོས་སུ་རྣལ་འབྱོར་བདག་ལ་སྡང་བའི་དགྲ་།གདོན་བགེགས་ལོག་པར་འདྲེན་པའི་ཚོགས་རྣམས་ཀུན། །གང་དུ་གནས་ཀྱང་མྱུར་དུ་ཚར་གཅོད་མཛོད། །ཁྱད་པར་དགེ་བཅུ་ལྡན་པའི་དགོན་གནས་འདིར། །བཤད་སྒྲུབ་རྒྱ་མཚོ་ལྟ་བུར་རྒྱས་པ་དང་། །འདེབས་འཛིན་སྐྱོང་སྤེལ་བགྱིད་པའི་དོན་རྣམས་ཀུན། ། བསམ་བཞིན་ལྷུན་གྱིས་འགྲུབ་པའི་འཕྲིན་ལས་མཛོད། །སྐུ་ལྔ་སྐྱི་དང་ཁྱད་པར་ཤིང་བྱ་ཅན། །གསོལ་མཆོད་ཙིནྟ་མ་ཎིའི་ཕྲེང་བ་འདི། །ཆོ་འཕྲུལ་ཟླ་བའི་ཆོས་ལ་བྱམས་པའི་མདུན། །རྩེ་གཞུང་ཡིད་དགའ་ཆོས་འཛིན་ཞེས་བྱ་བར། །ཆོས་དང་དགེ་ལ་དད་པ་ཆེས་མངའ་བ། མཐོང་མན་དུམས་ཡང་ཡང་བསྐུལ་བའི་ཚེ། །མང་ཐོས་ཤཱཀྱའི་དགེ་སློང་རྒན་པོ་ཞིག་།བསྟན་དང་འགྲོ་བར་ཕན་པའི་སེམས་ཀྱིས་བྲིས།། ༈ །།རྩ་བརྒྱུད་བླ་མ་ཀུན་དང་ཡི་དམ་ལྷ། །ཁྱད་པར་རྒྱལ་བ་གཉིས་པ་ཡབ་སྲས་དང་། །རྡོ་རྗེ་འཇིགས་བྱེད་ཐུགས་རྗེའི་ན་ཐུ་བསྐྱེད་ལ། །གནས་འདིར་བསྟན་སྲུང་དགྱེས་པའི་གཟི་བྱིན་པ་སྐྱེད། །འཇམ་དཔལ་ཁྲོས་པའི་ཡང་སྤྲུལ་སྐུ་ལྔ་དང་། །ཁྱད་པར་ཡོན་ཏན་གིང་ཆན་ཤིང་བྱ་ཅན། །ཕོ་ཉ་བཀའ་སྡོད་བཅས་པ་འདིར་བྱོན་ལ། །ཏིང་འཛིན

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/CHOS SRUNG_GUARDIANS OF THE DHARMA (DHARMAGUPTA)/s12126e.txt


༄༅། །མཚོ། ཞྭ་དམར་རིན་པོ་ཆེ། མཚུངས་མེད་ཆེ་ཤོས་རྡོ་རྗེ་འཆང་གི་ཞལ་སྔ་ནས། བདག་ལའོ།། འ་རོང་སྟོན་ཤཱཀྱ་རྒྱལ་མཚན་ལ་ཏི་ཕུབས་གནང་བའི་ཚེ་སྒྲུབ་ཞག་བདུན་མའི་ཉམས་ལེན་ཚར་ཆན་གྱིས་མཛད་པ་འཆི་མེད་བདུད་རྩིའི་བཅུད་ལེན་དང་། བརྒྱད་འདེབས་དངོས་གྲུབ་མཆོག་སྩོལ་གྱི་སྟེང་ནས་ལུང་ཁྲིད་ནོས་པའི་བརྒྱུད་པ་ནི། བཅོམ་ལྡན་འདས་ཚེ་དཔག་མེད། མ་གཅིག་གྲུབ་པའི་རྒྱལ་མོ། ཏི་ཕུ་གསང་སྔགས་སྡོང་པཽ། རོང་སྟོན་ཤཱཀྱ་རྒྱལ་མཚན། ཐུགས་སྲས་ནམ་མཁའ་དཔལ་ལྡན། རྡོ་རིང་པ་ཆེན་པོ། ཚར་ཆེན་བློ་གསལ་རྒྱ་མཚོ། འཇམ་དབྱངས་མཁྱེན་བརྩེ་དབང་ཕྱུག་།མཁས་གྲུབ་བསླབ་གསུམ་རྒྱལ་མཚན། རྗེ་དབང་ཕྱུག་རབ་བརྟན། ཞྭ་ལུ་བ་རིན་ཆེན་བསོད་ནམས་མཆོག་གྲུབ། བློ་གསལ་ཡན་བརྒྱུད་རིམ་དུ་གསལ་བ་ལྟར་ལ། དེ་ནས་ཞྭ་ལུ་རི་ཟུར་རིན་པོ་ཆེ་བློ་བཟང་མཁྱེན་རབ་མཆོག་གྲུབ། བཱ་རིན་བླ་མ་འཇིགས་མེད་བློ་གྲོས་རྒྱ་མཚོ། སྐུ་འབུམ་ཆེ་ཤོས་རྡོ་རྗེ་འཆང་ཆེན་པོ། དེས་བདག་ལའོ།། འ་དཔལ་མང་དཀོན་མཆོག་རྒྱལ་མཚན་གྱིས་མཛད་པའི་ཡི་གེའི་སྟེང་ནས་སྒྲ་མི་སྙན་གྱི་ཚེ་ཁྲིད་ཐོབ་པའི་བརྒྱུད་པ་ནི། དཔལ་མང་དཀོན་མཆོག་རྒྱལ་མཚན་ཡན་རྗེ་ཙོང་ཁ་པ་ཆེན་པོའི་གསུང་ཚེ་ཁྲིད་ཀྱི་བརྒྱུད་པ་ལྟར་ལ། དེ་ནས་དགའ་ལྡན་ཐེ་པོ་མཆོག་སྤྲུལ་ཡེ་ཤེས་ཐུབ་བསྟན་རྒྱ་མཚོ། མེར་གན་མཁན་པོ་བློ་བཟང་འཇིགས་མེད་ཚུལ་ཁྲིམས། མཆོག་སྤྲུལ་ཆོས་རྗེ་ངག་དབང་བློ་བཟང་དོན་གྲུབ། ཁལ་ཁ་ཡོངས་འཛིན་ངག་དབང་འོད

B(Autochthonous Tibetan Literature)/B.i (ACIP SUNGBUM_dge lugs)/B.i.11 (GSAN YIG_RECORDS OF TEACHINGS RECEIVED)/SKYABS RJE PHA BONG KHA PA BDE CHEN SNYING PO_KYABJE PABONGKAPA DECHEN NYINGPO/s00269i.txt


བྱེད་པར་མཛད། དཔོན་ཚང་གི་གུར་དཀར་པོའི་ནང་དུ་གདན་དྲངས་ཏེ་བཀུར་སྟི་གྱ་ནོམ་བ་བསྟབས་ཏེ་ཆོས་གསུངས། དགོན་འདེབས་དགོས་ཞུས་པས་དགོན་པའི་ས་མིག་ལ་ཕྱག་ནས། ལྔ་མཆོད་དང་འགྲིགས་པས་གླིང་མེ་སོགས་ལྷ་མཆོད་ཀྱི་སྲོལ་བཙུགས། ཚུར་ལམ་རྭ་སྒྲེང་དུ་ཆོས་གསུངས། མེ་ཏོག་གི་ཆར་ཆེན་པོ་བབས། སླར་འབྲས་སྤུངས་སུ་ཕེབས། གྲུབ་ཆེན་དཔལ་ལྡན་རྡོ་རྗེ་ཞེས་འཇའ་ལུས་བརྙེས་པ་དེ་ལ་གཟིམས་ཆུང་ཉི་འོད་དུ་བདེ་མཆོག་ལཱུ་ཨི་བའི་དབང་གསན་པས། དྲུང་ནས་གསུང་རབ་པས་ཀྱང་འཇབ་ནས་ཞུ་ཐུབ་བས་ལས་དང་སྐལ་བར་ལྡན་པར་ལུང་བསྟན། ནམ་མཁའ་ལས་གསེར་གྱི་མེ་ཏོག་ཡུང་ཅན་གསུམ་ཙམ་བབས་པས་དངུལ་གདུང་རིན་པོ་ཆེའི་གཟུངས་གཞུག་ལ་ཡོད་འདུག་།གྲུབ་ཆེན་རང་གིས་སློབ་དཔོན་པདམ་ལ་དངོས་སུ་གསན་པའི་ཚེ་དབང་ཕུལ། མངའ་རིས་ལྷ་བཙུན་པ་བསོད་ནམས་དཔལ་བཟང་གིས་དུས་འཁོར་གྱི་རྩིས་དང་། འདོད་ཁམས་དབང་ཕྱུག་མའི་ཆོས་བཀའ་འགའ་ཞིག་ཕུལ། རྟ་ལོ་དེར་འཕྱོང་རྒྱས་དང་། རི་བོ་བདེ་ཆེན་དང་། སྦྱན་དབྱེ་དང་། རྩིས་ཐང་རྣམས་སུ་ཕེབས་ཏེ། ས་སྐྱོང་དང་ཆོས་སྡེ་རྣམས་ཀྱིས་མཆོད། ས་ལུག་ཧོར་ཟླ་དང་པོའི་ཚེས་ལ་སྣེའུ་གདོང་རྩེར་ཕེབས། གོང་མར་སྒྲོལ་དཀར་གྱི་རྗེས་གནང་ཚེ་སྒྲུབ་ཐུན་མོང་མ་ཡིན་པ་དང་བཅས་པ་ཕུལ། དགུང་ལོ་ཉི་ཤུ་པ་ཆུ་ཕོ་ཁྱིའི་ལོ་ལ་དགའ་ལྡན་དུ་ཁྲི་རིན་པོ་ཆེ་དགེ་ལེགས་དཔལ་བཟང་པོས་སྤྱན་དྲངས་ཏེ་ཕྱག་རྩེ་སྤྲོད་མཛད། དངུལ་གདུང་རིན་པོ་ཆེ་སོགས་རྗེའི་མཆོད་རྟེན་དང་རྟེན་རྣམས་དང་དགེ་འདུན་ལ་བསྙེན་བཀུར་མཛད། སླར་འབྲས་སྤུངས་སུ་ཕེབས། དགུང་ལོ་ཉེར་གཅིག་པ་ཆུ་ཕག


རྣམས་ལས་རིམ་པར་བརྒྱུད་པ་ཅན་ནོ།། ༈ དེ་ལྟར་འདོད་ཡོན་ལ་སྤྱད་པས་དེ་ཁོ་ན་ཉིད་རྟོགས་པ་སའི་ཐ་མལ་པའི་ལུས་སྤངས་ནས་ཏེ་ལུས་ལས་ལོགས་སུ་བྱེ་ནས་རྣམ་པར་མི་འཇིག་པ་སྟེ་རིགས་འདྲ་རྒྱུན་མི་འཆད་པའི་རྡོ་རྗེའི་སྐུ་འཛིན་པར་བྱེད་པའི་ཐབས་བསྟན་པར་བྱ་བའི་ཕྱིར། དེ་ནས་ཞེས་བྱ་བ་ལ་སོགས་པ་གསུངས་ཏེ། རྡོ་རྗེ་མི་སྣང་བ་ཐམས་ཅད་ཀྱི་དམ་ཚིག་ཅེས་བྱ་བ་ལ། རྡོ་རྗེ་ཐམས་ཅད་ནི་ཐུན་མོང་གི་སྐུ་དང་གསུང་དང་ཐུགས་ཏེ། དེའི་མི་སྣང་བ་ནི་འོད་གསལ་བར་འཇུག་པའོ། །འོད་གསལ་འདི་ལས་རྡོ་རྗེ་སྐུ་དང་མཉམ་པས་ན་དམ་ཚིག་སྟེ། རྡོ་རྗེ་པ་ཚབ་ཐམས་ཅད་དབྱིངས་མི་སྣང་བ་འོད་གསལ་དང་དམ་ཚིག་ཟུང་འཇུག་སྟེཿ་ཐ་མལ་གྱི་པ་ཚབ་ཟེར།་གཉིས་པོ་འདི་དག་སྟོན་པ་ཉིད་ཀྱི་སྐུ་ལ་སོགས་པ་ལས་ཕྱུང་ངོ། །དུས་བཞིར་ཞེས་བྱཿ་རྡོ་རྗེའི་སྐུ་པ་ཚབ་ཡང་དག་པར་འབྱུང་བས་ན་དམ་ཚིག་སྟེ། ཟེར།.H་བ་ལ་སོགས་པ་ལ། དུས་བཞི་ཞེས་བྱ་བ་སྟོང་པ་ཉིད་བཞིའོ། །མཆོག་ཅེས་པ་སྟོང་ཉིད་སྒོམ་པའི་ལམ་བླ་ན་སྟེ་གོང་ན་མེད་པའོ། །ཉིན་རེཿ་པ་ཚབ་འདིར། རྡོ་རྗེ་ཅན་གྱིས་ཉིན་རེ་ཞིང་། ཐུན་བཞི་མཆོག་ནི་སྤྱད་པར་བྱ། སླར་ཡང་རྫས་ཀྱང་རྟག་ཏུ་དབྲོག་།ཅེས་འབྱུང་བ་ལེགས་སོ།། ཞེས་བྱ་བ་རྟག་ཏུའོ། །སྤྱད་པར་བྱ་ཞེས་པ་ནི་བསྒོམ་པར་བྱ་བའོ། །སླར་༡་ཡང་ན་༢་རྫས་ཞེས་བྱ་བ་ལུས་ཀྱང་དཔྲོག་པར་བྱ་ཞེས་བྱ་བ་བླང་བར་བྱ་བ་ནི་ཟུང་འཇུག་གི་སྐུ་མ་བྱིན་པར་ལེན་པའོ། །རྟག་ཏུ་ཞེས་པ་ནི་ལུས་འཕྲག་པའི་ཐབས་རྟག་ཏུ་བྱད་པ་ཡིན་ལ། དེ་ལ་ནི་དུས་ཐམས་ཅད་དུ་སྟེ་རྒྱུན་དུ་འོད་གསལ་དུ་འཇུག་པར་བྱ་བ་དང་སྟེ། ཞུགས་པའི་མཐར་ཟུང་འཇུག་གི་སྐུ་སྒྲུབ་པའི་དགོས་པའི་དབང་གིས་ཏེ་ཕྱིར་དུ་སྒྱུ་མའི་སྐུར་ལྡང་བར་ཡང་གི་སྒྲས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GSANG _DUS_SECRET COLLECTION (GUHYASAMAJA)/_GREL PA_COMMENTARIES/s05282e.txt


༄༅། །མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོད་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག་།ཅེས་ལན་གསུམ་གྱིས་བྱང་སྡོམ་གཟུང་། བླ་མས། བླ་མས། ཀྱཻ་ཁྱོད་སུ་ཡིན་ཅི་ལ་དགའ། ཞེས་དྲིས་པ་ལ། སྐལ་བཟང་བདག་བདེ་བ་ཆེན་པོ་ལའོ། །ཞེས་ལན་གདབ། ཐམས་ཅད་རྣལ་འབྱོར་གྱི་སེམས་བསྐྱེད་པ་ལ། སེམས་ཅན་ཐམས་ཅད་ལ་སྙིང་རྗེ་ཆེན་པོ་སྔོན་དུ་བཏང་ནས་ཆེད་དུ་བྱ་བའི་ཡུལ་དེ་རྣམས་ཀྱཻ་ཕྱིར་དུ་སངས་རྒྱས་ཀྱི་གོ་འཕང་ཐོབ་པར་བྱའོ་སྙམ་པའི་ཀུན་རྫོབ་བྱང་ཆུབ་ཀྱི་སེམས་དང་། ཆོས་ཐམས་ཅད་ཀྱི་གནས་ལུགས་སྟོང་པ་ཉིད་ལ་དམིགས་པའི་དོན་དམ་པའི་བྱང་ཆུབ་ཀྱི་སེམས་གཉིས་ལེགས་པར་བསྐྱེད་ཅིང་། དེ་གཉིས་ཀྱང་འབྲས་དུས་ཀྱི་སེམས་གཉིས་ཀྱི་ངོ་བོར་མོས་ནས། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱའོ་སྙམ་པའི་སྨོན་པའི་སེམས་ཀུན་རྫོབ་པ་དེ་ཉིད་སྙིང་གར་ཟླ་བའི་དཀྱིལ་འཁོར་ཡོངས་སུ་རྫོགས་པའི་རྣམ་པར་གྱུར། ཆོས་ཐམས་ཅད་རང་བཞིན་མེད་པའི་སྟོང་པ་ཉིད་དང་རང་གི་སེམས་རོ་གཅིག་ཏུ་གྱུར་པའི་དོན་དམ་པའི་བྱང་ཆུབ་ཀྱི་སེམས་ཟླ་བའི་སྟེང་དུ་རྡོ་རྗེ་དཀར་པོ་རྩེ་ལྔ་པའི་རྣམ་པ་ཅན་དུ་གྱུར། ཨོཾ་སརྦ་ཡོ་ག་ཙིཏྟཾ་ཨུཏྤཱ་ཏ་ཡཱ་མི། ཞེས་བརྗོད། བླ་མས་རྡོ་རྗེ་མེ་ཏོག་དང་བཅས་པས་སྙིང་གར་རེག་ཅིང་། ཨོཾ་སུ་ར་ཏེ་ས་མ་ཡ་སྟྭཾ་ཧོཿ་སིདྡྷྱ་བཛྲ་ཡ་ཐཱ་སུ་ཁཾ། ཞེས་བརྗོད་ནས་སེམས་གཉིས་བརྟན་པར་བྱས་པར་མོས། དེ་ནས་གསང་བར་གདམས་པ་ནི། དེང་ཁྱོད་ལ་དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་རློབ་པར་འགྱུར་གྱི། ཁྱོད་ཀྱིས

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/GDUGS DKAR_WHITE PARASOL (SITAPATRA)/DBANG_EMPOWERMENT (ABHISHEKA)/s12283e.txt


།།ཡང་གསུངས་པ་ཞེས་པ་ནས་སྒྱུ་མའི་སྣང་བ་དག་པ་ཡེ་ཤེས་ཀྱི་གནས་མཆོག་ཏུ་བསྟན་ཏོ། །གདོལ་པ་ཁྱིའི་ཞེས་པ་མ་དག་པའི་སྣང་བ་བསྒྱུར་བ་དང་སྦྱར་བ་བསྟན་ཏོ། །དེ་ལ་འདི་ནི་རྨི་ལམ་རྣམ་པར་དཔྱད་པའི་དམ་ཚིག་གི་སྙིང་པོའོ་ཞེས་ཆོས་ཐམས་ཅད་རྨི་ལམ་སྒྱུ་མ་ཉིད་དུ་ཉེ་བར་དམིགས་པའི་སྣང་བས་ཕྱི་རོལ་གྱི་དོན་ལ་རབ་ཏུ་མི་གནས་པ་གཉིས་མེད་ཀྱི་དོན་བསྟན་ཏེ། །རང་གི་སེམས་ནི་དམིགས་པ་ལ་ཞེས་པ་ཆོས་ཐམས་ཅད་སེམས་ལ་ཚང་བ་དེ་ཡང་ཉོན་མོངས་པ་བརྒྱད་ཁྲི་བཞི་སྟོང་ལ་སོགས་པའི་སྐད་ཅིག་དུ་མ་རྣམས་ཀྱང་རང་བཞིན་བརྒྱ་དྲུག་ཅུའི་སྐད་ཅིག་རེ་རེར་བསྡུས་ནས་ངོས་བཟུང་། དེ་ཡང་སྣང་བ་གསུམ་དང་སྟོང་པ་བཞིར་བསྟན་པའོ། །ཆོས་རྣམས་ཐམས་ཅད་རབ་ཏུ་གནས་ཞེས་པ་སྲིད་པ་དང་ཞི་བས་བསྡུས་པའི་ཆོས་འདི་ནི་སེམས་དངོས་པོའི་གནས་ལུགས་བསྟན་རྒྱུ་ཡི་དུས་སུ་རང་རིག་སྣ་ཚོགས་གཟུགས་ཅན་དང་། ཐབས་ཀྱི་དུས་སུ་མྱོང་བ་དུ་མར་འཆར་ལ་འབྲས་བུའི་དུས་སུ་ཡེ་ཤེས་བསམ་གྱིས་མི་ཁྱབ་པའི་ཚུལ་དུ་གནས་པའོ། །ནམ་མཁའི་རྡོ་རྗེ་སེམས་ཉིད་འདིར་རང་སེམས་ཡོངས་སུ་སྦྱངས་པས་རྣམ་པར་དག་པའི་གནས་པའོ། །ཆོས་དང་ཆོས་ཉིད་མེད་པའོ་སེམས་ལས་གཞན་པའི་ཆོས་ཅན་དང་ཆོས་ཉིད་མི་གནས་པ་ཉིད་དོ། ། དོན་འདི་ལ་སློབ་དཔོན་ཨརྱ་དེ་བས་བཞེད་པས། རྨི་ལམ་གྱི་དྲི་ལན་ལྔ་སྟེ། གཉིད་ཀྱི་དུས་སུ་ཡུན་རིང་པ་དང་ཐུང་བའི་བར་དུ་རྨི་བའི་རྒྱུ་ཅི་ལགས་ཞེས་པ་ལ། འགྲོ་བ་ཉིན་མཚན་ཉེ་བར་གཉིད་ལོག་ཅིང་། ས་མཐུག་གྱུར་པས་རབ་ཏུ་རིང་གཉིད་ལོག་ཅེས་འབྱུང་བ་ས་ཡི་ཁམས་ལ་གནས་པ་དེ་སྲིད་དུ་ཡུན་རིང་དུ་གཉིད་ལོག་པ་སྟེ། ཆུ་གསལ་ལེས་བརྟན་རླུང་གིས་འགྲོ་འོང་བྱེད་པའོ། །རྨི་ལམ་གྱི་དུས་སུ་ཤེས་པའི་སྣང་བ་འདིས་ལུས་ཀྱི་ཁོག་པ་བོར་ཏེ་ཡུལ་ཕྱོགས་གཞན་གྱི་སྣང་བ་འོང་པའི་རྒྱུ་ཅི་ལགས་ཞེས་པ་ལ། ཕུང་པོ་ཁམས་དང་སྐྱེ་མཆེད་དབང་སོགས་རྣམས། ཞེས་དབང་པོའི་ལྔ་ཡུལ་ལས་བསྡུད་པ་བསྟན། །ཤེས་པ་གཉིས་ལ་དེང་འདིར་རབས་སྡུད་ནས། །ཞེས་རླུང་སེམས་གཉིས་ལ་འཇུག་པའོ། །སྟོང་ཆེན་གྱུར་ལས་གང་ཞིག་གཉིད་ལོག་པ། །ཞེས་འཇུག་པ་རང་དབང་མེད་པར་གནས་པའོ། །རླུང་གི་ཤུགས་ཀྱིས་རྨི་ལམ་ལ་ཐོང་པར་འགྱུར། །ཞེས་རླུང་གིས་རྒྱུ་བྱས་བག

B(Autochthonous Tibetan Literature)/B.ii (unsorted)(rNgog slob brgyud dang bcas pa_gsung bum) (OCR e-texts of W1KG16666_ some e-texts are incomplete)/UTIE0OPI6EB405D9_I4PD2694_bo-x-ewts,sa-x-iast,zh-latn-pinyin.txt


༄༅། །ཞེས་སོ། །དེ་ལ་ཚིགས་བཅད་དང་པོས་ནི་སྤྱི་དང་ལྷག་མ་རྣམས་ཀྱིས་ཁྱད་པར་གྱི་སྡུག་བསྔལ་བསྟན་ཏོ། །ངལ་བ་ནི་ཟས་ཀྱི་ཕྱིར་རྒྱུག་པའོ། །འཇིགས་པ་ནི་སྐྱེས་བུ་རལ་གྲི་དང་གཏུན་ཤིང་དང་ཞགས་པ་ཐོགས་པ་རྣམས་མཐོང་ནས་འཇིགས་པའོ། །གྱི་ནར་བོར་བ་ནི་ཅི་བདེར་བོར་བའོ། །མཚན་ཞིང་ནི་མཚན་མོའི་ཚེ་ཁ་ནས་མེ་འབར་བའོ། །འབར་བའི་ཁར་བབས་བྱེད་པ་ནི་ཟས་གང་ཁར་འབར་བར་བྱེད་པ་འཚལ་བ་སྟེ་ཟ་བའོ། ། མིག་གདུག་པའི་དུག་གིས་བསྲེགས་པ་བཞིན་དུ་ཆུ་ཞིམ་པོ་བསིལ་བའི་ཀླུང་ཡང་སྐེམས་པར་འགྱུར་རོ། །ཁ་ཅིག་ལ་ནི། མེ་འབར་བ་འཁྲིགས་པའི་མདག་མས་གང་བར་སྣང་ལ། ཁ་ཅིག་ལ་ནི་རྣག་གི་ཀླུང་སྲིན་བུ་སྣ་ཚོགས་ཀྱིས་གང་བ་འབབ་པར་འགྲེལ་པ་ལས་བཤད་དོ། །སློབ་མ་ལ་སྤྲིངས་པ་ལས་ཀྱང་། མི་བཟད་སྐོམ་པས་རྒྱང་ནས་ཆུ་ཀླུང་དྲི་མེད་པ། །མཐོང་ནས་བཏུང་བར་འདོད་དེ་སོང་ན་དེ་ཉིད་ཀྱང་། །སྐྲ་ཤད་ཉ་ལྕིབས་ཚོགས་དང་རྣག་བསུངས་འདྲེས་པ་དང་། །འདམ་རྫབ་ཁྲག་དང་ཕྱི་སས་གང་བའི་ཆུར་འགྱུར་རོ། །དུས་རླབས་རླུང་ལངས་ཆུ་འཐོར་རི་རྩེ་བསིལ་གྱུར་ཅིང་། །ཙནྡན་ལྗོ་ན་པ་སྔོ་འཁྲུངས་མ་ལ་ཡར་སོང་ན། །དེ་ཡང་འདི་ལ་ནགས་བསྲེགས་མེ་ལྕེ་རྣོས་འཁྲིགས་ཤིང་། །མགལ་དུམ་འགྱེལ་བ་མང་པོས་རང་རོང་ཅན་དུ་འགྱུར། །ཆུ་གཏེར་རླབས་འཇིགས་འཕང་མཐོ་གྱེས་པ་ལས་བྱུང་བའི། །དབུ་བ་འཚེར་བ་ལྷག་གེར་འདུག་པར་སོང་ན་ཡང་། །དེ་ཡང་འདི་ལ

B(Autochthonous Tibetan Literature)/B.i (ACIP SUNGBUM_dge lugs)/B.i.29 (LAM RIM_STEPS OF THE PATH)/LAM RIM CHEN MO_GREAT BOOK ON THE STEPS OF THE PATH/RTZA BA_ROOT TEXT/s05392l.txt


དང་ཁྱད་པར་དུ་བཏགས་པ་ལ་བྱེད་ཅིང་དེ་ཙམ་མིན་པའི་ཀུན་བཏགས་གཞན་མ་གསུངས་པའི་རྒྱུ་མཚན་ནི་འོག་ཏུ་འཆད་པར་འགྱུར་རོ། །དེ་དག་གིས་གྲུབ་པའི་དོན་ཞུས་པ་ལ་མཚམས་སྦྱར་ཏེ་འཁོར་ལོ་གསུམ་གྱི་དྲང་ངེས་སྤྱིར་བསྟན་པ་ནི་དེ་ལྟར་གཟུགས་ཕུང་ལ་མཚན་ཉིད་གསུམ་གྱི་རྣམ་བཞག་ཇི་ལྟར་སྦྱར་བ་བཞིན་དུ་ཕུང་པོ་ལྷག་མ་བཞི་དང་སྐྱེ་མཆེད་བཅུ་གཉིས་དང་རྟེན་འབྲེལ་བཅུ་གཉིས་དང་ཁམས་ཀྱི་ཟས་རེག་པའི་ཟས་སེམས་པའི་ཟས་རྣམ་ཤེས་ཀྱི་ཟས་ཏེ་ཟས་བཞི་དང་ཁམས་དྲུག་དང་བཅོ་བརྒྱད་པོ་རེ་རེ་ལ་ཡང་མཚན་ཉིད་གསུམ་གསུམ་སྦྱར་བར་གསུངས་སོ། ། སྡུག་བདེན་ལ་ནི་གདགས་གཞི་སྔར་བཞིན་ལ་སྡུག་བསྔལ་གྱི་བདེན་པའོ་ཞེས་ངོ་བོ་ལ་ཀུན་བཏགས་པ་དང་སྡུག་བདེན་སྤང་བྱ་ཡོངས་སུ་ཤེས་པ་ཞེས་བྱེ་བྲག་ཏུ་མིང་དང་བརྡས་བཞག་པ་སྟེ་བཞག་པའི་ཆ་ཁྱད་པ་ལ། ཀུན་བཏགས་དང་། གཞན་དབང་སྔར་བཞིན་དང་ཡོངས་གྲུབ་ཀྱང་སྔར་དང་འདྲ་ལ་ངོ་བོ་ཉིད་དགག་བྱའི་ཀུན་བཏགས་དེ་ཁོ་ནས་ངོ་བོ་ཉིད་མ་མཆིས་པ་ཞེས་གསུངས་ཤིང་། དེ་བཞིན་དུ་བདེན་བ་ལྷག་མ་ལ་ཡང་སྦྱར་རོ། །བྱང་ཕྱོགས་སྡེ་ཚན་བདུན་ལ་ཡང་སྦྱར་ཏེ་གདགས་གཞི་སྔར་བཞིན་ལ་ཡང་དག་པའི་ཏིང་ངེ་འཛིན་ཞེས་སོགས་ངོ་བོ་དང་དེའི་མི་མཐུན

B(Autochthonous Tibetan Literature)/B.i (ACIP SUNGBUM_dge lugs)/B.i.26 (drang nges) /DGE BSHES RTA MGRIN RAB BRTAN_Geshe Tamdrin Rabten (1920-1986)/s00192m.txt


༈ རོལ་མོ་བྱེད་ཅེས་པ་ནི། རྒོད་བག་དང་པོ་ལང་ལ་སོགས་པའི་བློས་དགོས་མེད་དུ་རྔ་ལ་སོགས་པའི་རོལ་མོའི་སྒྲ་འབྱིན་པར་བྱེད་ནའོ། །སངས་རྒྱས་ལ་མཆོད་པ་བྱ་བའི་ཕྱིར་ནི། གྱེ་མི་དག་སྟོན་པ་ལ་མཆོད་པ་བྱོས་ཤིག་།ཅེས་བརྗོད་ན་ཉེས་མེད་མཆོད་པའི་ཕྱིར་ཡིན་ཡང་། རོལ་མོ་དང་གླུ་དབྱངས་བྱོས་ཤིག་ཅེས་བརྗོད་ན་ཉེས་བྱས་སོ། ། ༈ རྒྱན་དང་ཞེས་པ་ནི། དགོས་མེད་དུ་རང་དགར་རྣ་རྒྱན་དང་། སོར་གདུབ་ལ་སོགས་པའི་རྒྱན་འདོགས་པར་བྱེད་ནའོ།། ༈ ཁ་དོག་ཅེས་པ་ནི། དགོས་མེད་རང་དགར་ལི་ཁྲི་ལ་སོགས་པའི་ཚོན་གྱི་ཁ་དོག་གིས་མཆུ་དང་བྱད་བཞིན་ལ་སྐུད་ཅིང་འཆང་བར་བྱེད་ནའོ།། ༈ སྤོས་ཉུག་ཅེས་པ་ནི། དགོས་མེད་རང་དགར་ཙནྡན་ལ་སོགས་པའི་སྤོས་ལུས་ལ་བྱུག་ཅིང་རེག་བྱ་ཉུག་པར་བྱེད་ནའོ།། ༈ ཕྲེང་ཞེས་པ་ནི། དགོས་མེད་རང་དགར་མེ་ཏོག་ལ་སོགས་པའི་མཛེས་བྱེད་ཀྱི་ཕྲེང་བ་མགོ་ལ་སོགས་པ་ལ་འཆིང་བར་བྱེད་ནའོ། ། ༈ ཁྲི་དང་སྟན་ནི་ཆེ་མཐོ་དང་། ཞེས་པའི་ཁྲི་སྟན་ཆེན་པོ་ལ་གཉིས། དགོས་མེད་རང་དགར་བ་སོ་དང་གསེར་དངུལ་ལ་སོགས་པའི་རིན་པོ་ཆེས་སྤྲས་པའི་ཁྲི་རིན་ཐང་ཆེན་པོ་མཐོ་དམན་གང་ཡང་རུང་བ་ཁྲུ་གང་ལས་ལྷག་པ་ལ་འདུག་གམ་ཉལ་ནའོ། །དེ་བཞིན་དུ་སྟན་དེ་ལྟ་བུ་ལ་འདུག་གམ་ཉལ་ནའོ། །ཁྲི་སྟན་མཐོན་པོ་ལ་གཉིས། དགོས་མེད་དུ་རང་དགར་ཤིང་ལ་སོགས་པའི་ཁྲི་ཁྲུ་གང་ལས་ལྷག་པ་ལ་འདུག་གམ་ཉལ་ནའོ། །དགོས་མེད་དུ་རང་དགར་སྟན་གང་ཡང་རུང་བ་ཁྲུ་གང་ལས་ལྷག་པ་ལ་འདུག་གམ་ཉལ་ནའོ། ། ༈ ཕྱི་དྲོའི་ཁ་ཟས་ཞེས་པ་ནི། རང་གནས་པའི་གླིང་གི་ཉི་མ་ཕྱེད་ཡོལ་ནས་སང་ནང་པར

B(Autochthonous Tibetan Literature)/B.i (ACIP SUNGBUM_dge lugs)/B.i.19 (dul ba_vinaya)/DGE TSUL_VOWS OF NOVICE MONKS/s05273m.txt


།།དེ་ལྟར་ཉིད་ཀྱི་ཆེ་བའི་དཀྱིལ་འཁོར་གྱི་དགོངས་པ་ལ་ཐམས་ཅད་ཆེ་བའི་དཀྱིལ་འཁོར་ཡོན་ཏན་གྱི་ཚོགས་འབྲས་བུའི་ཆོས་སུ་སངས་རྒྱས་པས།ཆོས་བཤད་པར་བྱ་བའི་གནས་གདུལ་བྱ་གུད་དུ་མི་དམིགས་ཀྱང༌།ཉིད་ཀྱི་ཆེ་བའི་དཀྱིལ་འཁོར་ལ་དམ་པའི་ཚུལ་གྱིས་གླེང་བསླང་བ་ནི།ཀུན་ཏུ་བཟང་པོས་གླེང་བསླང་བ་དང༌། ཀུན་ཏུ་བཟང་མོས་གླེང་བསླང་བའོ།།སངས་རྒྱས་ཀྱི་དགོངས་པ་དེ་ལྟར་ཡིན་མོད་ཀྱི།འགྲོ་བ་རྣམས་ཀྱིས་དེ་ལྟར་མ་རྟོགས་པས་དོན་དམ་པ་དང༌།ཀུན་རྫོབ་ཀྱི་བྱང་ཆུབ་ཏུ་སེམས་བསྐྱེད་པར་མཛད་དོ

B(Autochthonous Tibetan Literature)/B.iii (Rong-zom_gsung_bum)/B.iii.1_tantric topics/commentaries/rgyud rgyal gsang ba snying po dkon cog _grel zhes bya ba bzhugs so.txt


༄༅། །མ་སྤངས་པ་དང་སྤངས་པ་དང་། བརྗོད་བྱ་རྗོད་བྱེད་འདྲར་རུང་འཛིན་པའི་རྟོག་བཅས་དང་། རྟོག་བྲལ་གྱི་ཁྱད་པར་ཡོད་པའི་ཕྱིར། དེར་ཐལ། འདས་ལམ་གྱི་མི་རྟག་པའི་དོན་རང་མཚན་མངོན་སུམ་དུ་མཐོང་གི་།མི་རྟག་པ་ཉིད་ཅེས་སྒྲ་སྤྱི་དང་དོན་སྤྱིས་ཁྱད་པར་དུ་བྱས་ནས་རྟོགས་དགོས་པ་མ་ཡིན་ལ། རྣམ་པ་ལྷག་མ་རྣམས་ལ་ཡང་རྟོགས་ཚུལ་དེ་ལྟར་ཤེས་པར་བྱ་བའི་ཕྱིར། འདིར་སྨྲས་པ། ༈ གང་ཞིག་རྟོགས་པའི་ཉི་མའི་འོད་ཟེར་གྱིས། །སྲིད་པའི་རྒྱ་མཚོ་མྱུར་དུ་སྐེམས་བྱེད་ཅིང་། །འཕགས་ལམ་གསལ་བར་བྱེད་པའི་ཐབས་ཀྱི་མཆོག་།བདེན་པ་རྣམ་པར་ངེས་པར་ལེགས་པར་བཤད། །བསྡུ་བའི་ཚིགས་སུ་བཅད་པའོ། །གཉིས་པ་ལེའུའི་མཚན་བཤད་པ་ནི། མངོན་པ་ཀུན་ལས་བཏུས་པའི་རྣམ་བཤད་ལེགས་པར་བཤད་པ་ཆོས་མངོན་རྒྱ་མཚོའི་སྙིང་པོ་ཞེས་བྱ་བ་ལས་བདེན་པ་རྣམ་པར་ངེས་པ་ཞེས་བྱ་བ་སྟེ་ཀུན་ལས་བཏུས་པ་གཉིས་པའི་འགྲལ་བའོ།། །། ༈ གཉིས་པ་ཇི་ལྟ་བ་དང་ཇི་སྙེད་པ་རྣམས་ལ་ཐོས་བསམ་སྒོམ་ཚུལ་གྱི་སྒོ་ནས་འཇུག་པར་བྱེད་པའི་ཐབས་ཆོས་རྣམ་ངེས་བཤད་པ་ལ་གཉིས། ལེའུའི་གཞུང་བཤད་པ་དང་། ལེའུའི་མཚན་བསྟན་པའོ། །དང་པོ་ལ་དྲི་བ་ནི། ཆོས་རྣམ་པར་ངེས་པ་གང་ཞེ་ན་ཞེས་སོ། །ལན་ལ་གསུམ། གསུང་རབ་ཀྱི་ཆོས་ངོས་བཟུང་བ་དང་། དེ་ལ་དམིགས་པའི་ཡུལ་ཅན་ཤེས་པ་འཇུག་པའི་རིམ་པ་བཤད་པ་དང་། ཤིན་ཏུ་རྒྱས་པའི་སྡེ་སྣོད་དང་། དེའི་ཡུལ་ཅན་བྱེ་བྲག་ཏུ་ཕྱེ་སྟེ་བཤད་པའོ། །དང་པོ་ལ་གཉིས། གསུང་རབ་ཡན་ལག་བཅུ་གཉིས་སུ་ཕྱེ་སྟེ་བསྟན་པ་དང་། དེ་སྡེ་སྣོད

B(Autochthonous Tibetan Literature)/B.i (ACIP SUNGBUM_dge lugs)/B.i.22 (mngon pa_abhidharma)/RGYAL TSAB DAR MA RIN CHEN_GYALTSAB DARMA RINCHEN/s05435e.txt


༄༅། །ཏུ་ཕྱིན་པའི་མདོ་སྡེ་དང་དཔལ་གསང་བ་འདུས་པའི་རྒྱུད་ཀྱི་བཤད་ཉན་རྒྱ་ཆེར་དར་བའི་ཡོན་སྦྱར། རྡོ་རྗེ་གདན་དང་དཔལ་ན་ལེནྡྲ་ན་རང་གི་མེས་པོ་དེ་ཝ་པཱ་ལས་བཞེངས་པའི་སོ་མ་པུ་རི་སོགས་ལ་ཉམས་གསོས་དང་མཆོད་སྤྲིན་མཐའ་ཡས་པ་སྤྲོས། ཁྱད་པར་བྲི་ཀ་མ་ལ་ཤཱི་ལའི་གཙུག་ལག་ཁང་བཞེངས། ལྷ་འབངས་ཀྱི་ཆོས་གཞིས་ཚད་མེད་པ་ཕུལ། དེ་ཡང་འཕགས་པའི་ཡུལ་གྱི་ལྷ་འབངས་འདི་རྣམས་ལ་བོད་ལྟར་རབ་ཏུ་བྱུང་བའི་ཁྲོད་ནས་ལས་བྱེད་ཀྱི་མཁར་དཔོན་བསྐོ་བ་དང་། དཔྱ་ཁྲལ་ལེན་པ་དང་ཞིང་ལས་ཀྱི་མཐའ་ལ་རྟོག་པ་སོགས་བྱེད་པ་ནི་གཏན་ནས་མེད་དེ་ཆབ་འབངས་འདི་རྣམས་ལ་རྒྱལ་པོས་བསྐོས་པའི་ཛྷ་མཱ་དྷར་ཞེས་པ་ཞིག་ཡོད་པ་དེས་དགེ་སློང་ཞལ་ཏ་བ་དང་། གནས་བརྟན་ལ་རིམ་གྱིས་དྲིས་ཏེ་བཅོ་ལྔ་དང་བརྒྱད་སྟོན་ལ་སོགས་པ་ཟབ་མོ་དུས་ལས་མ་ཡོལ་བར་འབུལ་ཞིང་། དགེ་འདུན་རྣམས་བསོད་སྙོམས་ལ་གྲོང་ཁྱེར་གཞན་མང་པོར་འབྱོན་མི་དགོས་པར་ལྷ་འབངས་དེ་ཉིད་ལས་འབྱུང་ལ། འཚོ་བའི་ཡོ་བྱད་བཅུ་གསུམ་དང་། རིག་སྔགས་བསྒྲུབ་པའི་ཡོ་བྱད་དགོས་པ་རྣམས་ཀྱང་ལྷ་འབངས་དེ་ཉིད་ལས་འབུལ་བ་ཡིན་ནོ། །རྒྱལ་བོ་འདིའི་དུས་སུ་གསང་སྔགས་ཀྱི་རྒྱུད་ཆགས་ལམ་ལ་སོགས་པ་རྫོགས་རིམ་ཟབ་མོའི་གནད་སྟོན་པ་མང་ངོའི་གླེགས་བམ་རྣམས་གསང་སྔགས་སྒྲ་ཇི་བཞིན་དུ་སྤྱོད་པ་མང་པོ་མངོན་གྱུར་དུ་དར་བས་འདུལ་བའི་བསྟན་པ་ལ་གནོད་པར་བརྟན། དགེ་སློང་སྡེ་སྣོད་འཛིན་པ་མང་པོས་བསྐུལ་ཏེ་ས་འོག་ཏུ་སྤས་ཞེས་ཏཱར་ནཱ་ཐ་སོགས་ནས་བཤད་ཀྱང་བདེན་མིན་ལ་དཔྱད་པར་བྱ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SHAM BHA LA_SHAMBALA (SHAMBALA)/CHOS _BYUNG_RELIGOUS HISTORY/s12212e.txt


༄༅། །པར་གྱུར་པའི་འཕགས་པའི་མཁྱེན་པ་ཡིན་ན། མཁྱེན་པ་ཡིན་དགོས་པའི་ཕྱིར། དེར་ཐལ། མཁྱེན་པར་གྱུར་པའི་འཕགས་པའི་མཁྱེན་པ་ཡོད་པའི་ཕྱིར། དེར་ཐལ། ཡེ་ཤེས་སུ་གྱུར་པའི་འཕགས་པའི་ཡེ་ཤེས་ཡོད་པའི་ཕྱིར། དེར་ཐལ། ཡེ་ཤེས་དེ་ལ་འཕགས་པའི་ཡེ་ཤེས་དང་སོ་སྐྱེའི་ཡེ་ཤེས་གཉིས་ཀྱི་དབྱེ་བ་འཐད་པའི་ཕྱིར། དེར་ཐལ། ལམ་དེ་ལ་དེ་ལྟར་འཐད་པའི་ཕྱིར། རྟགས་འབུད།། ༈ མི་མཐུན་ཕྱོགས་དང་གཉེན་ཕྱོགས་ཀྱི་གཞི་ཤེས། གསུམ་པ་མི་མཐུན་ཕྱོགས་དང་གཉེན་པོའི་ཕྱོགས་ཀྱི་དབྱེ་བ་བཤད་པ་ལ་གསུམ། གཞི་ལམ་ལ་མཚན་འཛིན་སྤང་གཉེན་དང་། འབྲས་བུ་ལ་མཚན་འཛིན་སྤང་གཉེན་དང་། མཇུག་བསྡུ་བའོ། །དང་པོ་ལ་སྤང་གཉེན་གཉིས་ལས། དང་པོ་ནི། གཟུགས་སོགས་ཕུང་པོ་སྟོང་ཉིད་དང་། ཞེས་པ་ནས། སྤྱོད་པའི་འདུ་ཤེས་མི་མཐུན་ཕྱོགས། །ཞེས་པའི་བར་གསུངས་ཏེ། དོན་ནི་འགྲེལ་པ་ལས། གཟུགས་ལ་སོགས་པ་དུས་གསུམ་པའི་ཆོས་ཟག་པ་དང་བཅས་པ་དང་། ཞེས་པ་ནས། མི་མཐུན་པའི་ཕྱོགས་ཡིན་ནོ། །ཞེས་པའི་བར་གསུངས། ཤེས་བྱ་ཆོས་ཅན། དེ་ཡང་གང་ལ་འཕྲོས་པ་ཡོད་དེ། བྱང་ཆེན་ཐབས་མི་མཁས་པས་གཟུགས་སྟོང་ཞེས་བྱ་བ་འདུ་ཤེས་ན་ཆགས་པའོ། །ཞེས་སོགས་དང་། སྦྱིན་པའི་ཕ་རོལ་ཏུ་ཕྱིན་པ་ལ་སྤྱོད་ན་ཆགས་པའོ། །ཞེས་སོགས་ཀྱི་མདོ་ལས་འཕྲོས་པའི་ཕྱིར། གཉིས་པ་གཉེན་པོ་ནི། སྦྱིན་ལ་སོགས་པ་ངར་འཛིན་མེད། །ཅེས་པ་ནས། དེ་ནི་ཆགས་པའི་མཐའ་འགོག་པས། །ཞེས་པའི་བར་གསུངས་ཏེ། དོན་ནི་འགྲེལ་པ་ལས། འཁོར་གསུམ་རྣམ་པར་དག་པས་སྦྱིན་པ་ལ་སོགས་པ་ལ་བདག་མེད་པར་རྟོགས་པས། ཞེས་པ་ནས། གཉེན་པོ་ཡིན་ནོ། །ཞེས་པའི་བར་གསུངས། འཕྲོས་ནི། བྱང་ཆེན་ཐབས་མཁས་པས་ཤེར་ཕྱིན་ལ་སྤྱོད་པའི་ཚེ་འདི་སྙམ་དུ་གཟུགས་ལ་གཟུགས་ཞེས་བྱ་བར་འདུ་ཤེས་པ་མེད་དོ། །ཞེས་སོགས་དང་། དེ་ལྟར་བྱང་ཆེན་གྱིས་གཞན་ལ་ཡང་དག་པར་བསྟན་པར་བྱ།

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/CO NE BLA MA GRAGS PA BSHAD SGRUB_CHONEY LAMA DRAKPA SHEDRUP/s00195m3.txt


ཞེས་གསུངས། འོ་ན། བསྟན་བཅོས་འདིར་འདུས་བྱས་རང་བཞིན་གྱིས་སྐྱེ་མེད་དུ་བསྟན་ཚུལ་དེ་གང་ཞེ་ན། འདི་ལ་ཆོས་ཀྱི་བདག་མེད་རིགས་པས་སྒྲུབ་པ་དང་། གང་ཟག་གི་བདག་མེད་རིགས་པས་སྒྲུབ་པ་གཉིས། དང་པོ་ནི། དེ་ཉིད་དེ་ལས་འབྱུང་མིན་གཞན་དག་ལས་ལྟ་ག་ལ་ཞིག། ཅེས་པ་ནས། རྣམ་དཔྱོད་པ་ནི་མྱུར་དུ་གྲོལ་བར་འགྱུར། །ཞེས་པའི་བར་གྱིས་འཆད། གཉིས་པ་ནི། ཉོན་མོངས་སྐྱོན་རྣམས་མ་ལུས་འཇིག་ཚོགས་ལ། །ཞེས་པ་ནས། དེ་སྐད་སྔར་བཤད་ལྷག་མ་ཕྱོགས་འདི་ཉིད་ཀྱིས་རྟོགས་པར་བྱ། །ཞེས་པའི་བར་གྱིས་འཆད། དེས་སྒྲུབ་པའི་སྟོང་ཉིད་ཀྱི་རབ་དབྱེ་ནི། བདག་མེད་འདིས་ནི་འགྲོ་བ་རྣམ་གྲོལ་ཕྱིར། །ཞེས་པ་ནས། དེ་དག་དེ་སྐད་རབ་ཏུ་བསྒྲགས། །ཞེས་པའི་བར་གྱིས་འཆད། དང་པོ། ཆོས་ཀྱི་བདག་མེད་རིགས་པས་སྒྲུབ་པ་ལ། དེ་ཡང་བདག་མེད་སྒོམ་པའི་རིམ་པ་ལ་དང་པོར་གང་ཟག་གི་བདག་མེད་སྒོམ་པར་བྱེད་ཀྱང་། བསྟན་བཅོས་འདིར་ནི་རྟོགས་དཀའ་སླའི་རིམ་པའི་དབང་དུ་བྱས་ནས་ཐོག་མར་ཆོས་ཀྱི་བདག་མེད་གཏན་ལ་འབེབས་པར་བྱེད་ལ། དེ་ཡང་དངོས་སྨྲ་བ་རྣམས་ཀྱི་འདུས་བྱས་རང་བཞིན་གྱིས་གྲུབ་པར་འཛིན་པའི་ལོག་རྟོག་འགོག་དཀའ་ཞིང་། དེ་ཁེགས་ན་འདུས་མ་བྱས་རང་བཞིན་གྱིས་གྲུབ་པ་ཞར་ལ་ཁེགས་པས། ཐོག་མར་ཕུང་སོགས་འདུས་བྱས་ཀྱི་ཆོས་རྣམས་ཀྱི་སྟེང་དུ་ཆོས་ཀྱི་བདག་མེད་གཏན་ལ་འབེབས་ཤིང་། དེ་ཡང་དངོས་སྨྲ་བས་འདུས་བྱས་ལ་སྐྱེ་འཇིག་གནས་གསུམ་མཐོང་བའི་རྒྱུ་མཚན་གྱིས་འདུས་བྱས་རང་བཞིན་གྱིས་གྲུབ་པར་འདོད་པས། བསྟན་བཅོས་འདིར་འདུས་བྱས་རང་བཞིན་གྱིས་སྐྱེ་མེད་དུ་ཐོག་མར་གཏན་ལ་འབེབས་པར་བྱེད་ལ། འདི་ལ་ཡང་རང་བཞིན་གྱིས་སྐྱེ་བ་མེད་པའི་དམ་བཅའ་བ་ཞག་པ་ནི། དེ་ཉིད་དེ་ལས་འབྱུང་མིན་གཞན་དག་ལས་ལྟ་ག་ལ་ཞིག། ཅེས་སོགས་གསུངས། དེ་ཡང་གཞུང་འདིས་དངོས་སུ་མཐའ་བཞི་ལས་སྐྱེ་བ་མེད་པའི་དམ་བཅའ་ཙམ་ཞིག་བསྟན་གྱི། མཐའ་བཞི་ལས་མི་སྐྱེ་བའི་རྟགས་ཀྱིས་དངོས་པོ་རང་བཞིན་གྱིས་སྐྱེ་མེད

B(Autochthonous Tibetan Literature)/B.i (ACIP SUNGBUM_dge lugs)/B.i.25 (dbu ma_madhyamika prasangika)/_GREL PA SPYI_GENERAL COMMENTARIES/SE RA RJE BTZUN CHOS KYI RGYAL MTSAN_SERA JETSUN CHUKYI GYELTSEN/ss06838i.txt


ཆོས་ཐམས་ཅད་ཀྱི་གནས་ལུགས་སྟོང་པ་ཉིད་དོན་དམ་པའི་བདེན་པ་ཡིན་ལ། དེ་ཡང་རྒྱས་འབྲིང་བསྡུས་གསུམ་གྱི་མདོས་དངོས་སུ་གཙོ་བོར་བཤད་ཅིང་། དེ་ཉིད་འཕགས་པ་ཀླུ་སྒྲུབ་ཡབ་སྲས་ཀྱིས་དབུ་མ་རིགས་པའི་ཚོགས་རྣམས་སུ་རྒྱས་པར་འགྲེལ་བར་མཛད་ལ། རྗེ་བཙུན་བྱམས་པ་མགོན་པོས་སྙིང་པོའི་དོན་དེ་ཉིད་ཇི་ལྟར་གསལ་བར་མཛད་པའི་ཚུལ་ནི་གཞན་དུ་འཆད་པར་འདོད་དོ། །མངོན་པར་རྟོགས་པའི་རིམ་པ་ནི་རྒྱས་འབྲིང་བསྡུས་གསུམ་ལས། སྙིང་པོའི་དོན་དངོས་སུ་བསྟན་པའི་ཤུགས་ལ་རྟོགས་པར་བྱ་བ་ཡིན་པས་ས་འོག་གི་གཏེར་ལྟར་རྟོགས་དཀའ་ཞིང་རྟོགས་ན་དོན་ཆེ་བར་དགོངས་ཏེ། རྗེ་བཙུན་གྱིས་མངོན་པར་ཏོགས་པའི་རིམ་པ་དེ་དག་གསལ་བར་སྟོན་པ་གཏེར་གྱི་ཁ་བྱང་ལྟ་བུའི་མན་ངག་མངོན་པར་རོགས་པའི་རྒྱན་མཛད་དོ། །དེ་ལ་ཡང་སློབ་དཔོན་སྔ་མ་དག་གིས་རནམ་འགྲེལ་མང་དུ་མཛད་ཀྱང་ཁ་ཅིག་གིས་སྙིང་པོའི་དོན་རྣམ་རིག་པ་ཙམ་གྱི་ཚུལ་དུ་གནས་པ་ལ་བརྟེན་ནས་བཀྲལ་ཞིང་། གཞན་དག་གིས་མཐ༑ བྲལ་དབུ་མ་དང་མཐུན་པར་བཀྲལ་ཡང་། ཡུམ་གསུམ་གའི་རྒྱན་དུ་མ་སྦྱར་ལ། འདིར་ནི་སྙིང་པོའི་དོན་མཐའ་བྲལ་དབུ་མའི་ཚུལ་དང་། མངོན་པར་རྟོགས་པའི་རིམ་པ་ཡུམ་གསུམ་གའི་རྒྱན་དུ་སྦྱར་བའི་སྒོ་ནས་གསལ་བར་མཛད་པ་ཉིད་དུ་བཞེད་དེ། སློབ་དཔོན་སེང་གི་བཟང་པོ་རང་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་དུ་བྱོན་ཅིང་། ཤེར་ཕྱིན་གྱི་ཟབ་དོན་གྱི་ཉིང་ཁུས་བློ་གྲོས་ཀྱི་ལུས་རྒྱས་པ། ལྷག་པའི་བསམ་པ་རྨད་དུ་བྱུང་བ་དང་ལྡན་པས་རྗེ་བཙན་རང་ཉིད་ལས་གནང་བ་མནོས་ཏེ། སླད་ཀྱི་འགྲེལ་བ་དོན་གསལ་བ་འདི་ཉིད་མཛད་དོ། །འདི་ལ་གསུམ། བཤད་པ་ལ་འཇུག་པ། བཤད་པ་ཉེ་བར་དགོད་པ། བཤད་པ་ཡོངས་སུ་རྫོགས་པའི་བྱ་བའོ། །དང་པོ་ལ་བཞི།

B(Autochthonous Tibetan Literature)/B.i (ACIP SUNGBUM_dge lugs)/B.i.20 (PHAR PHYIN)/SPYI_GENERAL COMMENTARIES/MKHAS GRUB RJE DGE LEGS DPAL BZANG PO_KEDRUP JE GELEK PEL SANGPO/s05461m.txt


རྒྱུད་ཆེན་སྦྱིན་པ་དཔལ་བཟང་། ཁོང་གི་འཁྲུངས་འདས་ཀྱི་ལོ་ཚིགས་མི་གསལ། ཁོང་གིས་རྗེ་ཤེས་རབ་སེང་གེ་༡༣༨༣.༡༤༤༥་སོགས་ཡོངས་སུ་གྲགས་པའི་སློབ་དཔོན་མང་དུ་བསྟེན་ཏེ་མདོ་སྔགས་རིག་གནས་དང་བཅས་པར་སྦྱངས་པ་དཔྱིས་ཕྱིན་པ་མཛད་ཅིང་མཁས་པའི་གཙུག་རྒྱན་དུ་གྱུར། རབ་བྱུང་བདུན་པའི་ཤིང་མོ་གླང་ལོ་སྟེ་སྤྱི་ལོ་༡༤༤༥་ལོར་རྒྱུད་སྨད་ཀྱི་བླ་མ་མཛད་ནས་འཆད་ཉན་ལེགས་པར་བསྐྱངས་སོ། རྣམ་ཐར་ཞིབ་ཏུ་མ་མཇལ་བས་ཤིན་ཏུ་ཕངས། ཁོང་གི་གསུང་རྩོམ་ནི་༼༽རྒྱུད་ཀྱི་རྒྱལ་པོ་དཔལ་གསང་བ་འདུས་པའི་རྒྱ་ཆེར་བཤད་པ་སྒྲོན་མ་གསལ་བར་བྱེད་པའི་ཊིཀྐ

B(Autochthonous Tibetan Literature)/B.i (ACIP SUNGBUM_dge lugs)/B.i.15 (RNAM THAR_BIOGRAPHIES)/SPYI_GENERAL PRESENTATIONS/s12327e.txt


༄༅། །སུ་མར་གྱི་རྒྱན་བཙག་ཅི་མཛེས་བྱེད། གཡས་སུ་ཕྱོགས་སྐྱོང་གི་གཏོར་མ་དང་། གཡོན་དུ་ཆོས་རྒྱལ་གྱི་གཏོར་མ་མདུན་ལེབ་སྨུག་རྩི་བྱུག་པ། མེ་རིས་ཉི་ཟླ་རྩེ་རྒྱན་བྲང་རྒྱན་ཅན། མགོན་པོའི་གཏོར་མ་མདུན་ལེབ་མ་རྩེ་རྒྱན་བྲང་རྒྱན་སོགས་ཅི་མཛེས་བྱས་པ། བསྐང་གཏོར་གནོད་སྦྱིན་བཞིའི་གཏོར་མ་བཞི། མཁའ་འགྲོ་སྤྱི་གཏོར་དམར་རྩི་ཅན། མེ་རིས་རྩེ་རྒྱན་བྲང་རྒྱན། གཞི་བདག་གཏོར་མ་དཀར་མངར་བསྲེས་པ་བཅད་ཁ་བཞིས་བསྐོར། དཀར་རྩི་བྱུག་པ། མཚམས་གྲོལ་གྱི་རིང་ལ་འདངས་པའི་བཅད་ཁ་མང་པོ་དང་བཅས། བྱི་ལ་དང་བྱི་བ་སོགས་ཀྱི་གནོད་པ་བསྲུང་ཕྱིར་སྒམ་སོགས་ཀྱི་ཐབས་བྱ། རྒྱལ་བཙན་རྡོར་ལེགས་སོགས་འཇིག་རྟེན་པའི་གཏོར་མ་གཏན་མི་འཇོག་།གལ་སྲིད་དེ་དག་ལ་གཏོར་མ་གཏོང་དགོས་ཡོད་ན། གཏོར་མ་བརྒྱ་རྩའི་སྐབས་དམིགས་པ་བྱས་པས་ཆོག་གསུངས། ནང་མཆོད་ཀྱི་ཀ་པཱ་ལ། རྡོར་དྲིལ། ཅང་ཏེའུའམ་ཌཱ་མ་རུ། བོ་དེ་ཅོའི་བགྲང་ཕྲེང་སོགས་མཁོ་བའི་ཡོ་བྱད་རྣམས་ཚོགས་པར་བྱས་ནས། ཉེར་དགུ་ལྟ་བུའམ། གཟའ་སྐར་འཕྲོད་སྦྱོར་བཟང་པོའི་ཉིན་གུང་ཡོལ་དུས། སྟབས་བདེ་བྱུང་ན་སྒྲུབ་ཁང་གི་ཕྱོགས་བཞིའམ༑ མིན་ཀྱང་སྒོ་དྲུང་གཡས་སུ་འགོ་མ་ཡུག་མི་འགྲོ་བའི་སར་མཚམས་ཐོ་རྒྱལ་ཆེན་གཞིར་བསྐྱེད་དེ་འཇོག་།མཚམས་ནང་དུ་རང་གི་བླ་མ་དང་། སྨན་པ། མཚམས་གཡོག་ཀྱང་རེ་གཉིས་ལས་མང་པོ་མི་འཇོག་།གལ་ཏེ་ཕ་མ་སོགས་འཕྲད་དགོས་རེ་གཉིས་ཙམ

B(Autochthonous Tibetan Literature)/B.i (ACIP SUNGBUM_dge lugs)/B.i.30 (rgyud_tantra)/SPYI_GENERAL TREATMENTS/GTOR MA_OFFERING CAKE (BALI)/s00331e.txt